
I. STILISTICA. DELIMITAREA CONCEPTULUI. 
OBIECTUL STILISTICII 

A 

parținând ştiinţei limbii, stilistica a prezentat o 
evoluție sinuoasa, cu numeroase căderi în umbră şi tot 
atâtea revirimente, cel mai spectaculos şi mai complex 
fiind cel care se întâmplă în ultimul timp, când sub diferite 
aspecte şi denumiri, influenţată, cum era şi normal, de 
teoriile informaționale, stilistica revine în actualitate 
căutându-şi în continuare identitatea. 

Cu rădăcini recunoscute în retorica antică, stilistica 
s-a subsumat inițial acesteia. Artă a exprimării artistice, 
dar şi a exprimării corecte, retorica cuprindea prescripții 
riguroase privind tehnica elaborării unui discurs, având 
drept scop convingerea. Părțile constitutive ale unui 
discurs erau considerate: inventio (descoperirea ideilor, a 
argumentelor), dispositio (regulile de dispunere de 
ordonare a acestora) şi elocutio, cuprinzând regulile 
privitoare la utilizarea mijloacelor de expresie: limba şi 
figurile." 

Cu timpul retorica şi-a restrâns domeniul la 
elocutio, parte al cărei rol era considerat fundamental 
pentru formarea oratorului. Folosirea textului literar ca 
model va produce o deplasare a interesului dinspre 
cuvântul rostit spre creația literară scrisă, astfel încât 
Aristotel va distinge curând două domenii care se ocupă 
din unghiuri diferite de elocutio: retorica şi poetica. 


1 Heinrich F. Plett, Stiinta textului si analiza de text, Semiotică, 
lingvistică, retorică, 1983, p.153-159 


Retorica va fi interesată de producţiile genului oratoric şi 
de mijloacele lui de realizare, iar poetica de structura 
operei literare, potrivit genurilor liric, epic şi dramatic, dar 
având ca element comun, şi una şi cealaltă, folosirea 
mijloacelor de expresie ale limbii. Prin apropierea celor 
două arte sub semnul comun al lui elocutio, elocuţiunea 
din retorică, extinsă şi asupra literaturii se confundă cu 
noţiunea de stil.? 

Urmând sinuoasele interpretări ale stilului, stilistica 
şi-a delimitat domeniul şi şi-a clarificat metoda la începutul 
secolului XX, ca stilistică lingvistică, datorită lui Charles 
Bally. Acesta îi stabileşte ca obiect de studiu mijloacele de 
expresie ale vorbirii unei comunităţi considerate din 
punctul de vedere al conţinutului lor afectiv, în speţă limba 
vorbită, iar ca metodă, propune metoda social - 
psihologică, stabilind principiile metodologiei cercetării 
stilistice. Bally nu consideră stilul ca obiect al stilisticii pe 
care o defineşte drept ştiinţa care se ocupă cu „studiul 
mijloacelor de expresie ale vorbirii unei comunităţi 
lingvistice, din punctul de vedere al conţinutului lor 
afectiv, adică exprimarea faptelor de sensibilitate 
prin limbaj şi acţiunea faptelor de limbă asupra 
sensibilităţii”, [La stylistique étudie donc les faits 
d'expression du language au point de vu de leur contenu 
affectif, c'est-a-dire l'expression des faits de la sensibilité 
par le language et l'action des faits de language sur la 
sensibilit€.] D*efiniţia dată de Bally se opune vizibil celei 
acceptate pentru stilistica estetică, mai veche şi mai 
cunoscută, care studiază stilul, adică „mijloacele 
lingvistice folosite de un scriitor (sau orator) pentru 
a obţine anumite efecte de ordin artistic” De altfel, nu 
numai obiectul de studiu este diferit, în primul caz limba 
în manifestarea sa cea mai vie - limba vorbită - în cel de- 
al doilea, stilul, ca aspect individual - estetic, 


2 După Stefan Munteanu, Introducere în stilistica operei literare, 
1995, p.100 
3 Charles Bally, Traité de la sylistique française, p.16 


aparţinând domeniului restrâns al limbii scrise, ci şi în 
ceea ce priveşte metoda de cercetare şi rezultatele. 

În contextul culturii române actuale, în interiorul 
stilisticii lingvistice s-au afirmat două direcţii principale: 
pe de o parte o stilistică a „expresivităţii” cu rădăcini în 
tradiţia  estetico-filozofică şi în lingvistica idealistă, 
reprezentată de Stefan Munteanu, iar pe de altă parte o 
stilistică funcţională cu rădăcini în sociolingvistică şi 
lingvistica funcţională  pragheză, reprezentată prin 
academicianul Ion Coteanu.? 

Pentru Stefan Munteanu stilistica are ca obiect 
studiul limbajului în întregimea lui, în cazul său limbajul 
artistic examinat din perspectiva teoriei expresivităţii, 
expresivitate privită ca raport de dublă dependentă: „pe de 
o parte o relaţie între două forme ale elementelor semnului 
lingvistic (expresie şi conţinut), pe de altă parte - şi 
concomitent - o relaţie între această unitate constituită şi 
realitatea desemnată prin ea.”5 

Cele două stilistici (stilistica „expresivităţii” şi 
stilistica funcţională - n.n.) nu se exclud, ci sunt 
complementare, afirmă Mircea Borcilă în articolul citat, 
adăugând că Stefan Munteanu adoptă în fond tot o 
perspectivă funcțională (prin concentrarea asupra 
caracterului motivat, impus al întrebuinţării semnului), 
dar dezvoltă şi o teorie proprie, a expresivității, pentru 
care propune o fundamentare mai largă, lingvistică şi 
psihologico-estetică. 

Analizând stilistica din perspectivă lingvistică, Stefan 
Munteanu sesizează, de altfel, vastitatea domeniului 
stilisticii funcționale care cuprinde, după părerea sa, cel 
puțin trei zone: 

1. Stilistica variantei vorbite (spontane, naturale), 
a limbii, caracterizată prin funcția ei expresivă, motivată 


4 Pentru ideea de complementaritate a celor două direcții, vezi Mircea 
Borcilă, Aspecte ale unei sinteze teoretice în stilistică, în 
CL, 1972, XVII, p.309 


5 Stefan Munteanu, Stil si expresivitate poetică, 1972, p.122 


afectiv. 

2. Stilistica variantei artistice a limbii sau (cu o 
terminologie ce i se pare mai adecvată) stilistica 
operei literare, motivată estetic, corespunzând unei 
funcţii pe care a numit-o funcţie stilistică 
generatoare de efecte estetice. 

3. Stilistica limbajelor  socio-profesionale 
(ştiinţific - tehnic, oficial-administrativ, publicistic) a căror 
funcţie de diferenţiere, mai ales lexicală şi sintactică, este 
dependenta de scopul, teoretic sau practic, implicat în 
mesaj. 

Din cele trei variante, stilisticianul optează pentru 
cea de-a doua zonă drept corespunzătoare concepţiilor 
sale în ceea ce priveşte domeniul stilisticii6. 

Pentru Ion Coteanu stilistica este studiul limbii în 
acţiune (în sens larg), aceasta înţeleasă ca totalitate de 
deprinderi verbale ale unei comunităţi lingvistice 
constituite istoric, adăugând că stilistica este deci 
funcţională, mulţimea de deprinderi lărgindu-se şi 
îngustându-se în funcţie de vorbitori şi de necesităţile 
particulare de utilizare a ei. 

Ca studiu al uzului lingvistic este o disciplină 
descriptivă, nu dă norme şi constituie baza activităţii de 
cultivare a limbii. 

Uzul limbii conduce la o continuă adaptare a 
structurilor acesteia la necesităţile socio-culturale ale 
vorbitorilor. Rezultatele sunt limbajele şi stilurile. Rolul 
stilisticii este de a le descoperi, a le explica şi a le 
compara.” 

Stilul, ca obiect de studiu al stilisticii, este acceptat 
abia după apariţia stilisticii lingvistice, dar aceasta nu 
înseamnă că ideea de stil nu a preocupat, începând cu 
antichitatea, pe mulţi cercetători ai limbii şi literaturii, ca 
şi pe filosofi, esteticieni, antropologi. 


6 Stefan Munteanu, Introducere în stilistica operei literare, 1995, p. 33 


7 lon Coteanu, Stilistica funcţională a limbii române, vol.l, 1973, P-7,8,9 
5 


În retorica antica stilul este conceput ca un element 
esenţial al artei oratorice, corespunzând etapei elocutio. 
El reprezintă un sistem de norme, prin aplicarea cărora se 
pot realiza scopurile urmărite într-o expunere orală sau 
scrisă. Intreaga teorie antică a stilului, ca formă a 
expresiei adecvate conţinutului, este cuprinsă în conceptul 
de prepon, din care grecii, şi după ei latinii, au făcut un 
element estetic fundamental ce prezidează arta cuvântului. 

Prin stoici, termenul a ajuns să capete şi o 
semnificaţie etică. Pentru realizarea fuziunii dintre etic şi 
estetic, retorica şi poetica antică recomandă selectarea 
mijloacelor de expresie în acord cu intenţia de care este 
străbătută opera. 

Modelul vechilor antici din perioada clasică: Lysias, 
Demostene, Tucidide, este recomandat de Cicero datorită 
sobrietăţii şi clarităţii, precum şi purității expresiei, 
ca semn al bunului gust. Derivate din principiul măsurii 
şi al potrivirii, al armoniei dintre idee şi cuvânt (prepon), 
acestea sunt însuşiri ale stilului care dau expunerii 
eleganta necăutată a simplităţii şi alcătuiesc atributul artei 
clasice. 

Mult mai târziu, Buffon va da cea mai condensată 
definiţie a stilului: „Le style c'est lhomme meme”, 
introducând ideea modernă a individualităţii stilului. 

„Termen fundamental al ştiinţelor umaniste din 
epoca cea mai veche, stilul aparţine unui inventar 
conceptual pe care istoria l-a regândit periodic” afirmă 
Ileana Oancea în Istoria stilisticii, (p. 111). În estetică, 
dar şi în filosofia culturii, noţiunea de stil într-o largă 
accepţiune a avut „un caracter unificator al tuturor 
manifestărilor spirituale ale unui anumit grup uman”, 
conceptul de stil devenind definitoriu pentru condiţia 
umană, „prin el omul definindu-se în întreaga complexitate 
a naturii sale: în raționalitatea, dar şi în subiectivitatea sa 
esenţială”e 

La începutul secolului XX, stilul reintră exploziv în 


8 Ileana Oancea, Istoria stilisticii româneşti, p. 114 


atenţia lingvisticii, fiind din nou gândit ca un fenomen de 
limbaj. Obiect de studiu al unei discipline autonome, 
constituită ca ramură a lingvisticii, dar cu intrări şi dinspre 
estetică sau filosofie, dinspre critica literară sau sociologie 
etc, stilul, în complexitatea sa, va orienta întreaga 
„mişcare” stilistică a secolului. 

Pentru Bally, stilul reprezintă aspectul individual al 
artei literare, rezultat din intenţia artistului de a crea 
efecte de ordin estetic, aparţinând deci esteticii. Obiecţia 
lui Bally în ceea ce priveşte includerea stilului în 
cercetarea faptelor expresive ale limbii este că limbajul 
poetic operează nu cu mijloacele expresiei spontane, ci cu 
un produs elaborat al acestora, aşadar cu procedee străine 
comunicării naturale. Dar, aşa cum va afirma Leo Spitzer, 
faptele stilistice din expresia comună stau şi la temelia 
limbii scriitorului, iar cele de stil se pot regăsi şi în 
limbajul vorbitorului obişnuit, stilistica şi stilul nefiind 
noţiuni ce se exclud, ci variante ale unuia şi aceluiaşi 
concept. 

Karl Vossler, adept al stilisticii estetice, consideră 
stilul ca „întrebuințare individuală a limbii”, afirmând că 
„orice expresie lingvistică trebuie să fie explicată ca o 
creaţie liberă şi individuală (născută) din  intuiţiile 
individuale ale individului vorbitor”. Dar, aşa cum a fost 
interpretată critic concepţia sa”, explicaţia faptelor de 
limbă drept creaţii individuale, produse ale spiritului 
estetic, transformă lingvistica într-o stilistică, iar aceasta 
nu ar fi decât un compartiment al esteticii. 

Lingvistul german Leo Spitzer se bazează pe aceeaşi 
concepţie asupra limbajului ca şi Vossler (idealistă şi/sau 
individualistă), dar pentru el stilul este un domeniu comun 
unde se pot întâlni limba şi literatura. Stilul este, după 
Spitzer, limbă interpretată ca artă.!9 

În spaţiul românesc, definind stilul din perspectivă 
literară, Tudor Vianu arăta că acesta reprezintă „unitatea 


9 Stefan Munteanu, op.cit.,, p. 44 
10 Ibidem, p.45 


structurii artistice într-un grup de opere raportate la 
agentul lor, fie acesta artistul individual, națiunea, epoca 
sau cercul de cultură. Unitatea şi originalitatea sunt 
cele două idei mai particulare ce fuzionează în conceptul 
stilului”.!! Referindu-se la dubla intenţie a limbajului şi 
problema stilului, Vianu adaugă: „Ceea ce vom numi 
stilul* unui scriitor va fi ansamblul notaţiilor pe care 
el le adaugă expresiilor sale tranzitive şi prin care 
comunicarea sa dobândeşte un fel de a fi subiectiv, 
împreună cu interesul ei propriu-zis artistic”. 
D”esigur că definițiile date de Vianu sunt în primul rând 
ale unui estetician, cercetător al operei literare, care, 
influenţat de structuralismul lingvistic şi raportându-se la 
comunicare şi expresie, continua ideile lui Leo Spitzer, 
introducând şi fundamentând o stilistică modernă care 
acceptă în aceeaşi măsură ideea de stil şi ideea de limbă în 
raportul discursiv, fie el operă literară sau nu. 

În lucrarea sa din 19721 Stefan Munteanu propune o 
sinteză a termenilor de stil şi expresivitate ca şi a celor 
două domenii definite de fiecare. Prin introducerea 
conceptului de atitudine stilistică, sinteza este posibilă 
„întrucât şi într-un caz şi în altul avem de a face cu 
manifestarea unei atitudini a emiţătorului mesajului care 
transpare în faptele de limbă devenite astfel fapte 
expresive, adică fapte de stil” 14 

Vorbind despre acest aspect", Mircea Borcilă arată 
că paradoxul „stilisticii fără stil” ajunge să fie soluţionat 
prin acest concept de atitudine stilistică, ce este corelat 
pe plan subiectiv celui de situaţie din stilistica 
funcţională. 


11 Tudor Vianu, Studii de stilistică, 1968, p. 31 
12 Tudor Vianu, op.cit., p. 35 

13 Stefan Munteanu, op. cit 

14 Ibidem, p. 41 

15 Mircea Borcilă, art.cit., p.312 


Pentru Stefan Munteanu, termenul de stil îşi găseşte 
motivarea întrebuinţării lui în stilistica literară, pe care o 
concepe ca o stilistică a mijloacelor de expresie artistică. 
Stilul este în concepţia sa organizare textuală rezultată din 
selecţia mijloacelor lingvistice aduse dintr-o stare 
semantică potenţială şi generală (nivelul paradigmatic), în 
stare de actualizare concretă şi individuală (nivelul 
sintagmatic), şi devenită formă a expresiei, solidară ca 
modalitate de existentă şi manifestare cu forma 
conținutului, conţinut exprimând o atitudine implicată în 
mesaj. 

Ca factor comun pe lângă expresie şi conţinut, 
purtând marca originalității, această formă se realizează 
prin colaborarea dintre semnificant şi semnificat, 
generând efecte estetice, pe care, din punct de vedere 
al disciplinei în discuție, autorul le atribuie funcției 
stilistice a limbii, facultate aptă să sugereze sau să 
propună prin organizarea ei lingvistică o viziune artistică 
recunoscută de cititor drept proprie scriitorului.16 

Din perspectivă funcţională, Ion Coteanu consideră 
stilul (limbajul) ca o adecvare a schemei limbii la 
ceea ce ar trebui exprimat. Gradul adecvării depinde de 
stadiul de dezvoltare a limbii şi de capacitatea unui subiect 
sau a altuia de a o folosi în acest scop. 

Stilul şi limbajul, ca scheme verbale izomorfe cu 
limba, se deosebesc de ultima prin poziţia şi ierarhia 
elementelor constitutive, iar ierarhia este condiţionată în 
primul rând de factorul social - cultural, datorită 
căruia se şi organizează de altfel mai multe ori mai puţine 
limbaje şi eventual stiluri.” 


16 Stefan Munteanu, Introducere în stilistica operei literare, p.38 


17 lon Coteanu, Stilistica funcţională..., vol.l, p. 83, unde autorul 
completează: “Raportul dintre planul de structură care face din stil sau 
din limbaj o unitate izomorfa cu limba si planul care determină 
adecvarea la obiect este un raport recursiv. De aceea schimbările 
determinate de adecvarea schemei la situaţie tind să fie încorporate 
apoi în structură. Operația are loc prin autocontrolul fonic al limbii, care 
asigură segmentarea expresiei, delimitarea enunţurilor, a mesajelor 

5 


Pentru a ajunge la aceasta definiţie, Ion Coteanu face 
o pertinentă analiză critică a concepţiilor despre stil şi a 
factorilor ce pot fi luaţi în considerare în definirea stilului, 
dintr-o „perspectivă integratoare”, acceptând ideea că 
niciunul nu poate fi eliminat.!% 

Dacă în anumite condiţii, afirmă lingvistul, stilul 
poate fi acceptat ca fiind constituit din organizarea 
semnelor şi simbolurilor verbale directe - orale - şi a celor 
derivate - scrise - în enunţuri, mesaje sau texte, fiind o 
problemă de expresie!”, în altele stilul poate fi considerat 
şi ca „partea limbii comune actualizată de un artist... 
rezultat şi imagine a unei alegeri” (G. Antoine) 2, dar şi ca 
selecţie şi combinare (R. Jakobson) 2!, ca adaos afectiv la 
nucleul unei comunicări (T. Vianu) 22, ca „sistem de opoziții 
prin care exprimării lingvistice, procesului de comunicare 
minimală I se aduc modificări expresive (intensificarea 
reprezentării, coloratura afectivă, conotaţia estetică)” (M. 
Riffaterre) 3%, sau ca deviere (Paul Valery), deviere care se 
defineşte cantitativ în raport cu o normă (Paul Guiraud) 2%. 

Ion Coteanu atrage astfel atenţia asupra faptului că 
oricum i-am privi geneza: ca deviere, ca selecţie, ca adaos 
emoţional la nucleul comunicării, ca expresie a unei funcţii 
etc., stilul nu e mesajul. Stilul este o sumă de 


etc., asamblarea si orientarea întregului material verbal către obiect 
etc.” op.cit. p.83 

18 Ion Coteanu, op.cit.,p.86 

19 Expresia privită ca redare a unui conţinut - a unei gândiri sau a unei 
stări psihice - prin semne si simboluri plastice, grafice, mimice, sonore 
sau verbale care însoțesc inevitabil orice activitate umană, op.cit., p. 15 
20 G. Antoine, în Revue de l'Enseignement supérieur, 1, 1959, 60, în 
lon Coteanu, Stilistica..., p.56 

21 Roman Jakobson, Lingvistică si poetică,/Probleme de stilistică, 
p.137, în lon Coteanu, op.cit.,p.59 

22 Tudor Vianu, Probleme de stil si artă literară, 1955, p. 199 

23 M. Riffaterre, în Romance Filology, XIV, 3,1961, 217, în lon Coteanu, 
op.cit., p.62 

24 Ion Coteanu, op.cit., p.66 


proprietăţi ale acestuia, suma regulilor pe baza 
cărora un emiţător alege, combină şi eventual 
modifică materialul de limbă disponibil. 

Mesajul ca aspect concret, limitat şi particular 
al stilului este considerat spațiul lingvistic, 
materialul care poartă în sine proprietățile amintite. 
El constituie prin urmare concretizarea stilului, de unde 
rezultă că raportul dintre mesaj şi stil seamănă cu raportul 
dintre sistemul limbii şi manifestarea lui concretă.2 

Într-o încercare de realizare a unei teorii lingvistice 
asupra stilului, Dumitru Irimia defineşte stilul ca 
reprezentând unitatea fundamentală a dimensiunii 
stilistice a  enunţului, cu o unitate minimală 
supraordonată, marca stilistică, aceasta cu originea 
într-un procedeu stilistic. Indirect, stilul este considerat 
în acest caz o rezultantă a interacțiunii factorilor care 
delimitează cele două axe ale câmpului semiotic: context - 
cod, emiţător - receptor. Direct, în organizarea textului, a 
cărui constantă este un anumit conţinut informaţional 
obiectiv, stilul este o variabilă în funcţie de raportul social 
- individual, imanent funcţionării semnului lingvistic şi 
care determina  subiectivarea în diferite grade a 
mesajului.26 

Dicţionarul de termeni lingvistici defineşte stilul (de 
la gr. stylos, lat. stilus - stilet, beţişor cu care se scria pe 
tăbliţele de ceară) ca „totalitate a particularităţilor 
lexicale, morfologice, sintactice, topice şi fonetice, 
precum şi a procedeelor caracteristice modului de 
exprimare - orală şi scrisă - al unui individ, al unei 
categorii sau colectivităţi de vorbitori”, definiţie din 
care se desprinde ideea existentei unui stil individual, 
propriu unui individ, şi a unui stil funcţional, propriu 
unor grupuri de oameni care au o formaţie culturală 
comună şi acţionează în acelaşi domeniu de activitate. 


25 Ibidem, p.84 
26 Dumitru Irimia, Structura stilistică a limbii române 
contemporane/1986, p. 8 


Din definițiile oferite se poate contura nu numai ceea 
ce deosebeşte o concepţie de alta, dar şi ceea ce le uneşte, 
întoarcerea spre retorica şi poetica antică fiind poate şi în 
acest context motivată de valoarea redescoperită a 
conţinutului lor. 

Sancţionată mult timp pentru caracterul ei accentuat 
normativ, retorica a revenit în actualitate nu numai 
dinspre direcţia literară a acesteia, ci şi din interes 
filosofic - ca teorie a argumentaţiei, avându-şi suportul în 
logică, adică în sfera denotaţiei, cuprinzând semnificaţiile, 
noţiunile, judecăţile şi raţionamentele; ea depăşeşte însă 
această sferă, întrucât operează în zona infra-logică a 
atitudinilor pragmatice şi afective, cristalizate în conotaţia 
semnificației.” 


Interesul crescând al noilor direcţii ale cercetării 
(lingvistica pragmatică, teoria comunicării, semiotica şi 
poetica mai nouă) fată de descrierea şi evaluarea 
caracterului persuasiv al textelor tinde să impună retorica 
drept o ştiinţă care depăşeşte dimensiunea normativă a 
textului şi aspiră să devină o ştiinţă a literarităţii şi 
eficacităţii textului.28 

Stilistica, considerată în ceea ce are stabil, suficient 
de bine fundamentat ştiinţific, bază pentru explozia 
inovaţiilor şi în acelaşi timp reper pentru acestea, se 
defineşte ca ştiinţă a limbii care studiază stilurile 
individuale şi funcţionale (limbajele), 
caracteristicile, structura şi normele acestora. Ea se 
prezintă ca un ansamblu sistematic de cunoştinţe 
referitoare la un obiect determinat, în cazul său stilul, în 
manifestare individuală sau colectivă, [înțelegând prin 
acestea folosirea originală, personală, în scopuri expresive, 
a limbii], cu o concepţie bine precizată privind metoda de 
cercetare şi obiectivele sale. 

Stilistica rămâne însă în continuare o ştiinţă 


27 Henri Wald, Neoretorica, în România literară, 1981, nr.2 
28 Stefan Munteanu, op.cit.p. 116 


deschisă“, aflată sub semnul interpenetrârii 
metalimbajelor, deci sub semnul evoluţiei lingvisticii?%. 


Aceasta, pentru că este o ştiinţă flexibilă şi, aşa cum 
afirma D. Caracostea „descoperirile se fac acolo unde se 
întretaie mai multe discipline”30 

Stilistica este o disciplină ştiinţifică, aparţinând 
ştiinţei limbii, ce studiază stilurile individuale şi 
funcţionale, caracteristicile, structura şi normele acestora. 

Stilul reprezintă totalitatea particularităţilor lexicale, 
morfologice, sintactice, topice şi fonetice sau textuale, 
precum şi a procedeelor caracteristice modului de 
exprimare - orală şi scrisă - al unui individ, al unei 
categorii sau colectivităţi de vorbitori. 

Stilul este fie individual, propriu unui individ, fie 
funcţional propriu unui grup de oameni care au o formaţie 
culturală comună şi acţionează în acelaşi domeniu de 
activitate. 

Stilul (limbajul) este adecvarea schemei limbii la ceea 
ce ar trebui exprimată!. 

Stilul este organizare textuală rezultată din selecţia 
mijloacelor lingvistice aduse dintr-o stare semantică 
potenţială şi generală (nivelul paradigmatic), în stare de 
actualizare concretă şi individuală (nivelul sintagmatic) şi 


29 “Lingvistica integratoare” a lui Eugen Coseriu, de exemplu, 
deschide o cu totul altă perspectivă pentru cercetarea lingvistică în 
general si pentru cea stilistică în special, perspectivă prefigurată deja 
din 1955 când afirmă că” stilistica este o lingvistică a textului care 
actualizează vorbirea (=la parole) într-o ambiantă specială estetică si 
istorică”, (Eugen Coseriu, Determination y entorno, în Romanistischeh 
Jahrbuch, IV, 1955, 58, în lon Coteanu, op,cit.,p.56), iar mai târziu, în 
Thesen zum Thema, Sprache und 

Dichtung, în Stempel, 1971, p. 184, vorbind de raportul dintre poetică si 
lingvistică, el afirmă: “Prin urmare, limba poetică apare nu ca o 
întrebuințare, între altele, a limbii, ci pur si simplu ca limbă, ca realizare 
a tuturor posibilităţilor lingvistice,”, după St. Munteanu, Introducere..., 
p. 40 

30 Ileana Oancea, op. cit., p. 279 


31 lon Coteanu, Stilistica..., vol.I, p.83 


devenită formă a expresiei, solidară ca modalitate de 
existentă şi manifestare cu forma conţinutului, conţinut 
exprimând o atitudine implicată în mesaj.*? 


U. SCURT ISTORIC AL STILISTICII 

A 

nticii sunt cei care descoperă conceptul de stil, 
clasifică stilurile potrivit unor criterii ce implică simetria şi 
armonia, definesc majoritatea noţiunilor cu care operează 
stilistica azi, studiază figurile de stil, literaturizează 
retorica. 

Retorica antică stă la baza stilisticii expresiei 
formulată de Charles Bally, dar se constituie şi ca sursă 
directă a poeticii contemporane, a noilor teorii privind 
expresivitatea, argumentaţia sau textualitatea*5. 


32 Stefan Munteanu, Introducere..., p.38 


33 Lucrările lui Aristotel (Retorica si Poetica), ale lui Teofrast (Despre 
stil) si Dionisios din Halicarnas (Despre potrivirea cuvintelor), ale lui 
Demetrios (Peri Hermeneias) si Pseudo- Longinos (Despre sublim), sau 
ale lui Cicero (Orator si De oratore), Horatiu (Epistule ad Pisones) si 
Quintilian (De institutione oratoria) dezvăluie preocupări de studiu al 
procedeelor de exprimare si de compoziţie ce se impun celui ce 
foloseşte cuvântul rostit. Pentru antici, stilistica este în primul rând 
normativă, suprapunându-se retoricii. Până la Cicero aceasta este o artă 
a persuasiunii, iar post - Cicero, o artă sau stiintă a exprimării corecte, 
potrivite (ars bene dicendi), adică un ansamblu de reguli tehniciste, 
ştiinţifice, care fac ca o comunicare să fie perfectă (ars pulchrae 
loquendi). După scolastici, retorica începe să devină o stilistică practică 
(ars ornandi), ocupându-se de “ornamentul” lingvistic. Din această 
epocă începe literaturizarea retoricii, etapă ce se încheie în Evul Mediu 
cu gramaticalizarea stilisticii. Pentru antici, retorica a reprezentat o 
disciplină filozofică, o logică a valorilor, care îngloba preocupări pentru 
limbă, stil si structura compoziţională a discursului, numai în măsura în 
care ele erau legate de argumentaţie si comunicare. Devenită o artă a 
artelor sau o stiintă a ştiinţelor (ars artium / scientia scientiarum), 
retorica se impune ca o stiintă de tip interdisciplinar. Curând, folosind 
exemple din literatură, va pătrunde în teoria stilului, sau mai bine zis, 
anticii au inclus în retorică teoria stilului, întâlnindu-se cu poetica. Chiar 
dacă excesiv de normativă si oarecum rigidă, retorica antică a oferit 
aproape toate noţiunile cu care operează azi stilistica.(vezi si cap. |) 


Până la începutul secolului XX, lucrările de retorică şi 
poetică ale anticilor rămân ca modele. Teoriile acestora 
sunt imitate, rareori se emit păreri originale“. Dezvoltarea 
lingvisticii, apariția  psiholingvisticii,  neogramaticile, 
studiul limbii vii, a graiurilor, apariţia curentelor romantic 
şi simbolismului în secolul XIX vor afecta înnoirea limbii 
literaturii şi vor deschide drum stilisticii. 


Ca disciplină ştiinţifică, stilistica se va constitui la 
începutul secolului XX, păstrând cele două orientări: 
stilistica lingvistică şi stilistica literară, orientări 
existente şi azi. Charles Bally creatorul stilisticii 
lingvistice, consideră ca obiect al stilisticii faptele de 
expresie ale limbii şi nu stilul ca aspect individual al artei 
literare. Expresia este echivalată cu sensul psihologic şi 
afectiv acordat fiecărui element lingvistic de o stare 
emoţională. 


34 Pante în De vulgari eloquentia sugerează posibilitatea constituirii 
unei stilistici a vârstelor, a sexelor sau a grupurilor sociale, dar nu 
insistă pe cercetarea valorilor stilistice ale limbajului, ci mai degrabă pe 
cele estetice. Boileau în L'Art poétique reia ideile anticilor privind bunul 
simt ca principiu în artă si raţiunea ca izvor al frumuseţii si al valorii 
artistice. Secolul XVIII nu aduce noutăti privind definirea stilului. Sunt 
de remarcat doar câteva încercări de clasificare a stilului: Voltaire 
distinge stilurile simplu si înalt, Marmontef stilurile simplu, mijlociu si 
sublim, La Harpe, stilul potrivit genului, Mawvillon, stilurile sublim, 
mediocru, burlesc si comic, iar Feraud, stilul simplu al conversaţiei, 
diferit de cel familiar, stilurile polemic,critic, satiric, comic, glumeţ. 
Filozoful Condillac face pentru prima dată deosebirea dintre limbajul 
“intelectual” si cel “afectiv”, dar ideea se va impune mult mai târziu. 
începând cu secolul XIX încep să apară idei noi cu privire la psihologia 
limbii (W. von Humboldt, H. Steinthal, H.Schuchardt, Wundt). Ferdinand 
de Saussure introduce conceptele de limbă si vorbire si de sincronie si 
diacronie , deosebit de importante pentru cercetarea lingvistică. 
35 Creaţie a lui Charles Bally, stilistica lingvistică se opreşte numai la 
mijloacele de expresie cu conţinut afectiv, produs al stărilor sufleteşti 
afective, deci numai la limba vorbită. După Bally, stilistica studiază 
“mijloacele de expresie ale vorbirii unei comunităţi lingvistice din 
punctul de vedere al conţinutului lor afectiv, adică exprimarea faptelor 
de sensibilitate prin limbaj si acţiunea faptelor de limbă asupra 
sensibilităţii”. Considerând cuvântul ca fiind caracterizat printr-un sens 

Stilistica literară, dezvoltată de Karl Vossler ca 
reacţie fată de neogramatici, are ca obiect expresia în 
forme lingvistice considerate ca artă, arta fiind echivalată 
cu expresia şi cu limba. În concepţia sa, lingvistica pare să 
devină astfel o parte a esteticii. Pentru Vossler toate 
faptele de limbă sunt creaţii individuale (deci stil), iar 
expresia este un element estetic aparţinând, ab initio, 
oricărui material lingvistic.36 


strict intelectual si un sens afectiv, Bally apreciază că pe lingvistul 
stilistician trebuie să-l intereseze procedeele utilizate de vorbitor pentru 
a se exprima si nu efectele, de care, în concepţia sa, trebuie să se 
ocupe estetica. Pentru Bally limba scrisă este ceea ce el denumea 
limbaj intelectual (stil), iar limba vorbită este considerată limbaj afectiv. 
După părerea sa, limba vorbită este mai naturală si mai liberă decât 
cea scrisă, aşadar mai bogată în cuvinte, formule si construcţii 
expresive, produse ale afectului. Stilistica trebuie să se ocupe numai de 
limba vorbită care-i deci mult mai bogată în material expresiv. Limbajul 
scris este acceptat numai dacă conţine aspecte ale limbajului vorbit. 
Valoarea stilistică a unui cuvânt, a unei construcţii sintactice este, după 
Bally , identică cu valoarea ei afectivă. Pe de altă parte, el stabileşte 
principiile metodologiei stilistice constând în delimitarea faptelor de 
expresie si identificarea celor cu conţinut afectiv, prin raportarea 
acestora la limbajul intelectual sau notional căruia i se opun. Charles 
Bally desprinde stilistica de retorică si o plasează pe terenul faptelor de 
limbă vii, dar această concepţie exclusivistă a împiedicat constituirea 
unei teorii generale a stilului în cadrul scolii pe care a creat-o. 
Concepţia lingvistică a lui Charles Bally a fost continuată de Charles 
Bruneau si Jean Marouzeau,care, mai ales prin ultimul, anexând limba 
literaturii, lărgeşte considerabil câmpul de cercetare al stilisticii. In 
ultimul timp noile ramuri ale stilisticii: pragmatica sau sociolingvistica, 
revin, practic, la o bună parte din concepţiile lui Bally privind limbajul. 
36 Karl Vossler găseste fundamentul teoretic al concepţiei sale în 
estetica lui Benedetto Croce, pentru care arta, fiind intuiţie, se 
identifică cu expresia prin care se manifestă, iar expresia este de fapt 
limbă. Această echivalare a limbii cu expresia si cu arta conduce la 
concluzia că estetica este o stiintă a expresiei ca formă de manifestare 
a spiritului, iar lingvistica este o parte a esteticii. Pentru Vossler ca si 
pentru Croce, expresia este un element estetic, imanent oricărui 
material lingvistic dintr-un enunţ (unind spiritul cu forma creaţiei). 
Transformarea lingvisticii într-o stilistică, iar a acesteia într-un 
compartiment al esteticii conduce, practic, la o identificare a istoriei 
limbii cu istoria artei, si, implicit, la confuzii între individual si general , 

Pe o poziţie intermediară se situează Leo Spitzer, 
pentru care limba este şi un produs estetic, indiferent dacă 
este limbă scrisă sau vorbită. Stilul devine pentru 


Spitzer comun limbii şi literaturii. Fenomenul 
lingvistic este la origine individual (ca la Vossler), dar el 
aparţine deopotrivă limbii şi literaturii. 5758 

Stilistica secolului XX şi mai ales stilistica actuală 
prezintă o imagine dominată de tendinţe 39 divergente. În 


între estetic, uzual si social în limbă.Prin studiile sale, Vossler impune ca 
metodă de cercetare a limbii, interpretarea faptelor de limbă în funcţie 
de factorii culturali si intelectuali care le-au influenţat, contribuind la 
apropierea dintre studiul limbii si acela al literaturii, precum si la 
cercetarea faptelor de limbă în strânsă legătură cu istoria culturii. 

37 Leo Spitzer poate fi aşezat între Bally si Vossler în ceea ce priveşte 
concepţia stilistică. El studiază ambele aspecte ale limbajului uman. 
Operele literare îl interesează nu numai din punctul de vedere al 
figurilor de stil, ci si din perspectiva celorlalte mijloace de expresie la 
care se poate constata intervenţia afectului si a fanteziei. Spitzer aplică 
principiile lui Bally si la limba scrisă, considerând că procedeele nu 
diferă esenţial unele de altele. Deşi apropiat de Vossler în concepţie, 
Spitzer nu echivalează stilistica cu studiul stilului, ci mai degrabă 
transformă stilul într-o ramură a stilisticii lingvistice, aplicând aceeaşi 
metodă si asupra limbii scriitorilor. După Spitzer, si limba vorbită si 
limba scrisă sunt limbă având acelaşi izvor: sufletul omenesc. Explicând 
faptele lingvistice stilistic, Spitzer acceptă, spre deosebire de Bally, că 
limba vorbită posedă si calităţi estetice, oricât ar fi ea de spontană si de 
naturală, apropiindu-se în acest caz de Vossler si Grammont. Metoda de 
cercetare propusă de Spitzer este individual - psihologică, indiferent 
dacă avem de-a face cu un fenomen stilistic individual sau general. 
Metoda sa porneşte de la o particularitate stilistică frapantă, lărgind 
apoi cercul observaţiilor, până la fixarea unei imagini care să reflecte 
sensul spiritual al întregii opere „de la suprafaţa operei de artă înspre 
centrul ei vital, observând mai întâi detaliile aparent superficiale ale 
operei respective, apoi grupând aceste detalii, încercând să alcătuim 
din ele un principiu creator înrudit cu sufletul artistului; si în sfârsit, 
îndreptându-ne spre celelalte grupuri de observaţie pentru a afla dacă 
*forma internă* ne poate da imaginea întregului” 

38 G. Devoto limitează cu claritate noţiunea de limbă ca instituţie de 
aceea de stil sau de limbă individuală, determinată social si existentă 
deci în virtutea acestui raport. Concepţia sa este foarte importantă 
pentru fundamentarea lingvistică obiectivă a cercetării stilistice. 


esenţa, apare opţiunea ori nonopţiunea în concepţia 
lingviştilor ruşi, noţiunea de stil capătă un conţinut 
determinat în mod direct de sfera de activitate. Este un 
punct de vedere socio-stilistic, bazat pe ideea existentei 
stilurilor funcţionale (limbajelor). Şcoala structuralistă de 
la Praga, reprezentată de B. Havranek, J. Mukarovski, B. 
Trnka, Roman Jakobson ş.a., a contribuit, printre altele, şi 
la studierea funcţiilor limbii, în mod deosebit la studierea 
funcţiei poetice. Structuraliştii praghezi opun limbajul 
poetic limbajului uzual, arătând că primul cuprinde unităţi 
cu valoare autonomă şi este guvernat în permanenţă de 
tendinţa de actualizare a valorilor expresive, în timp ce 
limbajul uzual cuprinde, practic, unităţi dependente şi 
manifestă tendinţă de automatizare. Reprezentativ pentru 
Şcoala de la Fraga, Roman Jakobson reia ideile lui Buhler 
privind funcţiile limbajului (acesta considera trei funcţii: 
de exprimare, impresivă şi de reprezentare, cărora 
Mukarovski le adaugă funcţia estetică) şi propune 
şase funcţii:  referenţială [de orientare spre context], 
emotivă sau expresivă [centrată pe atitudinea 
vorbitorului], conativă [privind destinatarul], fatică 
[susţinând contactul verbal],  metalingvistică [de 
comentariu, explicativă], poetică [centrată asupra 
mesajului]. Pentru Jakobson, studiul lingvistic al funcției 
poetice depăşeşte studiul poeziei, iar studiul poeziei nu 
poate fi redus la studiul funcției poetice. După destinație, 
textul lingvistic este caracterizat de o funcție dominantă, 
care odată determinată, oferă perspectiva unei interpretări 
corecte a mesajului. Criteriile de studiu sunt deduse pe 
baza celor două principii ce guvernează exprimarea: 
selecția şi combinarea, „funcția poetică proiectând 
principiul echivalentei de pe axa selecției pe axa 
combinării”. După Jakobson, funcția poetică nu anihilează 
informația, ci o ambiguizează. Punând în valoare 
rezultatele obținute în domeniul teoriei informaţiei, 
Michael Riffaterre, lingvist american, aparținând şcolii 
structuraliste, oferă puncte de vedere variate şi originale 

în ceea ce priveşte stilul. După Riffaterre, stilul reprezintă 
o exagerare (expresivă, afectivă sau estetică) adăugată 
informaţiei exprimate de textul lingvistic, fără alterarea 
înţelesului. Metoda sa de analiză stilistică presupune să se 
determine constanta  |potenţialele codificate], adică 
judecăţile de valoare să fie transpuse în judecăţi de 
existentă. Constanta nu este abaterea de la normă, ci 
particularităţile de expresie esenţiale pentru cititor, 
elementele pentru o reîntoarcere la retorica veche. Chiar 
structuralismul american se apropie de retorică, în ciuda 
imprevizibile generate de context. El consideră că inserţia 
în context a unui element neaşteptat dă naştere unui efect 
de ruptură şi provoacă intensificarea stilistică. Consideraţii 
interesante are Riffaterre în legătură cu convergenta 
(despre care vorbea şi Marouzeau). Riffaterre consideră 
convergenţa ca o „acumulare de trăsături stilistice 
acţionând împreună”.  Convergenţa reprezintă, după 
părerea sa, un caz de extremă conştiinţă în folosirea limbii 
şi poate cea mai complexă formă stilistică. Riffaterre 
defineşte contextul stilistic [microcontextul şi 
macrocontextul] şi subliniază că acesta se bazează pe 
ocurenta [existenta în acelaşi timp] a procedeelor stilistice 
identice sau similare, bruscând tiparul convențional prin 
procedeul contrastului. Analiza stilistică trebuie să se 
limiteze la faptele accesibile cititorului, ceea ce nu 
înseamnă coborârea limitei de sus a expresivităţii stilistice. 
Principiile formulate de Riffaterre conduc la concluzia că 
stilul şi mijloacele expresive prin care el se realizează în 
limbajul artistic pot fi integrate într-o teorie. Neoretorica, 
presupune valorificarea retoricii antice, mai ales în ceea ce 
presupune a fi elocutio. Elocutio, cuvânt ce se traduce şi 
prin stil, s-a desprins din schema celor cinci partes artist 
[inventio, dispositio, elocutio, memoria, pronunţiatio] şi şi- 
a câştigat o anumită autonomie. Una din urmări, consideră 
H. Plett, este că retorica şi stilistica încep să fie 
considerate unul şi acelaşi lucru. Grupul LI autor al unei 
retorici generale, realizează o reactualizare a figurilor de 

limbaj prin prisma modelului semnului lingvistic elaborat 
de Louis Hielmslev [conţinut, expresie, fiecare cu o formă 
şi o substanţă]. Datorită lui Charles Morris se impune 
pragmatica, văzută ca parte constitutivă a unei ştiinţe 
care se ocupă de studiul limbajelor (semiotica), dar care, 
împreună cu stilistica lingvistică se constituie ca 
manifestări distincte ale unor intuiţii comune. Reţinem 
accepțiunea ei ca disciplină care studiază expresiile 
dependente de emiţător (Emile Benveniste, J.L. Austin, 
John Searle, Richard Montague). 


aparentelor unei nonopţiuni. De altfel, dintre cele trei 
raporturi ce domină lingvistica modernă: limbă - vorbire, 
context - alegere, denotare - conotare, cel de-al doilea 
a fost aplicat încă de Aristotel în interpretările sale din 
Poetica. 

Dezvoltarea  semiologiei, în general, evoluția 
lingvisticii, în particular, explozia teoriilor informaţionale, 
şi, mai ales, o valorificare superioară a tuturor 
contribuţiilor de natură stilistică, începând cu retorica 
antică, au permis în ultimul timp o diversificare fără 
precedent a stilisticii ca disciplină ştiinţifică, astfel încât 
uneori ea pare să fi dispărut pur şi simplu, lăsând în loc 
psiholingvistica,  sociolingvistica, poetica,  neoretorica, 
pragmatica, sociopoetica, textualitatea etc. Considerăm 
însă că o asemenea substituire este doar aparentă, în 
primul rând pentru faptul că fiecare dintre disciplinele 
lingvistice enumerate reprezintă o  intersectare 
interdisciplinară, dar care nu rezolvă în totalitate 
problemele ce aparţin prin tradiţie stilisticii. Pe de altă 
parte, considerăm că stilistica, privită cel puţin ca ştiinţă a 
stilurilor, într-o accepţiune suficient de largă, mai are 
multe de spus, iar reîntoarcerea spre stilistică nu 
înseamnă altceva decât o reîntoarcere la sursă. 


HI. STILISTICA ROMÂNEASCĂ 

1. PREZENTARE GENERALĂ 

P 

reocupările pentru stil în spirit retoric sunt prezente 
începând cu Dimitrie Cantemir, pentru care limba latină 
este modelatoare a limbii literare, deturnată astfel de la 
uzul popular. Limba utilizată de scriitor este integratoare, 
estetizantă, conducând la expresia intenţională, spre un uz 
artificial, elaborat. 

Începând cu cronicarii, este vorba mai ales de Miron 
Costin, urmaţi de Dosoftei cu Psaltirea sa, de 
Eustatievici şi Macarie, cu părţi din gramaticile lor, se 
constituie o retorică cu interes pentru limbă şi stil, pentru 
o estetică a limbii, pentru expresivitate (mai ales pentru 
prozodie). 

Secolul XIX se află sub o puternică influentă 
franceză. Sunt cunoscute lucrările lui Marmontel sau La 
Harpe. Preocupările sunt pentru stil ca artă de a scrie, 
revalorificarea retoricii având un profund caracter didactic 
(Radu Melidon şi Timotei Cipariu - prozodii, lon 
Molnar Piuaru şi Simeon Marcovici - retorici, I.H. 
Rândulescu - elemente de retorică la Şcoala 


Filarmonica, D. Gusti - retorica, G. lonescu-Gion şi 
Ion 

Manliu - studii de poetică). 

B.P. Haşdeu face printre cele dintâi consideraţii de 
natură lingvistică asupra limbii şi stilului (vezi Limba 
poetică în Cuvinte din bătrâni), relevând rolul intuiţiei 
în selecţia materialului necesar artei literare. Limba 
poetică se diferenţiază astfel calitativ de limba comună şi 
intră în opoziţie cu aceasta pe baza selecţiei realizate de 
creator prin instinctul său. Tot Haşdeu atrage atenţia 
asupra prudentei în formularea aprecierilor asupra 
expresivităţii poetice. 

Garabet Ibrăileanu consideră stilul ca element 
component al artei literare, analiza stilistică fiind un 

capitol al exegezei literare. Fondator al criticii stilistice 
româneşti, Garabet Ibrăileanu a arătat felul în care analiza 
stilului operei literare poate şi trebuie să depăşească 
descrierea unor trăsături de expresie individuale, privite 
independent de unitatea artistică a operei. Formula sa de 
analiză critică de tip formal a operei literare este deosebit 
de actuală, fiind aplicată prima dată asupra operei lui 
Eminescu. 

Secolul XX este marcat de aceleaşi căutări pentru 
determinarea obiectului stilisticii ca şi în restul Europei. 

Stilistica estetică îşi are reprezentanţii săi în Ovid 
Densuşianu care realizează o primă estetică a limbii 
române literare, Eugen Lovinescu care teoretizează în 
legătură cu funcţiile sugestivă şi noţională ale limbajului, 
Mihail Dragomirescu, cu preocupări de aceeaşi natură 
cu primii, sau în Dumitru Caracostea care îmbina 
viziunea estetică cu cea lingvistică în studiul critic al 
operei literare. 

În perioada interbelică se dezvoltă o stilistică 
filosofică şi estetică reprezentată de Mihail 
Dragomirescu, Lucian Blaga, Liviu Rusu şi, parţial, de 
Tudor Vianu. 

Liviu Rusu aplică analiza stilistică pe straturi ale 
expresiei, într-o concepţie structuralist-lingvistică, în timp 
ce Lucian Blaga promovează o stilistică integratoare care 
se ocupă de stil ca fenomen de cultură, intuiţia fiind 
considerată o modalitate cognitivă totală. 

Teoriile noi privind stilistica lingvistică şi stilistica 
estetică vor influenţa diferit pe stilisticieni ca Iorgu Iordan, 
Tudor Vianu sau Ion Coteanu. 

Iorgu Iordan şi Ion Coteanu, sub influenta Şcolii 
structuraliste îşi vor defini concepţiile pe linia deschisă 
de Charles Bally şi Leo Spitzer, în timp ce Tudor Vianu va 
fi influenţat mai ales de Leo Spitzer. 

În încercarea de unificare într-o „stilistică a operei 
literare” a teoriei limbajului poetic şi a stilisticii limbii, 
Stefan Munteanu va dezvolta, într-o manieră originală, 

stilistica expresivităţii, în timp ce Gheorghe Ivânescu 
va propune o reîntoarcere tranşantă la retorica antică şi la 
stilistica franceză clasică. 

Aceeaşi diversitate de concepţii, cu tendinţe mai 
clare de specializare, se constată în continuare. De la 
lucrări de istorie a stilisticii (Ileana Oancea), de stilistică 
lingvistică (Eugen Câmpeanu, Gh. Bulgăr, Ladislau 
Galdi, Dumitru Irimia), de stilistică literară sau retorică 
(G.I. 'Tohăneanu, Mihaela Mancas, Elena 


Slave, Paula Diaconescu), până la poetică (Paul 
Miclău, Elena Dragoş, Solomon Marcus, Mircea 
Borcilă) sau psiholingvistică, pragmatică, textualitate 
(Em. Vasiliu, Tatiana Slama Cazacu, Sanda 
Galopentia-Eretescu, Carmen Vlad), întregul 
panoramic al preocupărilor pentru cercetarea stilistică 
susţine realitatea acestei diversităţi. 

2. CONCEPŢII STILISTICE: IORGU IORDAN, TUDOR 
YIANU, ION COTEANU, ŞTEFAN MUNTEANU, 6HEORG6HE 
ivĂNESCU 

2, 1. IORGU IORDAN 

D 

acă D. Caracostea a reprezentat direcţia vossleriană 
în stilistica românească de început, Iorgu Iordan 
reprezintă incontestabil direcţia impusă stilisticii de 
Charles Bally şi de Leo Spitzer. 

Personalitate ştiinţifică de o mare erudiție, Iorgu 
Iordan, prin lucrările sale aparţinând unor domenii dintre 
cele mai diferite, şi-a adus o contribuţie esenţială la 
dezvoltarea ştiinţei limbii în general, şi a stilisticii în 
particular. El a teoretizat asupra faptelor de limbă, dar a şi 
practicat o analiză minuțioasă a acestora. 


Studiile despre limba şi stilul unor scriitori, 


39 Limba si stilul lui lon Neculce în culegerea De la Varlaam la 
Sadoveanu (1958), Limba eroilor lui Caragiale, Limba lui Creangă în 
Contribuţii la istoria limbii române literare în secolul XIX (1956) etc. 


lucrările de lingvistică teoretică sau aplicată“ şi nu în 
ultimul rând lucrarea fundamentală Stilistica limbii 
române apărută într-o primă ediţie în 1944, cu mai multe 
reeditări, ultima în 1975, atestă interesul autorului pentru 
cercetarea lingvistică şi modernitatea gândirii sale 
filologice. 

Preocupat de cercetarea sincronică, Iorgu Iordan 
utilizează metodele noi propuse de Baly, pe care le 
prezintă în lucrările sale Introducere în studiul limbilor 
romanice... (1932), Limba română actuală - o 
gramatică a greşelilor (1943) şi Stilistica limbii 
române (1944). 

Stilistica, cu cele două ipostaze „clasice”, este amplu 
discutată din punct de vedere teoretic deja în lucrarea sa 
din 1932, Introducere în studiul limbilor romanice... 
lucrare reluată şi completată în 1962 şi intrată în circuitul 
european ca studiu de referinţă. Iorgu Iordan apropie, 
prin ideile din această lucrare, stilistica românească de cea 
europeană, dezvoltând cea de-a doua mare ipostază a ei, 
stilistica afectivă. 

Analizând cele două direcţii din stilistica romanică, 
Iorgu Iordan consideră doctrina vossleriană 
deschizătoare de drumuri, dar nu este de acord cu 
supralicitarea aportului intuiţiei în aprecierea fenomenului 
lingvistic. Pe de altă parte, apreciază metoda de cercetare 
vossleriană, de factură individual - psihologică, care 
deschide perspective noi lingvisticii prin considerarea 
limbii ca produs cultural şi ca produs estetic. Reticenta lui 
Iordan în faţa idealismului lui Vossler se explică 
îndeosebi prin concepția  lingvistului de formație 
saussuriană, care acţionează în spiritul ştiinţific al 
lingvisticii. 

Un interes deosebit va acorda însă doctrinei lui Leo 
Spitzer, mai ales pentru preocuparea acestuia în aceeaşi 


40 Introducere în studiul limbilor romanice. Evoluţia si starea actuală a 
lingvisticii romanice(1932); Limba română actuală - o gramatică a 
greşelilor (1943), 


măsură pentru limba scrisă cât şi pentru limba vorbită. De 
asemenea, Iordan apreciază receptivitatea lui Spitzer 
fată de ideile şi concepţiile unor scoli şi curente diferite, 
considerând că acest fapt i-a permis să depăşească îngusta 
interpretare estetică a limbii, însă recunoaşte că metoda 
spitzeriană este destul de mult influenţată de elemente 
extralingvistice pentru a putea fi considerată potrivită 
pentru o cercetare obiectivă. Stilistica lui Spitzer este 
echivalată de Iorgu Iordan cu o retorică ce şi-a pierdut 
substanţa sa pluridisciplinară. Preocupat de delimitarea 
obiectului de studiu al stilisticii ca ştiinţă autonomă, 
Iordan consideră că numai după ce stilistica se va delimita 
clar de lingvistica generală va putea „recupera” din 
aspectele perene ale acestei „paleostilistici”. 

Analizând concepţia lui Bally, Iorgu Iordan îşi 
exprimă acordul cu aceasta şi stabileşte clar termenii 
antinomici atât de evidenţi la Bally: stilistica - studiu al 
stilului şi stilistica - studiu al limbii, dar, influenţat şi 
de concepţia lui Spitzer, în ediţia următoare a 


Introducerii... va încerca să pună de acord ideea de 
stil, ca particularitate individuală, cu ideea de limbaj 
afectiv, ca obiect al stilisticii lingvistice, numai cu condiţia 
ca primul să aparţină limbajului familiar. Astfel că, dacă în 
prima ediţie Iordan afirmă că „Stilistica se ocupă de 
elemente comune din limba unui grup social, pe când la 
stil avem în vedere numai particularităţile individuale; într- 
un caz studiem limba (langue), în celălalt caz, vorbirea 
(parole) "41, în ediţia a doua adaugă „elementul 
individual este indisolubil legat de cel social, rolul de 
căpetenie revenindu-i, neîndoios, acestuia din urmă, 
căci tocmai el este cel care condiţionează însăşi 
existenta limbii”. 

Reluând ideile în Introducerea la Stilistica limbii 
române, Iorgu Iordan prezintă încercarea de apropiere a 


41 Iorgu lordan, Introducere în studiul limbilor romanice..., pp. 
370-371 


concepţiilor celor doi mari stilisticieni, Bally şi Spitzer, 
acordând totuşi întâietate lui Bally, a cărui concepţie este 
considerată mai apropiată de lingvistica propriu-zisă. Un 
merit incontestabil al acestei lucrări se datorează 
extinderii analizei la toate compartimentele limbii, oferind 
pentru prima dată un studiu de stilistică aplicată asupra 
limbii comune. 

De altfel, în Introducerea la ultima ediţie a 
Stilisticii, autorul acceptă o extindere destul de 
cuprinzătoare a conceptului de stilistică, relevând trei 
trepte stilistice, privite din punct de vedere al ierarhiei lor 
în sistemul limbii: stil (un) individual (e) sau idiostil 
(un), stiluri funcţionale şi stilul general al limbii sau stilul 
limbii comune, ultima categorie intrând de fapt în vechile 
tipare ale stilisticii lingvistice. El remarcă şi disproporţia 
ce se menţine între numărul studiilor de stilistică literară 
şi de stilistică lingvistică, în favoarea primelor, şi 
atenționează asupra lipsei celor de stilistică funcţională. 
Sesizează, de asemenea, apariţia poeticii pe care o 
consideră mai mult o retorică sau o ramură a stilisticii. 

În aceeaşi Introducere la Stilistica limbii române, 
Iorgu Iordan defineşte stilistica precizând că se ocupă cu 
studiul faptelor de limbă ale unei comunităţi lingvistice, 
privite din punctul de vedere al conţinutului lor afectiv. 
Acestea sunt produse ale afectului şi ale fanteziei, sunt mai 
expresive, adică mai plastice, mai concrete, deoarece 
materializează noțiunile respective. Expresivitatea se 
poate datora însă şi altor cauze de natură lingvistică: 
elementelor fonetice sau lexico - gramaticale, toate 
guvernate de spontaneitate şi naturaleţe. Stilul scriitorilor 
nu este luat în considerare decât în măsura în care 
utilizează elemente din limba vorbită. Metoda de cercetare 
este declarat social - psihologică, dar va fi evident depăşită 
prin acceptarea şi a celei individual - psihologice propusă 
de Spitzer. 

Lucrarea Stilistica limbii române conţine un bogat 
material lingvistic selectat din limba vorbită, din operele 

scriitorilor sau din presă. Faptele de limbă cercetate sunt 
grupate în patru capitole mari: Fenomene fonetice, 
Fenomene morfologice, Fenomene sintactice şi 
Fenomene lexicale. Analiza minuțioasă, dar şi prudentă 
în acelaşi timp, este însoţită de comentarii teoretice şi de 
referiri la fenomene similare din alte limbi romanice. 

Stilistica lui Iorgu Iordan reprezintă astfel o sursă 
inepuizabilă de informaţii pentru cel ce studiază specificul 
limbii române, iar prin raportarea constantă la elementele 
tradiţionale ale gramaticii în care este cuprinsă şi fonetica, 
reprezintă o veritabilă „gramatică afectivă”. 

Importanta stilisticii lui Iorgu Iordan constă şi în 
faptul că şi-a gândit obiectul pe coordonate ştiinţifice 
europene, într-o concepţie ştiinţifică unitară, nu însă şi 
absolut imobilă. 

Dincolo de intenţiile autorului, prin deschiderile 
create înspre studiul limbii vorbite, limbii familiare sau 
populare, lucrarea lui Iorgu Iordan serveşte în mod 
evident criticii literare, mai ales în ceea ce priveşte 
exegeza operelor literare scrise în stil popular sau în stil 
familiar. 

Foarte interesante şi cu totul noi se dovedesc, de 
asemenea, consideraţiile sale de stilistică lingvistică 
comparată ca şi alte studii de stilistică în care observaţiile 
ce ţin de obiectivele stilisticii lingvistice sunt completate 
cu altele asupra stilului individual. 

În general studiile sale“? sunt ample, cu mult material 


42 Limba lui Creangă, în VR, XXIX/1937, Limba lui Eminescu, în RFR, 
VII/ 1940, Limba română actuală - o gramatică a greselilor/1948, 
Stilistica limbii române/1944, Câteva observaţii asupra limbii unor opere 
literare, în CV, 1ll/1951, Observaţii asupra limbii lui Mihail Sadoveanu, în 
SA/1952, Despre limba literară, în SCL/V/1954, Pe marginea discuţiilor 
asupra limbii 


literare, 26.1 ,/1955, Problemele limbii literare. Pentru cultivarea limbii, 
în GL:7.1, Cultivarea limbii, în LR,V/1956, Despre studiul limbii 
literare, în C 50.1,4, Limba si stilul lui lon Neculce, în V arlaam- 
Sadoveanu/1958, Literatura si lingvistica, în 

LR,VIII/1959, Discuţii despre limba literară, în LIIl/1960, Observaţii 


şi îmbrăţişează un câmp larg de cercetări, căutând să 
tragă concluzii cuprinzătoare. 


2.2. TUDOR YIANU 

Întemeietor, alături de Mihail Dragomirescu, al 

JLstilisticii literare  „totalizante”, Tudor Vianu 
elaborează conceptul de stil nu numai în domeniul 
literaturii, dar şi în acela al artelor sau filosofiei culturii. 

Interferenţa diferitelor concepţii (filosofică, 
psihologică, estetică, retorică şi lingvistică) asupra stilului 
constituie pentru Vianu baza teoretică din care se vor 
dezvolta modelele de analiză a stilului scriitorilor. 
Concepţia sa stilistică se va cristaliza deci la intersecţia 
mai multor influente: retorică, neoretorică, lingvistică sau 
estetică, depâsindu-le însă constant tocmai prin modul în 
care asimilează influentele şi le prelucrează în tipare 
proprii. Stilistica lui Vianu se deosebeşte astfel de 
clasicele arte poetice şi tratate de oratorie prin faptul că 
rămâne constant o disciplină aplicată ce 
sistematizează, clasifică, defineşte creația deja 
împlinită şi realizată, fără să absolutizeze stiluri sau 
să impună modele. Recunoaşte primatul fondului creaţiei 
artistice, rolul activ şi creator al omului de litere, dar 
inovațiile au un sens justificat în concepţia sa numai dacă 
corespund imperativului literar, dacă ele contribuie la 
perfecţionarea limbajului artistic, adăugând un plus de 
valoare celor pe care le-au moştenit. 

Tudor Vianu consideră stilistica drept o ştiinţă 
autonomă şi nu o parte a lingvisticii sau a esteticii. 
Domeniul ei este acela al faptelor de expresie în care 
transpare reacţia atitudinii individuale, subiective, 
adăugată la comunicarea obiectivă generală. 

În concepţia sa, limbajul este animat de două 


asupra limbii romanului “Nicoară Potcoavă”, în VR, XIII/1960, Mihail 
Sadoveanu, în LR, X/1961, Despre magia cuvintelor, în GL, 1X/1962, 
Probleme actuale de lexic si stilistică, în GÎ, XIV/1963, La langue des 
poesies d'Eminescu, în RRL, IX/1964, Tudor Vianu, în LR,XIII/1964, 
Despre perenitatea limbii literare, în SLU, 11/1970 


intenţii: una reflexivă şi alta tranzitivă, fiindcă în 
limbaj „se reflectă omul care îl produce şi sunt atinşi prin 
el toţi oamenii care îl cunosc”. 

Funcţiile psihologică/ subiectivă şi socială/obiectivă 
ale limbii rămân solidare, dar raportul dintre ele este de 
inversă  proporţionalitate. Limbajul ştiinţific va fi 
tranzitiv, constatativ, în timp ce limbajul artistic va fi 
reflexiv. Intenţia reflexivă a comunicării, cu originea 
în sentimentele şi viziunea scriitorului se exprimă 
prin fapte particulare de limbă sau prin note 
însoţitoare adăugate la comunicarea lingvistică 
tranzitivă (la materialul neutru şi general al limbii). 
„Opera literară, precizează Vianu, reprezintă o grupare de 
fapte lingvistice reflexive prinse în pasta şi purtate de valul 
expresiilor tranzitive ale limbii”. Cercetarea stilistică se va 
îndrepta spre aceste fapte, a căror analiză, afirmă Vianu, 
va trebui făcută ţinându-se seama de ceea ce aparţine 
felului propriu al scriitorului de a înregistra şi comunica 
impresiile asupra lumii, prin mijloacele limbii, privite ca 
ecouri emoţionale ale sensibilităţii sale. 


Stilul unui scriitor va fi, după Vianu, „ansamblul 
notaţiilor pe care el le adaugă expresiilor sale tranzitive şi 
prin care comunicarea sa dobândeşte un fel de a fi 
subiectiv, împreună cu interesul ei propriu-zis artistic”, 
trăsăturile pertinente ale stilului unei opere literare, 
raportata la autorul ei, la epoca şi mediul de cultură în 
care apare, fiind considerate unitatea structurii şi 
originalitatea. 

O astfel de concepţie în care cercetarea stilului îşi 
găseşte fundamentarea în țesătura lingvistică a textului 
literar, examinată dintr-un unghi particular şi valorificată 
estetic, aminteşte de ideile lui Leo Spitzer. Dar Tudor 
Vianu nu face o distincţie netă între faptele de stil 
ale limbii vorbite şi cele aparţinând limbii poetice. 
Pentru Vianu stilistica lingvistică nu intră decât într-un 
conflict aparent cu cea literară. Limba este aceeaşi. 

Chiar spontană, limba vorbită nu este lipsită de colorit 
estetic. Alegerea acţionează şi la acest nivel. Limbajul 
comun nu este lipsit de intenţii stilistice, dar faptul 
lingvistic, identic prin natura lui, se manifestă diferit şi are 
rezultate doar calitativ deosebite. Scriitorul, afirmă Vianu, 
fructifică superior posibilităţile limbii, „în operele literare 
frumoase ale unei literaturi, posibilităţile stilistice ale unei 
limbi fiind duse până la gradul cel mai înalt al realizării 
lor”, astfel că „stilistica operelor literare este o 
prelungire a stilisticii limbii comune, după cum 
expresivitatea scriitorilor este o prelungire a puterii 
generale de expresivitate a limbii, o potentă mai 


înaltă a acesteia”.% 


Studiul stilului unui scriitor, la Vianu ca şi la Bally, 
dar ca şi la Leo Spitzer, va urmări să fixeze modul şi 
unghiul în care a fost utilizată limba comună pentru a crea 
fapte inovatoare de limbă, expresii adecvate modului 
individual de a înţelege, a vedea şi a simţi lumea şi viaţa. 
Prin studiul stilului, Vianu  descifrează, explică, 
descompune şi recompune fenomenul artistic individual, 
urmărind, pe de o parte, felul cum forma poetică 
plasticizează ideea, şi pe de altă parte, cum ideea poetică, 
bogată în semnificaţii, cere formă poetică egală. 

Recunoscând rolul capital al limbajului în definirea 
particulară a operelor de artă, Vianu susţine ideea că 
„forma operei literare este însuşi conţinutul ei, sesizat în 
ceea ce el cuprinde mai original”. Formele, expresiile, 
inovațiile pe care le descoperă marele creator de 
limbă se află latent în limbajul general, ele trebuind 
doar trezite. 

Arta literară şi măiestria stilistică, afirmă Vianu, nu 
numai că folosesc elementele puse la dispoziţie de vorbirea 
comună, dar în acelaşi timp extind şi perfecţionează 
procedee care nu sunt străine vorbitorului obişnuit. 

Apare firească în aceste circumstanţe aserţiunea că 


43 Tudor Vianu, lorgu lordan si stilistica, în LR VIII/1958, p.10 


cercetarea limbii artistice reprezintă una din formele cele 
mai mature ale lingvisticii. 

În Prefaţa la volumul Despre stil şi arta literară, 
Marin Bucur afirmă că originalitatea stilisticii lui Vianu 
constă tocmai în încercarea de a surprinde mecanismul 
delicat al meşteşugului poetic, să-i dezvăluie secretele şi 
să ne tălmăcească felul în care „conținuturile poetice îşi 
dobândesc întregul lor relief şi întreaga lor bogăţie”. În 
studiile sale Vianu a probat şi a verificat soliditatea 
fenomenului literar românesc, prin componentele sale 
formale, în legăturile sale materiale, argumentând şi 
susţinând creaţia românească. 

Stilistica sa va fi, alături de istoria şi critica literară, 
preocuparea care întregeşte cercetarea operei de artă şi 
care nu poate fi suplinită nici de o critică restrânsă la text 
şi nici de analiza morfologică şi sintactică. 

Studiile sale de stilistică“ nu codifică şi nu dau 
norme de creaţie. Problemele metaforei este o carte de 


44 Tudor Vianu, Problemele metaforei..., p. 150 

45 Lucrări teoretice: Paradoxul poeziei, în Studii de filozofie si 
estetică/1939, Ut pictura poesis în Omagiu lui Gheorghe Oprescu/1961, 
Stilul în Estetica, vol |, 1934, Dubla intenţie a limbajului si problema 
stilului, în Arta prozatorilor români/1941, Atitudinea stilistică, în Steaua, 
Cluj/1958, Cercetarea stilistică, în Probleme de stil si artă literară/1955, 
Statistica lexicală si o problemă a vocabularului eminescian în Probleme 
de stil si artă literară/1955; Lucrări de stilistică a limbii literare: 
Structura timpului si flexiunea verbală, în Bulletin linguistique/1943, 
Pseudo-imperativul la Eminescu, în Bulletin linguistique/1947, Problema 
stilistică a imperfectului, Mai mult ca perfectul si tehnica naraţiunii, 
Prezentul etern în naraţiunea istorică, în Arta prozatorilor români/1941, 
reluate în Problemele metaforei si alte studii de stilistică/1957, Locuri 
comune sinonime si echivocuri, în Figuri si forme literare/1946, 
Contexte legate si nelegate din punct de vedere stilistic, în Problemele 
metaforei.../1957, Etape din dezvoltarea artistică a limbii române, în 
LL/1961; Lucrări privind stilistica autorilor. Epitetul eminescian, Nicolae 
Bâlcescu, artist al cuvântului, Aspecte ale limbii si stilului lui 


I.L. Caragiale, Observaţii asupra limbii si stilului lui Geo Bogza, Arta lui 
Rablais, Despre construcţia 66Anei Karenina” de Tolstoi, în Probleme 
de stil si artă literară/1955,Expresia negaţiei în poezia lui Eminescu, 
în LL, VII/1958, Expresia juvenilului la 

lucru, afirmă Marin Bucur, prin caracterul monografic al 
temei (Originile metaforei, Funcţiunile metaforei, 
Categoriile formale ale metaforei), iar în Arta 
prozatorilor români, Vianu pronunţă, prin intermediul 
analizei procedeelor şi a stilurilor, o judecată de valoare 
asupra unui secol de proză românească. Problema 
stilistică a imperfectului, Mai mult ca perfectul şi 
tehnica naraţiunii, Prezentul etern în naraţiunea 
istorică dezvăluie funcţii artistice noi ale acestor categorii 
gramaticale. 

Dubla intenție a limbajului şi Cercetarea 
stilului, lucrări cu caracter teoretic şi practic de 
necontestat, rezumă concepţia stilistică a lui Vianu şi-i 
dezvăluie metoda. 

În lucrarea Dubla intenţie a limbajului, Vianu arată 
că orice om care vorbeşte o face pentru a-şi 
împărtăşi gândurile, dar în acelaşi timp 
„comunicările sale năzuiesc să atingă o sferă 
anumită a semenilor săi care întrebuințează acelaşi 
sistem de simboluri lingvistice”. El adaugă „cine 
vorbeşte comunică şi se comunică”, deci se poate spune 
că, în dubla sa intenţie, faptul lingvistic este în acelaşi 
timp „reflexiv” şi „tranzitiv”. 

Cele două intenţii ale limbajului sunt solidare, dar 
într-un raport de inversă proporţionalitate: „Cu cât o 
manifestare lingvistică este menită să atingă un cerc 
omenesc mai larg, deci cu cât creste valoarea ei tranzitivă, 


Eminescu, în LL, XIII/1964, Tehnica basoreliefului în proza lui Bălcescu, 
Observaţii asupra limbii si stilului lui Al. Odobescu, în 
Problemele metaforei si alte studii de stilistică/1957, Stil verbal la St. O. 
losif, în Figuri si forme literare/1946, Sinonime, metafore si grefe 
metaforice la Tudor Arghezi, în LR, XII/1963; Lucrări privind formele 
poetice: O formă poetică rară, în Figuri si forme literare/1946, 
Problemele metaforei, în Problemele metaforei si alte studii de 
stilistică/1957, Simbolul artistic, fragment, în Postume/1966, Observaţii 
asupra metaforei poetice, în laşul Literar XII/1961, Observaţii asupra 
refrenului, în Studii de poetică si stilistică/ 1966. Notă: majoritatea 
studiilor enumerate se regăsesc în volumul Studii de stilistică/1968. 


cu atât scade valoarea ei reflexivă, cu atât se împuţinează 
şi păleşte reflexul vieţii interioare care a produs-o”. Tudor 
Vianu atenționează asupra pericolului  reflexivităţii 
excesive sau a tranzitivităţii excesive, care pot conduce la 
obscuritate, supertficialitate şi respectiv, la 
convenţionalism, şi adaugă: „Expresia literară se 
organizează pe linia de demarcaţie a celor două 
intenţii ale limbii”. 

În lucrarea Cercetarea stilului, Vianu îşi expune 
principiile fundamentale privind cercetare stilistică. 

El subliniază că particularităţile de expresie pe care 
le studiază stilisticianul nu trebuie privite ca simple fapte 
de constatare, ci ca fapte de apreciere, valorizări ale 
acestora. 

Notele expresive, faptele de limbă nu trebuie numai 
înţelese, ci şi simţite. 

Pentru a înţelege stilul unui scriitor trebuie înţelese 
mai întâi raporturile lui cu celelalte stiluri, apoi cu limba în 
general. 

Valorile de stil se grefează totdeauna pe nucleul 
comunicării: sunete, lexic, morfologie, sintaxă, topică, 
categoriile stilistice fiind de aceeaşi natură. 

Ordinea în care se studiază faptele de stilistică 
porneşte de la fonetică, cu distribuirea sunetelor, 
vecinătăţile, accentul, intonaţia, simbolismul fonetic, 
armoniile imitative (numai în legătură cu conţinutul 
comunicării), la grafică, lexic, flexiune, până la figurile de 
stil. 

Faptele de stil vor fi găsite în funcţie de ecoul pe care 
îl au în propria sensibilitate, fapte care revin cu o oarecare 
frecventă şi compun o unitate. 

Stilul scriitorului trebuie privit în raport cu 
premergătorii şi urmaşii săi. 

Orice cercetare stilistică trebuie făcută în strânsă 
legătură cu istoria literară şi cu istoria societăţii. 
Cercetarea stilistică, conchide autorul, este locul în care 
istoria limbii şi istoria literaturii se întâlnesc. 


Conceput ca „o justificare filosofică a studiului 
despre metaforă” (Problemele  metaforei) studiul 
Simbolul artistic publicat în Postume“* înl966 „aduce 
precizarea că simbolul este o categorie, propune o 
clasificare a diferitelor simboluri şi fixează locul simbolului 
artistic în sistemul acestei clasificări, stăruind îndeosebi 
asupra diferenţei dintre simbolul lingvistic şi cel artistic, 
între cuvânt şi artă." 

Autorul porneşte de la premisa că orice comunicare 
este simbolică, deoarece înlocuieşte semnificatul printr-un 
semn, substituie prin „ceva” pe un „altceva”. Domeniul 
simbolurilor este deci foarte întins, cuprinzând cuvântul 
sonor şi scris, reflexul şi gestul instinctiv, indicator sau 
imitativ, numărul şi celelalte semne matematice, formulele 
şi ecuaţiile chimice, simptomul medical şi prezumția 
judiciara. Mitul, ştiinţa, arta, precum şi limba prin care ele 
se exprimă, sunt toate simboluri, de unde imperativul 
făuririi unei „teorii generale a simbolurilor”, riguros 
încadrată într-un sistem categorial şi supusă ea însăşi unei 
clasificări interne. 

Referindu-se la simbolul lingvistic, Tudor Vianu 
subliniază nu numai mecanismele îndepărtării acestuia de 
real, dar şi corespondenţa dintre simbol şi obiectul 
semnificat. Concludente în acest sens sunt modul în care 
refuză să vadă în cuvinte doar semne arbitrare şi 
argumentele pe care le aduce în favoarea lărgimii ariei 
onomatopeice, a simbolismului fonetic, a tendinţelor 
„picturale”, a expresivităţii lingvistice. Polemizând cu 
punctul de vedere după care evoluţia limbilor marchează o 
trecere exclusivă de la simbolurile naturale la cele 
arbitrare, autorul consideră că o asemenea apologie 
unilaterală a abstractizării poate uşor duce la concluzia că 
poezia reprezintă o formă de limbă arhaică, retrogradă, 
refractară spiritualităţii moderne. Dezvoltarea lingvistică, 


46 Tudor Vianu, Postume, Istoria ideii de geniu, Simbolul artistic, Tezele 
unei filozofii a operei, cu o postfață de lon lanosi, 1966 
47 Tudor Vianu, op.cit.,p.99 


evoluţia conştiinţei urmează, în viziunea autorului, două 
căi opuse şi complementare, gradul tot mai înalt al 
abstractizării  îmbinându-se organic cu succesele 
expresivităţii concrete. 

Clasificarea simbolurilor se bazează pe 
principiul contrariilor şi este valoroasă mai ales 
pentru stabilirea distincţiilor dintre comunicarea 
lingvistică obişnuită şi cea artistică, respectiv 
caracterizarea acesteia din urmă. Dedublările nasc 
un şir întreg de categorii - perechi: nelingvistic / 
lingvistic, individual  /conceptual (sau individual- 
conceptual), cu semnificaţie anterioară semnului / cu 
semnificaţie creată odată cu semnul, simboluri privative / 
integrative, arbitrare / naturale, plane / profunde, limitate / 
ilimitate, discontinue / continue, tranzitive / reflexive”. 
Orice simbol poate fi caracterizat prin găsirea acelor 
concepte din aceste perechi de categorii, care îi convin ca 
atribute” afirmă Vianu, exemplificând cu simbolul aritmetic 
care este privativ, conceptual, lingvistic, cu o semnificaţie 
anterioară semnului,  discontinuu, arbitrar, tranzitiv, 
profund, limitat.18 


Simbolul lingvistic este considerat ca sinteză a unui 
semn perceput cu un concept, iar în unele situaţii ca 
sinteză a unui semn perceput cu o ierarhie de concepte, şi 
în cele din urmă, cu un concept postulat, dar nu realizat, 
cum este cazul unor cuvinte nedeterminate, semnificând o 
idee transcendentă, ca: natură, materie, forţă etc. 

În raport cu acelaşi tablou categorial, Tudor Vianu 
determină şi atributele simbolului artistic. 

Autorul precizează că, pe de o parte, creaţiile artei 
sunt simboluri lingvistice de o anumită calitate, caz 
în care, constituită ca sinteza unui semn perceput cu un 
obiect individual şi cu specia acestuia, noţiunea manifestă 
tendinţa de a elimina obiectul individual, pentru a reţine în 
unitatea sa numai semnul şi semnificaţia sa, iar, pe de altă 

parte, ele sunt simboluri artistice. Din sinteza 
simbolului artistic nu dispare niciodată 
reprezentarea obiectului individual, semnificaţia 
acestuia păstrându-se în el, contopită cu el, şi 
neputând fi asimilată decât prin el. Astfel că dacă un 
cuvânt al limbii poate fi eterogen, arbitrar fata de 
realitatea  semnificată, „solidaritatea semnului cu 
semnificația lui face din simbolul artistic un simbol 
natural”. Un cuvânt al limbii, considerat ca un corp 
fonetic, poate fi cu totul eterogen fată de realitatea 
semnificată şi simbolurile lingvistice sunt adeseori 
arbitrare, spune Vianu, dar simbolurile artistice 
niciodată. Şi aceasta pentru că semnificația simbolului 
artistic nu trebuie căutată dincolo de el, ci în el şi 
prin el. 

Simbolurile lingvistice sunt adeseori 
discontinue, în timp ce simbolurile artistice sunt 
întotdeauna continue, afirmă Vianu, adăugând că în 
creaţia de artă continuitatea este atât de mare, încât 
raportul dintre fragment şi întreg se relevă într-un mod 
special. „Două versuri desprinse dintr-un poem ne pot face 
să-l recunoaştem pe acesta, chiar dacă detaliile lui nu s-au 
păstrat în mintea noastră, într-atât întregul artistic este 
imanent fiecăreia dintre părţile lui” 

afirmă autorul. De aceea, pe de altă parte, simbolul 
artistic este o expresie adecvată a vieţii interioare, 
caracterizată prin aceeaşi continuitate. Reflexivă ca 
reprezentare, creaţia artistică este integrativă pentru 
că deşi nu retine realitatea întreagă, funcţia eliminării, 
accentuării sau stilizării este invariabil cuprinderea cât 
mai bogată a vieţii, în semnificaţiile ei cele mai adânci. Dar 
simbolul artistic este în aceeaşi măsură profund şi 
ilimitat. Alegoria, de exemplu, este considerată un simbol 
profund, dar limitat, considerându-se că îi lipseşte 
adâncimea ilimitată a semnificației. „Spiritul trebuie să 
afle semnificaţia în simbol, nu în afară de el, spune Vianu, 

iar această semnificaţie trebuie să aibă un fel de a fi 
ilimitat, pentru a recunoaşte simbolului caracterul 
artistic. "50 

51 

Vorbind despre metaforă, Tudor Vianu atrage 
atenția asupra deosebirii dintre metafora interpretată 
alegoric, limitată, ca o comparaţie prescurtată, şi metafora 
profundă, în care temeiul care permite comparaţia 
subînteleasă este postulat, dar nu formulat. „Rațiunea 
apropierii dintre aceste cuvinte şi aspecte se pierde într-o 
adâncime ilimitată”, adaugă autorul, vorbind despre 
metaforele „sora noastră” şi „fratele nostru” folosite de 
Francis din Assisi pentru apă şi foc." 

În continuare, Tudor Vianu prezintă alte trei 
modalităţi ale ilimitării simbolului artistic: ilimitarea 
volumului vital, şi exemplifică prin Grandet, personajul 
balzacian, care nu poate fi practic etichetat, deoarece este 
o individualitate vie, complexă; ambivalenţa etică, şi 
exemplifică prin Shylock, eroul Shakespearean, a cărui 
vinovăţie sau inocentă nu poate fi stabilită, caracterul 
eroului având o perspectivă etică nelimitată, opusă 
personajelor din melodrame; ilimitarea enigmatică, şi 
exemplifică prin Hamlet, Kirilov al lui Dostoievski sau 
Heathcliff al lui Emily Brontë, adăugând că în cazul 
acestor personaje avem uneori impresia că ajungem să 
subordonăm caracterul lor unui concept anumit, dar 
dincolo de acesta enigma lor se reface şi se prelungeşte 
într-o perspectivă ilimitată.5 

Practic, simbolul artistic trebuie să fie profund, adică 
semnificaţia lui să aparţină unui plan mai adânc decât 
semnul, şi ilimitat, pentru ca, oricât de nuanţat şi de 
multilateral am asimila imaginea artistică, dincolo de 
reprezentările noastre să rămână întotdeauna un rest 


50 Ibidem, p.154 

neasimilat. 

Simbolul ilimitat este concluzia finală cea mai 
importantă a studiuluist. Consecințele sale se întrevăd, în 
primul rând în ideea imposibilității transpunerii exacte a 
unui conţinut artistic în limbajul vorbirii curente sau al 
analizei logice. Aceasta deoarece, substituind în mod 
necesar simboluri limitate celor ilimitate, se şterge din 
specificul şi farmecul artei. 

Observațiile lui Vianu legate de caracterul ilimitat al 
simbolului artistic, de modalităţile şi consecinţele ilimitării 
pledează pentru o maleabilitate maximă în interpretări, 
pentru o supleţe organică, conformă cu însăşi esenţa 
intimă a artei. Revelatoare este şi legătura pe care o 
stabileşte autorul între caracterul ilimitat al simbolului 
artistic şi perspectiva istorică, mereu deschisă, a artelor, 
posibilitatea reexplorării şi reinterpretării lor veşnice.” 
„Marile opere de artă trăiesc în eternitatea omenirii 
fiindcă simbolul lor este nelimitat” afirmă Vianu, şi 
adaugă: „Fiecare epocă se poate recunoaşte prin anumite 
din tendinţele ei în marile opere ale artei, fiindcă 
nelimitarea înseamnă şi totalitate” (subi, autorului).56 

56 

În finalul studiului său, Tudor Vianu preconizează 
depăşirea „superficialităţii estetice”, a unei viziuni pur 
senzoriale şi  formaliste, în favoarea descoperirii 
„adâncimii artistice”, în care se împleteşte armonios eticul 
cu esteticul. 

Studiul său asupra simbolului artistic, deşi s-a oprit 
la sensul cuprinzător al termenului, prin care opera de artă 
se identifică în ansamblul ei cu simbolul, prin 
fundamentarea filosofică şi prin concepţia după care 
simbolul artistic este o categorie estetică generală, 
reprezintă o interesantă şi solidă bază pentru cercetarea 
procedeelor simbolice particulare. 


54 Ion lanosi, Postfaţă la voi. Tudor Vianu, Postume, p.215 

Pe de altă parte, prin caracterul integrator al 
conceptului şi prin valorizările pe care le impune în planul 
cercetărilor stilistice, studiul lui Vianu reprezintă o 
revizuire a multora dintre părerile sale privind opera 
literară şi interpretarea ei. 

2.3. ION COTEANU 

L 

Ingvist de formaţie structuralistă, eminent rfilolog, 
Ion Coteanu îşi expune concepţia stilistică în lucrarea 
intitulată  Stilistica funcţională a limbii române, 
apărută în 1973 (vol. I - Stil, Stilistică, Limbaj) şi 1985 
(vol. II - Limbajul poeziei culte), după ce o serie 
întreagă de alte lucrări şi articole prefiguraseră acest 
rezultat. 

Vorbind de revirimentul stilisticii, Ion Coteanu 
motivează acest fapt prin apariţia structuralismului, a 
statisticii matematice, prin dezvoltarea ideilor formaliştilor 
ruşi, a lingvisticii matematice, „într-un cuvânt, prin 
întreaga mişcare de idei produsă în epoca noastră de 
cibernetică şi de teoria informaţiei” 5757. 

După lon Coteanu, stilistica, în cea mai largă 
accepţiune a termenului, este studiul limbii în acţiune, 
cercetarea modului în care vorbitorii se folosesc de graiul 
lor într-o împrejurare sau alta. Considerată o lingvistică 
practică, stilistica nu poate fi decât funcţională, 
deoarece urmăreşte variațiile limbii în funcţie de vorbitori 
şi de necesităţile particulare ale utilizării ei. Raportul 
dintre totalitatea de deprinderi lingvistice şi 
necesitatea unei exprimări particulare formează 
funcţia stilistică a oricărei limbi. Uzul limbii reprezintă 
deci o mişcare permanentă de adaptare a structurii 
idiomului la necesităţile social-culturale ale vorbitorilor. 
Pentru lon Coteanu funcţional înseamnă social - 
funcţional, cu alte cuvinte, social - cultural şi funcţional în 
acelaşi timp. 

În cadrul lucrării, lingvistul propune o clarificare a 

conceptelor cu care operează stilistica lingvistică şi 
introduce noţiunile noi de idiostil, ca rezultat al presiunii 
exercitate de model asupra fiecărui vorbitor în parte, şi de 
diasistem, pentru limba comună, model de bază, esenţă a 
limbii într-un anumit moment al evoluţiei ei, în funcţie de 
care se poate defini structura stilistică a limbii în limbaje 
(popular-oral, limbă literară, limbaje artistice şi non- 
artistice sau funcţionale). 

Stilistica funcţională are, în concepţia lui Ion 
Coteanu, ca obiect de studiu tocmai limbajele (stilurile 
funcţionale sau stilurile limbii): „Orice limbaj nu este decât 
limba căreia i se atribuie o destinaţie specială”. „Din punct 
de vedere funcţional, stilul (limbajul) reprezintă o 
adecvare a schemei la ceea ce trebuie exprimat”.*%58 

Stilistica funcţională preconizează astfel cercetarea 
unor serii stilistice - limbaje - ierarhizate în primul rând 
după un factor social - cultural, iar la nivelul fiecărui stil, 
analiza unor trepte stilistice, de la general şi particular la 
individual. 

Reinterpretând semnul lingvistic, Ion Coteanu 
afirmă că orice semn trimite la ceva, la un referent real 
sau imaginar, abstract sau concret; orice semn se redă 
printr-un suport material care-l concretizează şi-i 
condiţionează existenta; simetria dintre obiectul propriu- 
zis şi cel care serveşte semnului ca suport nu este 
perfectă, căci suportul trebuie să aibă calitatea de a putea 
fi mai uşor de mânuit decât obiectul, şi nu este niciodată 
imaginar, cum este uneori obiectul propriu-zis; din teoria 
semnului nu poate lipsi însă niciunul din cei patru termeni 
prezentaţi (obiectul, imaginea obiectului, imaginea 
suportului, obiectul-suport), deşi numai imaginea 
obiectului propriu-zis şi imaginea obiectului - suport 
alcătuiesc semnul. 

Semnul verbal este deci o entitate sui-generis, care 
constituie o clasă specifică de semne, putând trimite la alte 
semne, în acest caz devenind simbol (verbal). 


58 58 lon Coteanu, op.cit., p. 45 


Domeniul de transformare a semnului verbal în 
simbol este considerat de lon Coteanu mesajul poetic, 
transformarea în cauză conducând spre o poetizare a 
mesajului. De aici, definiţia limbajului poetic drept limbaj 
în care un număr de entităţi - semne verbale - se 
transformă în simboluri. 

Ion Coteanu defineşte mesajul ca unitate de 
bază a stilisticii funcţionale, fiind asimilat unor negări 
succesive, când ale conotaţiei, când ale denotaţiei, 
aceasta deoarece nu există limbaj conotativ pur sau limbaj 
denotativ pur, ci numai limbaj dominat de conotaţie sau de 
denotaţie, unde conotaţia, respectiv denotaţia sunt privite 
ca valori ale semnului, bazate fiecare pe alt raport”. 

Mesajul, în concepţia lui Ion Coteanu, nu este totuna 
cu stilul, el este doar forma de concretizare a stilului. 
El se ordonează prin coerenta conţinutului său, 
reprezentând o unitate de structură cu reguli de 
segmentare asemănătoare celor utilizate la 
descompunerea altor unităţi lingvistice. Mesajul este o 
unitate stilistică, reprezentând nu ideile dintr-o operă, ci 
expresia oricăror idei din operă, iar termenii închis sau 
deschis folosiţi pe lângă mesaj, înseamnă „apt sau inapt 
de continuare de către cititor”. 

Deşi reprezentant categoric al stilisticii lingvistice, 
Ion Coteanu supune unei revizuiri interesante concepţiile 
tradiţionale, în special pe cele ale lui Bally. Recunoscându- 
i limbii vorbite (graiului), capacitatea de a germina stil, 
prin calitatea expresiva a limbajului afectiv, lingvistul îi 
recunoaşte de fapt valoarea estetică, afirmând clar: „cum 
principalul mijloc prin care gândim este graiul (parole), el 
devine şi purtător al funcţiei poetice”%. Alegând în primul 
rând limbajul popular pentru a-l supune unor observaţii 
de natură stilistică, Ion Coteanu precizează că, practic, 
acesta a fost superficial cercetat, fiind considerat când ca 
o sursă inepuizabilă de forme, sensuri şi expresii spre care 

erau trimişi inovatorii de limbă să mai înveţe, când, 
dimpotrivă, ca un fenomen prea puţin interesant, care nu 
conţine decât formule stângace, simpliste şi lipsite de 
nuanţe. Ambele idei sunt false, şi lingvistul arată în 
continuare că „limbajul popular nu este nici tezaur 
inepuizabil, nici schematismul imaginat de Caragiale, nici 
parataxă rudimentară cum credea Ovid Densuşianu.”S! 
Pentru a exprima exact ce este, el trebuie studiat, trebuie 
să i se găsească variantele stilistice, să fie comparate, şi în 
ultimă instanţă să i se găsească un cadru de analiză 
asemănător cu al celorlalte limbaje, afirmă Coteanu, dând 
în continuare câteva caracteristici ale limbajului 
popular (polisemia, simplitatea şi uniformitatea 
sintactică, repetiţia şi anacolutul, elipsa, 
determinările circumstanţiale, brevilocventa). 

Influențat de Jakobson, Coteanu va formula păreri 
interesante în ceea ce priveşte poetizarea graiului. El va 
sublinia fenomenul de ambiguizare voită a enunţului prin 
existenţa unei duble semnificări: una vizibilă şi alta 
sugerată.62 

62 Rolul de a descoperi sensul sugerat revine, după 
Coteanu, nu stilisticii, ci poeticii care se ocupă de 
operaţiile de codare şi decodare a textului. 

O altă problemă abordată de Coteanu în lucrarea sa 
este cea a informaţiei conţinute în limbajul poetic, 
demonstrând că numărul de cuvinte şi cantitatea de 
informaţie sunt invers proporţionale, în timp ce 
expresivitatea şi cantitatea de informaţie sunt în raport 
direct proporţional. 

Recunoscând rolul funcţiei poetice în ordonarea 
ambiguităţilor, Ion Coteanu afirmă că la baza lor stă 
întotdeauna o posibilă deviere semantică, limbajul poetic 
fiind de fapt un mod special de asociere a conotaţiilor şi 
denotaţiilor, elaborat în vederea creării de noi conotaţii, 
dar şi ca mod de armonizare a formei expresiei cu forma 


61 lon Coteanu, Stilistica..., vol.l, p. 10 
62 62 lon Coteanu, op.cit., p. 24 


conţinutului. 

Limbajul poetic este privit de autor în primul rând 
ca proces şi abia apoi ca inventar. Ca mecanism sau ca 
sistem, limbajul poetic este în fond un fel de gramatică, 
adică o serie de reguli de producere a propriilor lui 
enunţuri, în timp ce ca totalitate a acestora din urmă, este 
literatură. Limbajul poetic rezultă astfel din remodelarea 
zonelor de variaţie liberă ale graiului; cea mai liberă dintre 
ele este semantica, apoi sintaxa, iar cea mai puţin libera e 
morfologia. După Ion Coteanu, „gramatica” limbajului 
poetic românesc ar trebui să rezulte în primul rând din 
cercetarea zonelor de variaţie liberă. În acest sens, autorul 
discută pe larg constituenţii expresiei poetice, în speţă 
grupul nominal şi grupul verbal, prin care se 
construieşte imaginea lumii din text, substantivul şi verbul 
fiind singurele care trimit prin ele însele la un referent. De 
asemenea, revine asupra expresiei poetice ca o 
concentrare a exprimării, dar şi ca o continuă înnoire a 
acesteia, şi conchide că „pentru ca un grai obişnuit să 
devină limbaj poetic, o singură condiţie este neapărat 
necesară: dorinţa vorbitorului - emiţător de a-şi imagina şi 
de a prezenta datele din lumea înconjurătoare într-un mod 
inedit, fie în proză, fie în versuri. Toate celelalte condiţii 
decurg de aici”5%. Analiza limbajului poetic se va 
realiza tocmai prin scoaterea la lumină a formulelor 
şi tehnicilor adoptate sau dezvoltate în şi prin textul 
poetic, respectiv prin raportarea cadrului la creaţiile 
elaborate în interiorul lui şi totodată la graiul care-i 
pune la dispoziţie material şi sugestii. Condiţiile 
fundamentale ale exprimării poetice rămân 
ambiguizarea şi concentrarea. 


63 lon Coteanu, Stilistica..., vol. II 


64 Dislocarea ca procedeu stilistic în poezia noastră contemporană, în 
RUB,2-3/1955, Creaţia lexicală în poezia noastră nouă, în LL, 
11/1956,Despre tehnica stilului lui M. Sadoveanu, în Varlaam - 
Sadoveanu/1958, Pentru studierea stilurilor limbii noastre literare, în 
LR,VIII/1959, Stilurile moderne ale limbii române literare, în LR, IX/1960, 
Locul 

5 


Cu preocupări în domeniul gramaticii, stilisticii, 
semioticii, pragmaticii, poeticii sau textualităţii. 


Ion Coteanu reuşeşte să ofere cea mai complexă şi 
mai modernă descriere a fenomenului lingvistic, impunând 
prin vastitatea informaţiei şi prin forţa argumentelor. 

2.4. STEFAN MUNTEANU 

S 

tefan Munteanu reprezintă direcția stilisticii 
expresivităţii în stilistica lingvistică românească, 
concepţia sa regăsindu-se prima dată în lucrarea Stil şi 
expresivitate poetică, publicată în 1972, şi reluată în 
lucrările sale ulterioare, Limba română artistică, în 
1981 şi Introducere în stilistica operei literare, în 
1995.68 


Având în vedere faptul că teoria expresivităţii 
elaborată de Stefan Munteanu a fost percepută ca fiind 
complementară teoriilor funcționaliste, am ales ca bază a 
prezentării noastre articolul lui Mircea Borcilă“*, care 


65s tilului artistic în limba literară, în LR, X/1961, 


“Discontinuitatea”, un procedeu al stilului artistic actual, în LR, XI/1962, 
Structura stilistică a limbii, în LR,XI/1962, Moduri de exprimare, în 
GL, X/1963, Posibilitatea si limitele 


formalizării în stilistică, în PLG/1967, Elemente de lingvistică 
structurală/1967, Idiostilul, în SL/1970, Reflecţii asupra stilisticii 
funcţionale, în SLLF, 11/1972, Raportul dintre denotaţie si conotatie, 
în LL, 11/1972, Semn, simbol, mesaj poetic, în SCL, XXIII/1972, 
Stilistica funcțională a limbii române, vol.l- Stil. Stilistică. 
Limbaj/1973 si vol.II- Limbajul poeziei culte/1985, 
“Morgenstimmung” sau poemul întoarcerii către lume, în SCL, 
XXVI/1975, Ipoteze pentru o sintaxă a textului, în SCL, XXIX/1978, 
Principii de analiză a textelor poetice, în SCL, XXIX/1978, cu Lucia 
Wald, Semantică si semiotică/1981, Antologie de texte poetice 
(ed.)/1986, Gramatică, Stilistică, Compozitie/1990 

65 Stefan Munteanu, Stil si expresivitate poetică, Ed. Ştiinţifică, 1972; 

Limba română artistică, Ed. Ştiinţifică si Enciclopedică, 1981; 

Introducere în stilistica operei literare, Editura de Vest, 1995 

66 Mircea Borcilă, Aspecte ale unei sinteze teoretice în stilistică, în 


realizează o pertinentă şi deschisă interpretare a 
concepţiei stilistice a lui Stefan Munteanu. 

Pornind de la analiza lucrării acestuia, apărută în 
1972, Stil şi expresivitate poetică, Mircea Borcilă face, 
aşa cum va afirma J.M. Klinkenberg“”, prima dintre „marile 
sinteze în domeniu”, încercând să demonstreze 
complementaritatea celor două direcții din cadrul stilisticii 
lingvistice, în contextul culturii române actuale: stilistica 
„expresivității” şi stilistica funcțională. 

Observațiile schițate pe marginea cârtii lui Stefan 
Munteanu confirmă poziţia anterioară a lui Ion Coteanu, 
după care, „teoria stilurilor şi limbajelor ar trebui să fie 
precedată în lucrările de ansamblu asupra stilisticii, de 
teoria expresivității” (Ion Coteanu, Structura stilistică a 
limbii române, p. 220), care, după părerea aceluiaşi 
Mircea Borcilă, ar trebui să asigure o bază generală 
suficient de largă, atât pentru a explica această opoziție 
fundamentală dintre limbajul uzual şi cel artistic, „cu alte 
cuvinte pentru a putea întemeia o teorie a limbajului 
poetic”, cât şi „pentru ilustrarea diverselor trepte de 
concretizare din structura stilistică a limbii, deci pentru a 
întemeia stilistica funcţională”68 

Stefan Munteanu propune, în această idee, o 
sinteză proprie a teoriilor stilistice tradiţionale (stilistica 
retorică, teoria expresivităţii, stilistica  psihologico - 
estetică sau literară), fără să facă abstracţie, însă, de 
„orientările mai noi” (poetica lingvistică, dezvoltată de 
structuralismul  praghez şi danez, stilistica italiana 
actuală). 

Demersul său teoretic se dezvoltă din postulatul că 
„semnele sunt purtătoare de semnificații.  Stilistica 
porneşte pentru noi de la această teză teoretică 


CL, XVII, 2, 1972, 309-322 

67 în Le sens rhâtorique/1991 si în Stylistics and Poetics in Rumania 
Today, în International Journal of Roumanian 

Studies, vol.l, 1976, 1-2 

68 Mircea Borcilă, art.cit., p.320 


fundamentală a lingvisticii ca ştiinţă a semnificaţiilor, 
căutând îndărătul semnelor motivarea întrebuinţării lor în 
funcţie de un conţinut de gândire, care a impus utilizarea 
lor.” 69 

Ca şi în teoria funcțională, autorul nu consideră 
limba în sine, ci ca reflex al unei realități extralingvistice; 
ambele concepții interpretează apoi această relație ca una 
de determinare, opunându-se în acest fel, radical, tuturor 
teoriilor „formaliste” sau „imanentiste” ale stilului. 

Deosebirea dintre orientarea funcționalistă şi cea a 
expresivităţii constă în utilizarea a doua concepte diferite: 
„conţinut social-cultural”, bază de pornire pentru 
stilistica funcţională, şi „conţinut de gândire” pentru 
stilistica expresivităţii, ultimul fiind de fapt un pas spre 
reabilitarea retoricii clasice, care presupunea adaptarea 
organică, necesară, a expresiei la „conţinutul variat al 
comunicării”, deci  primordialitatea  „substanţei” în 
comunicare. 

Pentru Ştefan Munteanu conceptul „continui de 
gândire” este legat de conceptul „individual“, în jurul 
căruia urmăreşte să circumscrie domeniul stilisticii. El 
afirmă: „o stilistică concepută ca un studiu al 
individualului în limbă nu este decât într-o contradicţie 
aparentă cu cercetarea limbii ca sistem, întrucât cele două 
aspecte - şi funcţii - ale limbii alcătuiesc o unitate 
dialectică”. Individualul nu exclude factorul social, dacă 
se ia în considerare faptul că prin „continui de gândire” 
trebuie înţeles, cel puţin în parte, ceva determinat obiectiv, 
social. 

Ca o sinteză între conceptele de stil şi expresivitate 
şi între domeniile pe care le reprezintă, Stefan Munteanu 
introduce termenul de atitudine stilistică drept 
manifestare a unei atitudini a emiţătorului mesajului care 
transpare în faptele de limbă devenite astfel fapte 


69 Stefan Munteanu, Stil si expresivitate poetică, p. 8 
70 Ibidem 


expresive, adică fapte de stil.”! Prin acest concept-sinteză 
pare să se rezolve opoziţia dintre atitudinea social- 
psihologică a lui Bally şi cea individual - estetică a lui 
Vossler - de fapt opoziţia dintre aspectul afectiv- 
sociologic al expresiei la Bally şi cel imaginativ-estetic 
la Vossler - sinteză ce pare a fi cuprinsă în poziţia 
individual-psihologică a lui Spitzer, anihilându-se astfel, 
după părerea lui Mircea Borcilă, distincţia arbitrară făcută 
de Bally pe de o parte şi de 


Vossler pe de alta, în ceea ce priveşte domeniul 
stilisticii.72 

Conceptul de „atitudine stilistică”, corelat pe plan 
subiectiv cu cel de „situaţie“ dezvoltat de stilistica 
funcţională, este integrat de Stefan Munteanu în teoria 
comunicaţiei, atitudinea stilistică devenind un punct de 
contact între planul emiţătorului mesajului şi acela al 
receptorului lui, care se realizează şi se obiectivează într-o 
zonă de interferenţă sau de coincidentă dintre două 
planuri ale aceleiaşi comunicări”. Restrângerea la 
emițător părea să fie limita esenţială a teoriei, pentru a 
cărei depăşire, Mircea Borcilă propunea definirea unei 
funcții stilistice a limbii care să prezinte o serie de 
avantaje: 

a) să nu se confunde cu funcţia de comunicare, dar 
nici să nu I se opună disjunctiv, ci să existe între ele un 
raport de implicaţie; 

b) să nu se restrângă la un anumit domeniu de 
manifestare a limbii şi nici să nu se definească exclusiv 
prin structura formală a mesajului (cum este şi cazul 
funcţiei poetice a lui R. Jakobson sau al funcţiei stilistice a 
lui M. Riffaterre), aspecte reluate de Stefan Munteanu în 
lucrarea sa cu caracter aplicativ din 199574. 


71 Stefan Munteanu, op.cit., p. 41 

72 Ibidem, p.47, 48 

73 Ibidem, p.19 

74 Stefan Munteanu, Introducere..., p. 18, 33 


Dezvoltându-şi teoria, Stefan Munteanu găseşte 
izvorul expresivităţii în „raportul de solidaritate ce se 
stabileşte între forma expresiei şi forma conţinutului, acest 
raport fiind pus, totodată, în relaţie cu realitatea 
extralingvistică, înţeleasă ca substanţă, determinată 
ontologic, a gândirii umane.” 

Expresivitatea apare astfel determinată printr-un 
raport de dublă dependentă: „pe de o parte o relaţie între 
două forme ale elementelor semnului lingvistic (expresie şi 
conţinut), pe de altă parte, şi concomitent - o relaţie între 
această unitate constituită şi realitatea desemnată prin ea, 
„ê reevaluare conceptuală ce pare, după Mircea Borcilă, 
să constituie adevărata contribuţie originală a lucrării. 

În noua sa fundamentare lingvistică, conceptul de 
expresivitate recâştigă perspective teoretice. 
Expresivitatea nu mai apare ca o funcţie opusă celei de 
comunicare, dar nici ca un „aspect” sau ca o „însuşire” a 
vorbirii (parole), depinzând direct de execuţia mesajului şi 
de relaţia concretă, foarte variabilă dintre emiţător şi 
receptor (cf. Lidia Sfârlea, Stilul şi obiectul stilisticii, 
CL, XIV, 1971, 1, 122 - 124), ci ea ţine de natura intimă a 
limbajului, manifestându-se în procesul de funcţionare a 
semnului lingvistic. 

Fiind postat într-o dublă relaţie, dintre care una 
angajează aspectul obiectiv al structurii semnului, 
fenomenul expresivităţii poate servi drept bază unei 
delimitări fundamentale, de principiu, între limbajul 
artistic şi cel non-artistic, în funcţie de gradul sau tipul 
de expresivitate: stilul artistic (sau limbajul poetic) se 
opune tuturor celorlalte luate în bloc, dar nu atât ca formă 
„mai îngrijită” sau „prelucrată”, cât ca limbaj mai expresiv 
(cf. şi Ion Coteanu, Consideraţii... p.77 şi Structura 
stilistică a limbii, în Elemente de lingvistică 
structurală/1957, p.219). 

Stefan Munteanu delimitează, deşi nu suficient de 


75 Stefan Munteanu, Stil si expresivitate..., p. 122 
76 Ibidem 


aprofundat, consideră Mircea Borcilă, modul în care se 
realizează concret expresivitatea stilistică în sfera 
esteticului (expresivitate poetică) şi în afara ei 
(expresivitate lingvistică), oferind un argument 
conceptual mai potrivit pentru definirea statutului 
funcțional al limbajului poetic în sistemul limbii, decât 
conceptele tradiționale de abatere, deviere (fată de limba 
comună) sau alegere, selecție (din mijloacele oferite de 
aceasta). 

Pe de altă parte, în timp ce teoria stilurilor limbii 
concepe funcţionalitatea lingvistică exclusiv din direcţia 
determinărilor exterioare, extralingvistice, Stefan 

Munteanu alege locul de intersecţie al determinării 
exterioare cu perspectiva semiotică a funcționării 
semnului, soluţia din urmă prezentând avantajul că se 
potriveşte cu conceptul de reflectare şi angajează, în 
acelaşi timp, dinamica interioară a semnului, care ţine de 
esenţa limbajului.” 

Pentru autor, perspectiva funcţională nu aparţine 
stilisticii, în centrul căreia preconizează drept secţiune 
principală o teorie a expresivităţii poetice.” El nu exclude 
însă din cercetare trăsăturile specifice dispuse în 
dimensiunea social-culturală a limbii, ci le atrage în 
perspectiva proprie”, unde acestea îşi schimbă 
funcționalitatea, dobândind „valori stilistice”. 

In spiritul tezei lui Blaga despre caracterul „integral 
metaforic al limbajului poetic” (prin fuzionarea substanței 
sonore şi a semnificației), expresivitatea poetică este în 
accepțiunea lui Stefan Munteanu reprezentare profundă 
şi revelatorie.80 

Deşi nu revine în mod special asupra teoriei sale, în 
lucrarea Introducere în stilistica operei literare, 
Stefan Munteanu aduce precizări importante privind 


77 Mircea Borcilă, Aspecte..., p.317 
78 Stefan Munteanu, op.cit, p. 18 
79 Ibidem, pp.157-158, 237-266 
80 Ibidem, pp.185-186 


conceptele de stil şi stilistică (vezi şi cap. I), de limbaj 
poetic nefigurat sau de limbaj figurat, apropiindu-se de 
puncte de vedere mai noi ale cercetării stilistice şi oferind 
pentru fiecare aserţiune modele pertinente şi analize 
parţiale elocvente. 

2.5. GHEORGHE ivÂNESCU 

A 

utor al unor impresionante lucrări de lingvistică, 
istoric al limbii literare, Gheorghe Ivânescu a lăsat 
numeroase studii asupra creaţiei unor scriitori români, în 
care şi-a expus indirect concepţiile sale stilistice. Prin 
aceste studii, Gheorghe Ivânescu face o distincţie clară 
între normele literare şi normele stilistice, limbajul poetic 
fiind în ultimă instanţă „un aspect special al limbii 
literare”. Interesat de limbajul artistic, Gheorghe 
Ivânescu îşi va expune sugestiile şi observaţiile 
referitoare la geneza şi evoluţia limbajului poetic în faza de 
modernizare a limbii române literare şi la stilurile limbii în 
două studii fundamentale: Limba poetică românească! 
şi Stilurile limbii române literare.*? 

Pentru Gheorghe Ivănescu, stilistica este o 
ştiinţă a stilurilor limbii, dar nu din perspective 
lingvistice sau estetice, ci din perspectiva retoricii 
antice şi  stilisticii franceze clasice. Propune 
întoarcerea la retorică şi la stilistica literară a 
clasicismului francez, deoarece, afirmă el: „stilistica 
lingvistică contemporană e în situația paradoxală de a nu 
înţelege mai nimic din stilistica antică şi a epocii 
clasicismului, care au identificat şi definit stilurile 
fundamentale valabile pentru toate epocile, valabile pentru 
că sunt determinate de atitudinile intelectual-afective 
fundamentale ale omului fată de realitatea despre care 


81 Publicat mai întâi în Limbă si literatură, II, 1956, pp. 197-224 si mai 
târziu în volumul Studii de istoria limbii române literare, 

1989 

82 Publicat în Convorbiri literare, 5, 15 martie 1972, 11 


tratează în opera de artă”%, „deşi - adaugă autorul - pe 


mai multe căi, lingvistica actuală revine la ideile 
fundamentale ale acestei stilistici”8 

Lingvistul nu preia necritic ideile şi terminologia, ci 
încearcă să le adapteze şi să le explice. Limbajul poetic 
este preluat în accepțiunea antică, fiind caracterizat prin 
anumite fapte de limbă care nu sunt uzuale şi care 
apar de obicei numai în poezia lirică şi în general 
nesatirică, în dramă, în tragedie şi în proza poetică. Ele 
sunt ca şi figurile de stil un fel de sinonime ale altora, mai 
puţin rare, uzuale, banale şi tocmai pentru aceea evitate, 
„dar - extinzând - sinonimia nu cuprinde numai lexicul şi 
frazeologia, ci se întinde şi asupra elementelor morfologice 
şi sintactice.”85 

Autorul face deosebirea dintre limbajul poetic 
nefigurat, diferit de limba literară, ca limbaj care îşi 
capătă valoarea sa artistică numai pentru că nu este cel 
curent (limbaj poetic în antichitate) şi limbajul figurat 
în care sunt incluse figurile de stil. Limbajul poetic 
nefigurat este în concepţia lui Gheorghe Ivănescu, 
intermediar între limba literară şi limbajul figurat şi 
se naşte din diferite materiale ale limbii, prin 
antiteză cu cel obişnuit.86 în timp ce în aşa numitele 
figuri de stil, limbajul este artă prin sensurile cuprinse în 
el, şi nu prin partea materială, sonoră a cuvântului ca 
semn, limbajul poetic nefigurat conceput ca sonoritate şi 
ritm este artă prin partea sa materială, prin semn. Prin 
această latură sonoră - devenită acum expresie cât mai 
adecvată a unui fond - arta literară se apropie de muzică, 
păstrându-şi însă caracteristica ei esenţială, aceea de a 
crea o imagine indirect, prin limbaj. 


83 Gheorghe Ivănescu, Studii de istoria limbii române literare, 
p. 231 

84 Ibidem 

85 Gheorghe Ivănescu, op.cit., p.160 

86 Ibidem 

87 Ibidem, p. 157 


Vorbind despre părerile privind caracterul strict 
individual al limbajului poetic nefigurat, Gheorghe 
Ivănescu afirmă că limbajul poetic, chiar figurat este în 
cea mai mare parte ceva colectiv, este un aspect special al 
limbii literare, aspect care se întâlneşte la toţi poeţii sau 
măcar la unii, în special la cei dintr-o anumită scoală şi 
epocă. Se prefigurează astfel un limbaj grec, latin, francez 
etc.88 

În limba română literară, limbajul poetic nefigurat s-a 
format într-un timp scurt şi evoluţia lui a rămas nestudiată. 
Subliniind cele trei surse ale limbajului poetic 
nefigurat: limba veche a cronicilor, limba 
bisericească; limba populară şi neologismul, când se 
deosebeau de limba curentă, Gheorghe Ivănescu 
atrage atenţia asupra existentei unei zone a limbajului 
poetic în limbă, formată dintr-o sumă de virtualităţi, 
actualizate numai în parte de un scriitor.*” Născându- 
se prin antiteză cu limbajul obişnuit, din sinonimele de 
care dispune limba, limbajul poetic variază în raport cu 
variațiile limbajului obişnuit. 

Optând pentru o stilistică în spiritul retoricii clasice, 
Gheorghe Ivănescu caută să recunoască în operele 
cercetate cele trei variante ale stilului: stilul sublim sau 
înalt, stilul de mijloc şi stilul umil. Teoretizând, el 
vorbeşte de stilul poetic distins, elegant, şi de stilul 
vulgar sau burlesc, admițând însă că „termenii care sună 
oarecum rău (pentru că sunt vulgari, ineleganţi sau duri, 
deci  nepotriviţi cu sentimentul exprimat) pot fi 
întrebuinţaţi în poezia lirică, fără a strica impresia de 


gravitate pe care o exprimă poezia”.% 


De altfel, autorul precizează că burlescul nu este 
neconform cu poezia când tema este burlescă."! 


88 Ibidem 

89 Ibidem, p.204 
90 Ibidem, p.205 
91 Ibidem, p.177 


În acelaşi spirit clasic vehiculează Gheorghe 
Ivânescu şi idealul de armonie, echilibru, distincţie, 
elegantă şi măreție, noţiuni operatorii în analiza 
limbajului poetic. Dar deşi afirmă că limbajul frumos este 
caracteristic poeziei: „Limba poetică, fie ea figurată sau 
nefigurată, se naşte din tendinţa spre frumos a omului, 
care stăpâneşte orice activitate omenească, şi deci şi pe 
aceea a exprimării”* Gheorghe lIvânescu admite că 
problema este cea a conţinuturilor care pot impune un 
anume tip de limbaj: frumos, urât sau intermediar 
(dur, aspru). 

___ Vorbind despre stiluri, Gh. Ivânescu adaugă că: 
„Intocmai ca stilisticienii antici şi din epoca clasicismului 
european, am distins, alături de stilul neutru, un stil înalt 
şi unul vulgar, precum şi stiluri concretizate prin 
recurgerea la graiul popular, la dialect, la jargon sau la 
limba veche - aspecte discutate şi în Istoria limbii 
române“-n.n. - şi am considerat aceste stiluri ca o 
expresie a sentimentelor dominante în opera literară şi a 
conţinutului operelor literare.”* 

Originalitatea concepţiei lui Gheorghe Ivânescu se 
poate rezuma într-o scurtă sinteză: 

În limbă există o zonă a limbajului poetic în opoziţie 
cu zona limbajului obişnuit. 


Limbajul poetic se concretizează în limbajul figurat şi 
în limbajul poetic nefigurat, ultimul născut din diferite 
materiale ale limbii, prin antiteză cu cel obişnuit. 

Elementele sale sunt sinonimele unor termeni uzuali, 
cuprinzând nu numai lexicul şi frazeologia ci şi elementele 
morfologice şi sintactice, supuse acţiunii funcţiei estetice. 

Valoarea poetică a unor fapte lingvistice se 
stabileşte, nu izolat, ci prin raportare la alte elemente ale 
limbii. 


92 Ibidem, p.207 

În limbajul poetic tendinţa spre expresia aleasă, care 
dă sentimentul de armonie, echilibru, distincţie, elegantă 
şi măreție se completează cu tendinţa spre expresia tare, 
grotescă, burlescă, vulgară, urâtă. 

Limbajul figurat este artă prin sensurile cuprinse în 
el, în timp ce limbajul poetic nefigurat este artă prin 
partea sa materială, prin semn. 

Limbajul poetic, figurat sau nu, frumos sau urât, ca 
de altfel şi limbajul ritmic, este artă prin el însuşi şi apare 
ca limbaj al scriitorului, spre deosebire de limbajul de 
caracterizare care există întâi de toate în afara literaturii 
şi nu devine artă decât atunci când un scriitor vrea să 
caracterizeze personajele, epocile, locurile. 

Limbajul figurat este, în general, de factură 
individuală, în timp ce limbajul poetic nefigurat este în cea 
mai mare parte ceva colectiv, ca aspect special al limbii 
literare. 


Limbajul poetic românesc s-a format din cele trei 
surse care procură scriitorilor şi limbajul de caracterizare: 
din limba veche, din cea populară şi din neologisme, atunci 
când se deosebeau de limba curentă. 

** STILISTICA - EVOLUȚIE 

— RETORICA ANTICA/POETICA 

I. artă a persuasiunii 

II. artă a exprimării corecte (ars bene dicendi) 

III. artă a exprimării frumoase (ars pulchrae 
loquendi) 

IV. artă a ornamentului literar (ars ornandi) 

V. artă a artelor, ştiinţă a ştiinţelor (ars atrium, 
scientia scientiarum) 

are caracter normativ; 

este preocupată de discurs (vorbire), de 
corectitudinea acestuia şi de frumuseţea exprimării; 

stilul (elocutio) este expresia adecvată conţinutului 
(prepon); 

oferă aproape toate noţiunile cu care operează astăzi 

stilistica şi disciplinele adiacente; 


y y 
* STILISTICA * STILISTICA 

ESTETICA LINGVISTICA 

obiect de studiu: stilul obiect de studiu: limba 
(aspect individual al (enuntul cu valoare 
artei verbale ) afectiv-expresivã) 

y y 
* STILISTICA * STILISTICA 
EXPRESIVITĂTII FUNCTIONALĂ 
— NEORETORICA 


I. urmăreşte discursul ca intenţionalitate 

II. Este preocupată de ornatus (figurile limbajului) 
valorifică ideile retoricii antice; 

adaptează retorica la descoperirile lingvisticii; 


asigura continuitate stilisticii, prin retorică deschide 
drum diversificării stilisticii; 

V 

[POETICA 

SOCIOPOETICA 

PRAGMATICA] 

IV. ORIENTARE ÎN CERCETAREA STILISTICA 

1. CONCEPTE. PRINCIPIU. METODE 

S 

uccinta prezentare a unor concepţii stilistice 
româneşti, ancorate, cum era şi firesc la mişcarea 
(mişcările) stilistică europeană şi extra-europeană, este, 
considerăm noi, relevantă pentru caracterul dinamic, 
destul de frământat, al ideilor din interiorul disciplinei în 
discuţie şi al lingvisticii în general. 

În aceste condiţii, pentru cercetător este oarecum 
dificil să se orienteze şi să se decidă pentru o cale de 
cercetare sau alta, dacă nu sesizează, nu ceea ce desparte 
aceste teorii şi concepţii, ci ceea ce le uneşte şi constituie, 
în ultimă instanţă, fundamentarea teoretică a disciplinei. 

Chiar şi în aceste condiţii lucrurile sunt destul de 

delicate, de aceea ne-am propus să prezentăm în sistem 
„oglindă” termenii fundamentali ai disciplinei, care, prin 
comparare, să poată oferi posibilităţi de opţiune. Procedeul 
este didactic şi în limite didactice. 

Pentru început, au fost selectate pentru a fi 
prezentate câteva din conceptele de bază ale stilisticii: 

stil - limbaj; limbaj artistic - limbaj non-artistic; 
simbol lingvistic - simbol artistic; expresivitate; mesaj; 
text; toate frecvent utilizate în practica cercetării stilistice. 

Stil - limbaj 

Pentru majoritatea lingviştilor menţionaţi, noţiunile 
de stil şi limbaj semnifică, de regulă, domenii foarte 
apropiate, în sensul că se vorbeşte despre stilul artistic 
(beletristic), despre stilul ştiinţific, tot atât de mult şi în 
aceleaşi circumstanţe ca şi despre limbajul artistic (poetic) 
sau limbajul ştiinţific. In acest caz, perspectiva din care 
sunt considerate este, evident, cea funcţională. De altfel, 
Ion Coteanu defineşte stilul (limbajul) drept” schemă a 
limbii adecvată la ceea ce trebuie exprimat”, subliniind că: 
„modalităţile de distingere a limbajelor de stiluri (ne 
referim la stilurile individuale - n.a.) sunt mai reduse, dat 
fiind că ambele fenomene fac parte din aceeaşi serie, deşi 
cele dintâi au fost numite şi stiluri funcţionale sau stiluri 
ale limbii, mai ales după studiile lingviştilor praghezi”. 95% 

Dintr-o altă perspectivă şi într-un alt raport sunt 
privite limbajul şi stilul în cazul lui Tudor Vianu, de 
exemplu, sau Gheorghe Ivănescu. 

Pentru Vianu, stilul aparţine scriitorului şi reprezintă 
„ansamblul notaţiilor pe care el le adaugă expresiilor sale 
tranzitive şi prin care comunicarea sa dobândeşte un fel de 
a fi subiectiv, împreună cu interesul ei propriu-zis 
artistic“%, în timp ce limbajul [artistic (reflexiv) sau 
ştiinţific (tranzitiv)] corespunde unei zone funcţionale 
mai largi, definite în raport cu limba comună, parţial sursă 
a primului. 


95 95 lon Coteanu, Stilistica..., vol. |, p.46 

În concepţia lui Gheorghe Ivănescu, limbajul este o 
zonă funcţională a limbii, în timp ce stilul este considerat 
în spirit retoric, ca o particularitate a expresiei în raport 
cu conţinutul exprimat. Limbajul poetic se opune, în 
sistemul limbii, limbajului obişnuit, neutru, fiind, la rândul 
lui, structurat în două subzone cu particularităţi bine 
precizate: limbajul poetic figurat, în care sunt 
circumscrise figurile de stil, şi limbajul poetic (artistic) 
nefigurat, reprezentând fondul de virtualităţi expresive 
ale limbii. 

Preocupat de stilistica operei literare, Stefan 
Munteanu va delimita mai clar conceptul de limbaj poetic 
de acela de stil. Pentru autor, stilul nu este limbajul 
poetic în general, ci o anume organizare a sa datorită 
unui factor intern, psihologic, atitudinea stilistică, 
care actualizează potenta limbii într-un mod 
individual şi concret prin punerea într-o stare 
solidară a formei expresiei cu forma conţinutului.” 
Forma, ca marcă a originalității, se realizează prin 
colaborarea dintre semnificat şi semnificant, generând 
efecte estetice care, din punct de vedere al stilisticii 
literare, „sunt atribuite funcţiei stilistice a limbii, facultate 
aptă să sugereze sau să propună prin organizarea ei 
lingvistică o viziune artistică recunoscută de cititor drept 
proprie scriitorului.” 

Cu această precizare, considerăm că stilul şi 
limbajul îşi circumscriu suficient de clar domeniile prin 
particularizarea primului. 

În ultimă instanţă, termenul de limbaj acoperă o arie 
conceptuală mai largă decât stilul, în majoritatea 
cazurilor într-o interpretare funcționalistă, în timp ce 
conceptul de stil tinde să-şi restrângă domeniul spre o 
interpretare estetic-individualistă. 


979 1 Stefan Munteanu, op.cit., p.38 
98 Ibidem 


Preocupat de elaborarea unui sistem stilistic al 
limbii române, văzut ca „o ierarhie de restrângeri 
succesive ale libertăţii de utilizare funcţională a 
limbii, restrângeri determinate de obligaţii din ce în 
ce mai puţin generale impuse exprimării anumitor 
conţinuturi de idei”, Ion Coteanu construieşte o 
schemă mai amplă, în care, în raport cu diasistemul ca 
tipar, model, chintesenţă a unui idiom natural, se 
regăsesc la un prim nivel două tipuri de limbaje: 
limbajul cultivat şi limbajul popular (dar nu graiuri şi 
dialecte - n.a.), iar la nivelul inferior, corespunzând 
fiecăruia, limbajul artistic şi limbajul non-artistic. 
Ultimele se regăsesc şi ele divizate la un alt nivel în 
limbajul prozei şi poeziei, pe de o parte şi în limbajul 
standard, limbajul ştiinţific, familial, de conversaţie, pe de 
alta, cu precizarea că limbajul popular îl exclude pe cel 
ştiinţific propriu-zis. La ultimul nivel, indiferent de limbaj, 
acestea se diversifică în mesaje, considerate însă altceva 
decât stilul.100 


Limbaj artistic - limbaj non-artistic 


Revenind la nivelul limbajelor artistic şi non - 
artistic, acestea sunt definite de Coteanu, primul, drept” 
limbajul în care semnul verbal se transformă în mod 
constant în simbol, prin valorificarea conotaţiilor”, iar al 
doilea, ca „limbajul dominat de denotaţii, şi care în semnul 
verbal trimite de regulă direct la referent. "10! 

După Tudor Vianu, limbajul artistic este domeniul 
în care simbolul lingvistic devine, sub acţiunea funcţiei 
estetice, simbol artistic, în timp ce în limbajul ştiinţific 
sau în limba comună acesta îşi păstrează caracterul 
limitat. 


99 lon Coteanu, Structura stilistică a limbii, în Elemente de lingvistică 
structurală, 1967, p.219 

100 lon Coteanu, Stilistica..., vol |, p.50 

101 Ibidem 


Interesat în mod declarat de limbajul operei literare, 
deci de limbajul artistic, inclus de autor între cele trei 
variante considerate ca subdomenii ale stilisticii: varianta 
limbii vorbite, varianta artistică a limbii şi domeniul 
limbajelor  socio-profesionale, Stefan Munteanu îl 
consideră „altă modalitate de utilizare a limbii şi cu alt 
scop (funcţie) decât cea din varianta ei cotidiană.”!%2 în 
afară de funcţiile potenţială şi esenţială ale limbii, 
limbajul poetic îşi asumă şi o funcţie creatoare, 
existenţială, cu mijloace noi de exprimare. 


Citându-l pe Gheorghe Ivânescu, Stefan Munteanu 
recunoaşte existenta în limbă a unei zone a limbajului 
poetic nefigurat, - a cărui funcţie estetică fusese 
sugerată încă de Aristotel -, intermediar între limbajul 
figurat şi limba literara şi opus limbajului obişnuit, şi 
arată că, după Gheorghe Ivânescu, există în limbă cuvinte 
„poetice”, figuri fonologice, forme, construcţii şi structuri 
sintactice şi prozodice prin care gramatica unei limbi se 
constituie într-o stilistică a operei sau a scriitorului, adică 
într-un alt nivel al comunicării, îndatorate expresivităţii şi 
motivate estetic.1%3 

Ideea existentei unei zone speciale în limbă, zonă 
încărcată de virtualităţi expresiv-estetice, care aşteaptă să 
fie puse în evidentă în opera literară, şi la care trebuie să 
se raporteze în primul rând cercetătorul când studiază 
opera literară, se regăseşte şi la ceilalţi lingvişti, chiar 
dacă nu atât de clar formulată. Astfel fon Coteanu, vorbind 
despre varietatea mesajelor în limbajul artistic 
menţionează că: „există o distincţie globală între limbajul 
literar artistic şi limbajele ştiinţifice. Ea pare că nu se 
aplică însă raportului dintre limbă şi limbajul 
artistic, pentru că şi limba se caracterizează prin 
varietate”, şi conchide: „Dacă admitem însă că ea (limba - 

n.n.) cuprinde limbajul artistic, atunci lucrurile sunt 
clare.”1%4 Vorbind despre simbolul artistic, Tudor Vianu 
sublinia: „oricât de mari ar fi deosebirile între artă şi 
limba comună, nu înseamnă că limba comună nu 
conţine şi simboluri artistice. Acţiunea creatoare de 
artă - adaugă autorul - nu este coextensivă cu limba, 
dar se poate oricând interfera şi se interferează 
necontenit cu ea.'!% Scriitorul, afirmă Vianu, 
fructifică superior posibilităţile limbii, „în operele 
literare frumoase ale unei literaturi, posibilităţile 
stilistice ale unei limbi fiind duse până la gradul cel 
mai înalt al realizării lor”, astfel că „stilistica 
operelor literare este o prelungire a stilisticii limbii 
comune, după cum expresivitatea scriitorilor este o 
prelungire a puterii generale de expresivitate a 
limbii, o potentă mai înaltă a acesteia ”.1%6 

În studiul său Despre lexicul poeziei lui Lucian 
Blaga”, Mircea Borcilă insistă asupra recunoaşterii 
principiului după care „limba scriitorului” se subordonează 
limbajului poetic şi se raportează mai întâi la acesta şi 
nu direct la limba literară, şi adaugă: ea (limba scriitorului 
- n.n.) „nu trebuie şi nu poate fi practic studiată de lingvist 
dintr-o perspectivă exterioară, decât prin intermediul 
acestui gen proxim al său.”1% în acest caz este evidentă 
recunoaşterea stilului individual, ca fiind limbaj poetic 
sau limbaj artistic supus intervenţiei novatoare a 
scriitorului. Existenta acestei zone de raportare pentru 
creaţia artistică, supusă analizei în individualitatea sa, 
poate oferi cercetătorului puncte de reper pentru a 
discerne corect ce este viziune artistică generală, datorată 
potentei expresive a limbii, şi ce este cu adevărat viziune 

artistică proprie scriitorului. Aşa după cum şi raportarea 
oricărui stil funcţional la nivelul limbii literare standard 
conduce pe cercetător să determine particularităţile, de 
regulă semantice şi sintactice, care le diferenţiază. 

Simbol lingvistic - simbol artistic 

Pentru studiul limbajului poetic (artistic) o deosebită 
valoare o are introducerea conceptului de simbol. Ion 
Coteanu definea de altfel limbajul artistic drept limbaj în 
care semnul verbal se transformă constant în simbol, 
prin valorificarea  conotaţiilor, iar Tudor Vianu 
considera acelaşi limbaj ca domeniu al artei verbale în 
care simbolul lingvistic devine simbol artistic 
nelimitat. 

În cea mai mare parte, semnul lingvistic trimite 
direct la referent (la obiect) fiind un semn simplu, 
dominat de denotații, după cum afirmă Coteanu, sau 
ca simbol lingvistic, „sinteză a unei percepții 
particulare cu un concept”, după Tudor Vianu. În 
acest caz, intuirea sensului unui cuvânt, adică 
trecerea de la percepția lui senzorială la semnificația 
lui conceptuală, este intuirea unei diferențe, a unei 
opoziții care fixează locul cuvântului respectiv în 
interiorul seriei lui sintagmatice şi asociative. 1° 

109 Există deci un continuum al sistemului 
lingvistic, pe care Vianu îl pune în relaţie cu ideea de 
continuitate a vieţii interioare pe care reuşeşte să o 
exprime. Deci simbolul lingvistic este un fapt de 
comunicare. Simbolurile lingvistice gravitează către polul 
discontinuităţii sau al continuității, după cum sunt 
dominate de una sau alta dintre cele două intenţii ce 
cooperează în orice fapt de comunicare: intenţia tranzitivă 
şi intenţia  reflexivă, comunicarea pentru alţii sau 
comunicarea de sine. 

Sinteză a unui semn perceput cu un concept („ceva” 
în locul a „altceva”), simbolul lingvistic poate fi o sinteză 
produsă între un semn şi un concept creat odată cu semnul 


109 109 Tudor Vianu, Postume..., p.128 


lui, sau între un semn şi un concept existent mai dinainte, 
ultimul caz fiind cel mai adesea al limbii ştiinţifice.110 

O altă problemă importantă legată de simbolul 
lingvistic este aceea a afinităţii semnului cu conceptul 
sau a eterogeniei dintre semn şi concept. Teza cea mai 
veche este a afinităţii, dar teoriile limbii au 
demonstrat convingător arbitrarul semnului lingvistic. 
Totuşi Vianu atrage atenţia asupra faptului că s-a 
exagerat şi în această privinţă, cuvintele nefiind 
totdeauna nişte semne arbitrare (F. De Saussure). 
Uneori ele sunt simboluri naturale, aria simbolismului 
fonetic depăşind cu mult sectorul onomatopeelor propriu- 
zise şi al exclamaţiilor.!!! (Vezi şi Iorgu Iordan, Stilistica...) 

Şi chiar dacă acceptă odată cu Cassireri!? că în 
stadiul ei ultim şi cel mai spiritualizat, limba renunţă la 
funcțiunea concreta a  „indicării” pentru a dezvolta 
funcțiunea abstractă a „semnificării” şi odată cu aceasta 
ideea că, în general, cuvântul nu mai este sinteza 
percepţiei cu un obiect individual şi cu specia lui, ci 
sinteza pură a semnului cu conceptul, Vianu arată că de 
fapt dezvoltarea limbilor urmează două căi, „din care una 
elimină treptat simbolismul fonetic, şi suntem pe 
teritoriul limbii ştiinţifice, în timp ce cealaltă îl 
întăreşte tocmai şi-l adânceşte”, şi suntem pe 
teritoriul limbii artistice sau al limbii-izvor pentru 
creaţia artistică. 

Vorbind despre caracterul plan sau profund, 
limitat sau ilimitat al semnului lingvistic, Tudor Vianu 
arată că acesta este destul de dificil de disociat în planuri 
diferite, dacă se are în vedere gradul de contopire a 
semnului şi semnificației, a exteriorului cu interiorul 
acestuia. Chiar dacă s-a constatat (F.de Saussure) că orice 
cuvânt aparţine unei serii sintagmatice şi uneia asociative, 

şi că înţelesul lui se precizează printr-o anumită opoziţie 
fată de celelalte cuvinte cu care se leagă, nu se poate 
spune totuşi că un cuvânt pronunţat este simbolul altui 
cuvânt cu care se leagă prin raporturi sintagmatice sau 
asociative, deoarece între ele nu operează o substituție, ci 
o opoziţie, chiar o complinire.!13 

Asociaţiile observate de Saussure au caracter 
intelectual, spune Vianu, adică sunt subsumabile unor 
concepte. În afară de aceste asociaţii, există asociaţiile 
afective, asociaţii determinate de o anumită atitudine 
afectivă a sufletului, care dau profunzime simbolului 
lingvistic şi, în unele situaţii, îi conferă caracter 
ilimitat. 

Dacă simbolul lingvistic, în general, este sinteza unui 
semn perceput cu un obiect individual şi cu specia 
acestuia, o sinteză care are tendinţa de a elimina obiectul 
individual, pentru a reţine în unitatea ei numai semnul 
perceput şi semnificația lui, simbolul artistic, ca 
particularizare a simbolului lingvistic, include obligatoriu 
în sinteza sa reprezentarea obiectului individual „a cărei 
semnificaţie n-o căutăm... dincolo de el, ci în el, şi prin 
el.”!!4 Solidaritatea semnului artistic cu semnificaţia sa 
este atât de strânsă, „încât nu putem altera pe unul fără să 
n-o alterăm şi pe cealaltă”115 spune Vianu, şi adaugă: „dar 
suntem atât de liberi de a căuta o semnificaţie dincolo de 
cuvintele limbii şi independent de ele, încât le putem 
înlocui pe acestea cu alte cuvinte noi, dacă le găsim mai 
proprii pentru a substitui o anumită semnificaţie.” 116 

Aceeaşi solidaritate a semnului cu semnificaţia sa 
face din simbolul artistic un simbol natural. Simbolurile 
lingvistice sunt adeseori arbitrare, dar simbolurile artistice 
niciodată, subliniază Vianu, insistând pe faptul că 
semnificaţia simbolului artistic nu trebuie căutată dincolo 

de el, ci în el şi prin el. 


Cu toate că atunci când vorbeşte despre simbolul 
artistic ca simbol natural, Vianu se raportează la artă, la 
creaţia artistică, el recunoaşte că şi limba comună conţine 
simboluri naturale, deci cuvintele limbii comune nu sunt 
întotdeauna arbitrare, ori, la această arie întinsă a 
simbolurilor lingvistice naturale face apel deseori arta 
cuvântului, poezia.!!” în acelaşi mod va pune problema şi 
Gheorghe Ivânescu atunci când va vorbi despre limbajul 
poetic ca parte a limbii comune ce conţine o serie de 
virtualităţi care aşteaptă să fie „trezite” de poet/scriitor, 
virtualităţi datorate în mare măsură tocmai acestei 
solidarităţi a semnului cu semnificaţia sa. 

În raport cu simbolul lingvistic, în mare parte 
discontinuu, simbolul artistic, afirmă Vianu, este 
continuu, în concordantă cu continuumul 
reprezentat de manifestările vieţii interioare pe care 
le reflectă: „Comunicarea artistică este atât de intim 
aderentă cu agentul ei, încât prin ea îl întrezărim pe el, 
prin conţinutul comunicării percepem felul subiectiv al 
oricărui creator de artă”1!8 Pe de altă parte, creaţia de artă 
stilizează realul pentru a ne face să-l cuprindem în viaţa lui 
mai bogată, în semnificaţia lui mai adâncă. Deci simbolul 
artistic este integrativ, dar este şi profund, asemenea 
simbolului în general, şi nelimitat. 

Interesantă este delimitarea pe care o face Vianu în 
cadrul simbolurilor artei, între simbolurile profunde, dar 
limitate, aşa cum este alegoria, şi adevăratul simbol 
artistic care este întotdeauna ilimitat (vezi metafora). 

Ca modalităţi ale ilimitârii, Vianu aminteşte de 
unificare (unitate în diversitate), urmărită în studiul 
despre metaforă; volumul vital al simbolului obţinut din 
interferența de  semnificaţii/concepte limitate (vezi 
Grandet); ambivalența etică, determinată de faptul că 

marile simboluri ale artei sunt într-un fel exterioare 
evaluatiei morale (vezi Shylock); caracterul enigmatic al 
ilimitârii, dat de imposibilitatea închiderii într-un concept 
a unor semnificaţii, deoarece dincolo de concept, „enigma 
lor se reface şi se prelungeşte într-o perspectivă 
ilimitată.”119 

119 

Selectând din clasificarea categoriilor de 
simboluri conceptele care se referă la simbolul 
lingvistic în general şi ordonând atributele pentru 
simbolul artistic, s-a prefigurat un model cu 
următoarea configurație: simbol lingvistic, reflexiv, 
profund, ilimitat, continuu, natural, individual-conceptual, 
integrativ, cu semnificație creată odată cu semnul, în 
opoziție cu modelul simbolului matematic întocmit de 
Vianu, care este: simbol lingvistic, tranzitiv, profund, 
limitat, discontinuu, arbitrar, conceptual, privativ, cu 
semnificație anterioară semnului, ambele posibil de utilizat 
ca repere în cercetare. 

Acest complex studiu asupra simbolului susține 
îndeosebi perspectiva estetică a abordării operei literare, 
dar prin discuția asupra simbolului lingvistic în general 
şi asupra simbolului natural, Vianu contribuie în acelaşi 
timp la determinarea unor repere stilistice şi pentru 
celelalte limbaje sau stiluri ale limbii, în raport cu limba 
comună. 

Pentru Ion Coteanu simbolul lingvistic reprezintă o 
modificare a raporturilor obişnuite din semnul lingvistic, 
văzut ca un complex de sunete articulate care trimit la 
altceva decât la el însuşi. 

Suportul material prin care este redat, care-l 
concretizează şi-i condiţionează existenta, trebuie să fie 
mai uşor de mânuit şi să nu fie niciodată imaginar cum 
este uneori obiectul propriu-zis. Această modificare, afirmă 
autorul, atinge însuşi mecanismul semnului, fiindcă 
întârzie apariţia imaginii obiectului substituit, ascuns un 

timp prin echivalarea lui cu un alt semn (vezi luceafăr - 
poet). Dacă recunoaşterea gradelor de simbolizare 
reprezintă o problemă de estetică, pusă de altfel, din acest 
unghi, de Tudor Vianu, Ion Coteanu consideră că 
determinarea mecanismului de transformare a semnului 
lingvistic în simbol interesează stilistica sau poetica.12%120 

Pornind de la premisa că un mesaj nu devine poetic 
decât în măsura în care reuşeşte să realizeze un simbol, 
Ion Coteanu afirmă că limbajul poetic însuşi nu este 
decât domeniul de transformare a semnului lingvistic 
în simbol. 

În final, autorul conchide: 

1. „Semnul verbal (lingvistic) este o entitate sui - 
generis, care constituie o clasă specifică de semne. 

2. Semnul verbal este capabil să genereze sisteme 
derivate (cu autonomie semiotică). _ 

3. Semnul verbal poate trimite la un alt semn. In 
acest caz el devine simbol (verbal). (O sinteză a unui 
semn cu un concept - la Vianu). 

4. Domeniul de transformare a semnului verbal în 
simbol este mesajul poetic, transformarea fiind o poetizare 
(deturnare) a mesajului.”!?! (La Vianu, simbol artistic, 
simbolul lingvistic, cu atribute diferite, fiind caracteristic 
şi altor tipuri de limbaje). 

Opunând semnului verbal (lingvistic), arbitrar, 
semnul stilistic (expresia), motivat, investit cu o nouă 
calitate  „suprasemantică”, simbolică, în raport cu 
semantica prozei, gratie unui limbaj „inventat” de poet,122 
Stefan Munteanu insistă asupra delimitării ultimului, ca 
fiind determinat de funcţia stilistică a cuvântului, adică de 
semnificaţia mesajului, marcată  conotativ la nivelul 
semnificantului (v. Damaso Alonso, Poezia spaniolă, 
p.20). 

Expresivitatea 

Ceea ce asigură limbajului poetic condiţia de a 
se împotrivi arbitrarului este, după părerea lui 
Stefan Munteanu, expresivitatea. Aceasta reprezintă 
un fenomen specific şi complex bazat pe un raport de 
dublă dependentă: „pe de o parte o relaţie între două 
forme ale elementelor semnului lingvistic (expresie şi 
continui), pe de altă parte - şi concomitent - o relaţie între 
această unitate constituită şi realitatea desemnată prin 
ea.123 

Urmărind evoluţia conceptului de expresivitate, Ion 
Coteanu subliniază că acesta a cunoscut şi cunoaşte 
interpretări diferite în funcţie de teoriile lingvistice şi 
stilistice care sunt luate în considerare. Astfel, pentru 
stilistica lingvistică domeniul expresivităţii rămâne 
limbajul afectiv spontan, opus limbajului intelectual, 
care, în principiu, nu se subordonează emoţiei spontane 
sau nespontane. În mod concret, afectivitatea atinge cu 
deosebire semantica, sintaxa şi fonologia. Din perspectiva 
stilisticii estetice, expresivitatea este văzută ca 
frumuseţe latentă a unui idiom, pentru a cărui 
scoatere în evidentă se cere însă o prelucrare, o 
filtrare sau transformare artistică (estetico - imanentă 
- regăsită la Dumitru Caracostea, dar şi la Vianu sau 
Gheorghe Ivănescu). De altfel, vorbind despre 
expresivitate, Gheorghe  Bulgăr menționa: „Sursele 
expresivității sunt mai complexe, mai adânci şi mai difuze 
decât logica, decât cadrul gramatical, decât norma... 
valorile expresiei se întind pe un spaţiu imens, zonele 
expresivității se nasc pretutindeni în jurul formulelor 
convenționale.” 1?4 

Distincția netă dintre expresivitate şi estetică a fost 
făcută de Roman Jakobson. După el, expresivitatea, ca 
funcţie emotivă, în care s-ar putea recunoaşte 
expresivitatea spontană, priveşte exclusiv pe emițător, iar 

estetica, sub denumirea de funcţie poetică, priveşte 
mesajul (cu completarea că Jakobson atenționează asupra 
faptului că în mesaj trebuie avută în vedere existenta mai 
multor funcţii şi ierarhia lor).12% 

Reluând, Ion Coteanu arată că dacă „într-un număr 
de cazuri, ea este spontană, iar într-altul contemplativă, şi 
dacă în prima ipostază o numim afectivitate, expresivitate, 
funcţie expresivă sau emotivă, iar în a doua, afectivitate, 
expresivitate, dar şi element ori funcţie estetică sau 
poetică, aspectele teoretice implicate în această 
terminologie îşi găsesc soluția în următoarea formulă: 
expresivitatea spontană este manifestarea verbală a 
emoţiei corespunzătoare, în timp ce expresivitatea 
deliberată este manifestarea verbală a emoţiei 
contemplative.” Evitarea conştientă a expresivității 
spontane poate duce la un limbaj voit neutralizat, numit 
„intelectual”, dar poate duce, după părerea autorului, şi la 
un limbaj marcat stilistic prin emotia contemplativă. 

Urmărind în acest proces raportul dintre emiţător şi 
receptor, Ion Coteanu precizează că expresivitatea se 
defineşte şi ca diferenţă dintre emisie şi recepţie, 
dintre intenţiile autorului de mesaje şi efectele lor 
asupra destinatarului: „Intenţiile şi efectele conţinute în 
mesaj ne conduc fie spre psihologia participanţilor la actul 
comunicării, fie spre determinarea condiţiilor social- 
culturale particulare ale efectuării acestui act, fie, în 
sfârşit, spre calităţile intrinsece ale mesajului. "127 

Expresivitatea datorată emoţiei spontane nu este o 
funcţie specifică limbii, consideră Ion Coteanu, ci o funcţie 
a subiectului fată de ceea ce-l înconjoară, dar „poate 
deveni funcţie în momentul în care consecinţele ei 
verbale se fixează într-un idiom şi produc sau 
amintesc stări emotive”, căci prin cuvinte, sensuri 

etc., realizează un efect similar cu cel produs de un 
stimulent exterior de natură neverbală asupra subiectului. 
Ca funcţie derivată, ea seamănă cu expresivitatea din 
muzică, pictură şi din orice altă artă în care anumite 
structuri, odată încărcate expresiv, dau naştere, prin 
combinarea lor la noi valori de acelaşi gen cu cele 
iniţiale.129 

Natura expresivităţii raportată de Ion Coteanu la 
factori disjunctivi „fie în afara semnului, fie în raportul de 
solidaritate, în forma lui”, este considerată de Stefan 
Munteanu ca fiind determinată de factori corelativi, 
„raportul de solidaritate stabilindu-se între forma expresiei 
şi forma conţinutului, acest raport fiind pus, totodată, în 
relaţie cu realitatea  extralingvistică, înţeleasă ca 
substanţă, determinată ontologic, a gândirii umane.” 13° 

După Stefan Munteanu, expresivitatea, ca raport 
necesar între formă şi substanţă îşi găseşte în exprimarea 
poetică realizarea lui deplină ca semn revelatoriu al ideii 
poetice.13! Fie că se serveşte sau nu de mijloace figurate şi 
de celelalte procedee ale artei poetice, adaugă autorul, 
„esenţialul stă însă în capacitatea ei intrinsecă de a fi o 
modalitate de cunoaştere şi trăire, prin reducerea până la 
identificare a «distantei” dintre concept şi complexul 
sonor, fuzionate ambele în mijloace de reprezentare 
semantică şi emoţională, cu semnificaţiile gândite şi 
simţite astfel de autor şi receptate ca atare de 
destinatar. 13? 

Expresia (semnificantul) preia practic „o parte din 
funcţia de comunicare a limbii, colaborând cu semnificatul 
la realizarea funcţiei stilistice (poetice) care este o funcţie 
particulară de evocare şi sugestie; şi prin aceasta o funcţie 
de potenţare intuitiv - emoţională a cunoaşterii. 133 

Mesaj - text 

Frecvent utilizat în practica cercetării stilistice 
termenul de mesaj cunoaşte câteva accepţiuni ce se 
impun prezentate. 

Stabilindu-i poziţia în actul de comunicare, Roman 
Jakobson defineşte mesajul ca pe unul din factorii 
constitutivi ai procesului lingvistic, care face legătura 
dintre emiţător şi receptor şi care trimite la un referent 
(context), la un cod comun, mai mult sau mai puţin, 
emiţătorului şi destinatarului, şi la un canal de comunicare 
prin care se stabileşte şi se menţine legătura. Diversitatea 
mesajelor derivă din modul diferit în care se realizează 
ierarhizarea funcţiilor limbii, structura verbală a mesajului 
depinzând înainte de toate de funcţia dominantă şi de 
scopul elaborării mesajelor. 

În Stilistica funcţională... Ion Coteanu consideră 
mesajul drept „aspectul concret, limitat şi particular al 
stilului, caracterizat prin trei trăsături specifice: 1. Este, în 
genere, o suită de propoziţii şi fraze coerente, integrate 
într-un tot. 2. Are un început şi un sfârşit. 3. Este 
concretizarea unei structuri lingvistice, numită stil.” 14 El 
se ordonează deci prin coerenta conţinutului său, 
reprezentând o unitate de structură, cu reguli de 
segmentare asemănătoare celor utilizate la 
descompunerea altor unităţi lingvistice. 

Lungimea unui mesaj variază de la un enunţ până la 
o operă întreagă, dar el este altceva decât enunţul sau 
fraza, fiind o unitate stilistică. Un mesaj poate fi, după 
Ion Coteanu, un roman, o nuvelă, dar şi o parte a lor, dacă 
se supun ideii de coerentă. Deci opera se subdivide în 
mesaje parţiale, care, însă nu sunt totuna cu ideile 
principale, ci expresia oricăror idei din operă, subliniază 
autorul, adăugând că mesajul nu se confundă nici cu 
subiectul, considerat ca fiind cea mai importantă 
unitate semantică (după J. Mukarovski).'5 în legătura cu 

tipurile de mesaje, Boris Cazacu vorbea de mesaje 
poetice închise şi mesaje poetice deschise!'**, iar Ion 
Coteanu va extinde aceste trăsături şi la celelalte tipuri de 
mesaje. Mesajul este închis sau deschis, în funcţie de 
posibilitatea pe care o oferă cititorului de a-l continua sau 
nu. Desigur că mesajul deschis este cel care creează 
condiţii favorabile pentru tensiunea din arta literară.!5% 

Fată de limbajul ştiinţific unde mesajele se distribuie 
cu o anume uniformitate, limbajul artistic prezintă o mare 
varietate de mesaje. Aceasta, deoarece, explică Ion 
Coteanu, cu cât conţinutul este mai vag, mai elastic, mai 
pasibil de elaborare individuală, cu atât poate fi exprimat 
mai variat, şi cu cât este mai limitat, mai strâns legat de 
ceea ce ştim în mod pozitiv despre un obiect, un fenomen, 
o relaţie, cu atât redarea lui este încorsetată de 
necesitatea unei formulări riguroase. 

Regula calităţii stilistice inverse!“ pare să 
caracterizeze, după Ion Coteanu, mesajele ştiinţifice, 
unde apare ca rezultat al tendinței de economie. Vorbitorul 
recurge la formule-tip, eu continui precis, interesat să fie 
înţeles exact, trecând pe nesimţite de la o modalitate de 
exprimare la alta. 

Uniformitatea aparentă a exprimării a făcut ca 
limbajele ştiinţei să fie mai puţin supuse studiului, deşi mai 
ales la nivel semantic şi sintactic pot fi relevate 
particularităţi ce le individualizează, unele în raport cu 
altele, şi pe fiecare în raport cu limba standard sau cu 
limba comună. 

În general, consideră lingvistul, „succesiunea de 
imitații şi creaţii lingvistice este o regulă generală a 
compunerii mesajelor, la fel ca şi succesiunea de denotaţii 
şi conotaţii.”13% în mesaj, denotaţia şi conotaţia acţionează 

ca valori ale semnului. Denotaţia ca valoare bazată pe 
raportul dintre semn şi obiect în genere, iar conotaţia ca 
valoare bazată pe raportul dintre semn şi unele însuşiri ale 
obiectului, înţelese ca atribute ale semnului (leu - animal; 
leu - nobleţe, măreție, cruzime). Conotaţia se suprapune 
denotaţiei ca o reprezentare suplimentară, având origini 
foarte variate, dar care se rezumă ca proces la o asociaţie 
de idei, datorată când practicii, când imaginaţiei.110 

Pentru Stefan Munteanu mesajul reprezintă ceea 
ce se transmite de către locutor cu ajutorul limbii, şi, 
la fel ca şi Ion Coteanu, acceptă diversificarea lor. Vorbind 
despre cele două tipuri fundamentale de mesaje: mesajul 
ştiinţific şi mesajul artistic, autorul stabileşte că 
deosebirea esenţială între cele două este aceea dintre 
model şi realitatea pe care acesta o reprezintă.!11 Citându-l 
pe G.G. Granger, Stefan Munteanu spune: „contrar operei 
ştiinţifice care este şi ea un mesaj şi chiar în mod necesar 
mesaj lingvistic, opera de artă ni se prezintă ca model 
abstract al unei experienţe... Ea se înfăţişează pe ea însâsi 
nu ca model, ci ca realitate.”11? Ideea de realitate este 
asociată organic cu opera literară ca mesaj, fată de 
conceptul de model, aşadar de abstracţie, propriu 
mesajului ştiinţific.!45 

Cercetarea stilistică urmăreşte mesajul, dar în 
concreteţea sa de text. De altfel, Stefan Munteanu chiar 
afirmă că „textul, în definitiv, este forma organizată 
verbal a unui mesaj susceptibil să fie transmis şi 
receptat de un interlocutor”!“, dar referindu-se la 
opera literară, el precizează: opera literară este text, 
dar este text plus altceva, iar acest altceva este ceva 
esenţial şi inerent ei, şi exemplifică: „nu-l putem citi (pe 

Dostoievski - n.n.) reducându-l la text, fiindcă în textele 
literaturii se vorbeşte despre viaţă şi moarte, despre 
fericire şi suferinţă, despre iubire şi ură, despre alegere şi 
renunțare, adică despre lumea trăirilor, a experienţelor 
noastre, a biruinţelor şi a eşecurilor noastre, care 
debordează marginile textului, devenit neîncăpător, oricât 
de labile i-ar fi dimensiunile”. Privită în acest fel, opera 
literară este percepută de fapt ca simbol artistic ilimitat, 
aşa cum apare la Vianu, textul devenind el însuşi un semn, 
a cărui semnificaţie este în el, este contopită cu el şi nu 
poate fi înregistrată decât prin el. Orice interpretare a 
semnificaţiilor operei literare privită ca mesaj sau text, va 
fi obligatoriu urmată de refacerea sintezei descompusa 
pentru moment, adică de a cuprinde semnificaţia în 
semnul ei şi prin €l.1%5 

Principii. Metode 

Spre deosebire de analiza lingvistică a textului, în 
general, care are ca rezultat o gramatică generatoare de 
enunţuri, analiza stilistică este mai curând descriptivă, 
„clasificatoare” decât predictivă, urmărind să determine 
îndeosebi o tipologie a trăsăturilor comune unei clase 
particulare de mesaje, ca şi trăsăturile prin care ele pot fi 
ulterior separate în subclase. Pe de altă parte, în timp ce 
lingvistica se ocupă cu descrierea unui cod, stilistica este 
interesată de diferenţele dintre mesaje, generate în acord 
cu regulile acestui cod.116 

Pentru a enunţa aceleaşi relaţii într-un mod diferit, 
lingvistica operează cu tipuri, iar stilistica cu simboluri, 
sau cel mult cu tipuri mai generale. În lingvistică unitatea 
maximă este enunţul propoziţional, în timp ce în stilistică 
baza o formează textul. 

Datorită teoriilor emise de Roman Jakobson privind 
actul de comunicare şi funcţiile limbii, stilistica de diverse 
nuanţe s-a îndreptat spre text, privit ca o unitate 
coerentă globală. Curând textul a devenit locul de 

încercare a forţei explicative a teoriilor limbajului, inclusiv 
semiotice. Pentru ele textul poate fi echivalat cu un 
semn complex, iar semnele au o componentă pragmatică, 
reprezentând efectul exercitat de ele asupra receptorului 
lor.” Comportarea receptorului este strict individuală, dar 
şi socială în acelaşi timp, căci fiecare ins poartă cu sine un 
punct de vedere general, comun colectivităţii din care face 
parte. 

Ordonarea semnelor şi legarea unora de altele se 
supun aceloraşi reguli care formează cu semnele un cod. 

Limba este ea însâsi un cod care, datorită calităţilor 
particulare ale semnelor ei, dezvoltă mai multe coduri 
dependente de cel general, dar care se deosebesc de el şi 
între ele prin modul în care-şi aleg semnele şi regulile (vezi 
comparativ alegerea realizată de stilul ştiinţific şi de cel 
beletristic). 

Codurile nu numai că variază, dar în diverse etape de 
dezvoltare a unei culturi se condiţionează, unele dominând 
pe celelalte. Un exemplu concludent îl reprezintă modul în 
care limbajul standard cult suportă astăzi influenta 
variantelor ştiinţifice vehiculate de cibernetică, fizică 
atomică, matematică, semiotică etc.118 

După Ion  Coteanu, recunoaşterea codului 
reprezintă o primă etapă în cercetarea stilului. 
Aceasta va ajuta la descoperirea semnificatului şi 
implicit a semnificației. Semnificatul este de altfel 
bănuit de la prima lectură, dar numai în linii 
generale, codul însuşi subordonându-se din principiu 
unui registru stilistic care indică domeniul său de 
mişcare şi sugerează natura generală a claselor de 
obiecte la care se va aplica, deci şi categoria de texte. 
Se impune astfel un proces de lectură a textului, ca o 
decodare neîntreruptă, făcută cu scopul de a descoperi 
sensul textului. 

Plasat mai întâi în categoria lui generală, se trece la 

ierarhizarea fragmentelor şi la determinarea 
blocurilor sintactico - semantice, prin luarea în 
considerare a mărcilor specifice şi a mărcilor pregătitoare. 

Analiza contextuală poate continua cu determinarea 
legăturilor explicite (realizate pe cale gramaticală, prin 
adverbe, conjuncţii, locuţiuni adverbiale sau 
conjuncţionale, prin prepoziţii, prin pronume, printr-un 
nume din blocul anterior sau care este în relaţie cu altul 
din blocul anterior), şi a legăturilor implicite, ascunse, 
aluzive. În general, legăturile explicite caracterizează 
proza, iar cele implicite, poezia şi opera dramatică. 

Textul presupune existenţa a două structuri: una 
de suprafaţă, observabilă în primul rând la nivelul 
semnului lingvistic, şi alta de adâncime, bănuită, urmând 
să fie descoperită pe baza intuiţiei şi a deducţiei logice. 
Analiza va merge spre determinarea structurii limbajului, 
în spirit glosematic, după care cele două planuri ale limbii, 
deci şi ale limbajului (planul expresiei şi planul 
conţinutului) iau forme proprii când se organizează în 
mesaje. 

Adăugând la această idee şi pe aceea că înlănţuirea 
planurilor amintite depinde şi de ierarhia funcţiilor 
limbii, se poate ajunge, după Ion Coteanu, la 
determinarea particularităţilor unui limbaj sau altul, iar 
prin limbaj, la ceea ce este dincolo de el şi trebuie 
descifrat sau dedus. 


Referindu-se în special la cercetarea stilistica a 
operei literare,!“” Tudor Vianu va elabora o serie de 
principii care să-i susţină metoda. Incluzând intuiţie, 
ştiinţă, erudiție, metoda de cercetare propusă de Tudor 
Vianu este de tip structuralist, fără însă a se supune 
tehnicismului riguros al acestui curent. 

Pentru Vianu, cercetarea stilului porneşte de la 
țesătura lingvistică a textului literar, examinată dintr-un 
unghi particular, urmărind: 


149 Tudor Vianu, Cercetarea stilului, în Studii de stilisticâ/1968, p.40 

cum forma poetică plasticizează ideea; 

cum ideea poetică cere o formă poetică egală, un rol 
deosebit revenind formei, care conţine latent forme, 
expresii, inovaţii „trezite” de marele creator. 

Ca principii ce trebuie respectate în cercetarea 
stilului, Tudor Vianu consideră: 

necesitatea identificării şi intuirii valorilor expresive, 
pornind de la ideea că particularităţile de expresie sunt 
fapte de apreciere, valori; 

Înțelegerea raporturilor stilului scriitorului cu alte 
stiluri, cu limba în general; 

determinarea modului în care valorile de stil se 
grefează pe nucleul comunicării: sunete, lexic, morfologie, 
sintaxă; 

studierea, în ordine, a faptelor de stilistică fonetică 
(distribuirea sunetelor,  vecinătăţi, accent,  intonaţie, 
simbolism fonetic, armonii imitative, grafie), a lexicului, a 
flexiunii, mai ales a substantivului şi verbului, a sintaxei 
(topică, structuri), a figurilor de stil; 

Identificarea faptelor particulare de stil, cu ecou în 
propria sensibilitate, ce revin cu oarecare frecventă şi care 
presupun o anumită unitate; 

raportarea stilului scriitorului la premergători şi la 
urmaşi; 

raportarea şi integrarea operei literare în istoria 
literară. 

În esenţă, Vianu propune intuirea valorilor 
stilistice, încadrarea stilistică a textului, cercetarea 
nucleului comunicării, identificarea particularităţilor 
stilistice, încadrarea literară şi istorico-literară a 
operei. Practic, la Tudor Vianu, demersul analitic este cel 
spitzerian: faimosul cerc filologic, de la detaliu la tema 
generală şi înapoi la alte detalii, analiza stilului 
incluzând identificarea şi stabilirea abaterilor de 
diferite grade, prin care mesajele pot diferi. Este un mod 
de a vedea lucrurile, fiindcă, fără să mai expună principii 
de analiză, în Postume... şi în special în Simbolul 

artistic, Vianu înaintează o idee oarecum diferită, în care 
opera literară, privită ca simbol artistic ilimitat, impune un 
demers analitic specific, deja prefigurat în discuţiile 
anterioare. 

Pentru poezie, în modelele sale de stilistică 
aplicată,!% Roman Jakobson propune un demers care 
merge de la o privire asupra structurii metrice în 
ansamblu, către natura  versificaţiei, compoziţia 
gramaticală a frazelor poetice, rolul părţilor de 
propoziţie, felul şi structura lor, către rigoarea 
selecţiei substantivelor şi verbelor, până la 
determinarea figurilor de stil, a topicii, a simetriilor, 
a ritmului, încheind cu reunirea părţilor analizate 
într-un întreg. 

Pentru Jakobson esenţa stilului constă în formele 
limbii menite să potenţeze semnificaţiile cuprinse în 
context, modelul analitic fiind în concordantă cu această 
concepţie. 

Referindu-se tot la opera literară, într-un scurt articol 
în care dezbate o parte din ideile expuse de Mircea Borcilă 
în Despre lexicul poeziei lui Lucian Blaga!*! Gheorghe 
Ivănescu formulează câteva principii pentru studierea 
limbajului poetic. 

Observând că limba unui scriitor cuprinde atât 
elemente ale stilului neutru, lipsite de valoare poetică 
(artistică), cât şi elemente ale stilului poetic, mai exact ale 
diverselor stiluri poetice, lingvistul confirmă ideea 
înaintată de Mircea Borcilă, susţinând că primele trebuie 
raportate la limba literară ca atare (stilul neutru al ei), iar 
celelalte trebuie, într-adevăr, raportate la limba poetică, în 
evoluţia ei. Pe de altă parte, Gheorghe Ivănescu atrage 
atenţia asupra posibilităţii de a interpreta greşit limitele 
limbajului poetic, considerând astfel doar limbajul operei 

literare. Aceasta ar însemna însă să se facă abstracţie de 
aspectele expresive, „poetice”, ale limbajului (vorbirii), în 
general. 


Revenind la studiul stilului, Gheorghe Ivănescu 
consideră că, fiind vorba de stilistica lingvistică, trebuie să 
se realizeze o întoarcere la conceptele stilistice ale 
antichităţii şi ale secolelor XVI ŞI XVIII, deoarece, susţine 
lingvistul, stilistica antică şi stilistica epocii clasicismului 
„au identificat şi definit stilurile fundamentale valabile 
pentru toate epocile, valabile pentru că sunt determinate 
de atitudinile intelectual - afective fundamentale ale 
omului fată de realitate şi, deci, şi ale scriitorului fată de 
realitatea despre care tratează el în opera de artă” 1? 

Promovând, aşa cum s-a observat, cercetarea 
interdisciplinară, stilistica „nu se reduce la explicaţia de 
text sau la un comentariu literar al operei... nu se 
confundă nici cu tehnica studierii unui şir de fapte izolate 
şi selectate dintr-un text după criterii convenabile, adică 
mai mult sau mai puţin subiective, astfel încât să nu 
contrazică şi să nu dezmintă o judecată apriorică, 
formulată tacit... nu poate fi nici studiul formalizat al unui 
text redus la o radiografie”1%%, cercetarea stilistică 
presupune studiul complex al limbajului (poetic, 
îndeobşte), elaborat şi organizat într-o structură stilistică, 
pluristratificată, în vederea exercitării funcţiei stilistice a 
limbii, motivată funcţional sau estetic, într-o operă dată şi 
potrivit unui mesaj inerent ei. Interpretarea stilistică este 
legată îndeobşte de realitatea unui text, văzut ca unitate 
coerentă de semne, marcate stilistic, purtător al unui 
mesaj în procesul comunicării şi structurat pe două 
planuri: planul paradigmatic şi planul sintagmatic, şi pe 
nivele sau straturi interdependente ale limbii: fonetic, 
morfosintactic şi  lexico-semantic. Acceptând această 
structurare, evident că descrierea elementelor 

componente ale structurii stratificate a textului reprezintă 
punctul de plecare pentru o interpretare a acestora, nu în 
sine, ci privite ca efecte ale relaţiilor şi condiţionărilor 
dintre ele şi ale acţiunii funcţiilor limbii (a funcţiei poetice, 
în cazul textului poetic). 

Rezultatul acestor relaţii şi condiţionări şi a acţiunii 
funcţiei stilistice se întrevede în momentul în care se 
realizează trecerea de la sistemul general al limbii la 
actualizarea lui în şi prin limbaj, până la ipostaza lui de 
mesaj sau unicat stilistic (limba scriitorului), unde se 
întrevăd particularităţile stilistice în modul de funcţionare 
a semnului lingvistic. Dar cercetarea stilistică nu poate să 
rămână la simpla expresie „lingvistică”, fie şi structurală a 
textului, ea trebuie să studieze şi expresia „de gândire” a 
acestuia, pentru a reface imaginea de întreg a mesajului 
pe care îl conţine. Fiind vorba în acest ultim caz de intuiţie 
sau de capacitate de sinteză, particulară fiecărui 
cercetător, ceea ce poate fi oferit drept sprijin tine mai 
mult de cele două planuri ale mesajului şi de nivelele 
limbii, marcate specific, prin acţiunea funcţiei stilistice, ca 
zone ale sistemului limbii. Marca stilistică şi procedeul pot 
fi puse astfel în valoare pe nivelele limbii, pentru fiecare 
limbaj în parte sau pentru grupuri de limbaje, 
constituindu-se în genuri proxime pentru o raportare 
particulară. 


V. LIMBAJ ARTISTIC - LIMBAJ NON-ARTISTIC 

POSIBILE REPERE PENTRU CERCETAREA 

STILISTICA 

1. NIVELUL FONEMATIC 

ce Gtâteam pe gânduri eu şi gloata, t-La roata morii 
ne uitam Şi de-n zadar ne frământam. 

Că de-adevăr noi tot nu dam: 

De ce se-nvârte roata? 

— „Păi, nu-nţelegi tu româneşte? 

— Vezi scocul?” - „Văd”. - „Şi ce-i pe scoc?” 

— „E apă”. - „Bun! Stă apa-n loc?” 


— „Ba vine”. - „Ei, acum cioc-poc 

Şi roata se-nvârteste!” 

Moraru-şi scutură luleaua Râzând. Avea el azi ce- 
avea Căci alte dăţi când ne vedea în jurul morii ne făcea 


Primire cu nuiaua. 
Eram voioşi că sta s-asculte Şi ne spunea ce e, ce nu- 


Dar cum era puţin naprui Făcea ca din cioc-pocul lui 
să nu-nţelegem multe. 
— „Da roata carului ce face? 


Se-nvârte?” - „Da”. - „Ba cum, ehei! 
Se-nvârte ea de capul ei?” 
— „Ba când o-mpingi”. - „Eu ce spusei? 


Se-nvârte-aşa şi pace. 

Iar roata ici... o-mpinge apa”. 

Acum noi toţi am hohotit. 

Morarul ăsta e smintit: 

Când vrea să doarmă pe-odihnit. 

El pat îşi face grapa! 

Că de-ar împinge-o, ea nebuna S-ar năpusti, ieşind 
din scoc. 

S-ar duce pe pârău, cioc-poc - Dar uite, roata stă pe 
loc Şi totuşi umblă-ntruna”. 

(George Cosbuc - Roata morii - fragment) 

„Lin frunzele cad, plâng apele-n vad. 

Lung buciumul toamnei în noapte răsună. 

Prin ramuri de tei ning molcum scântei, îşi cerne 
vrăjirea văpaie de lună. 

Trec nori după nori în veci călători Pe-ntinsele şesuri 
în zboruri deşarte. 

Pe-al inimii gol se-asterne domol Durerea trecută cu 
frunzele moarte”. 

(Ion Pillat - Cântec de toamnă) 

„Şi cum stăm subt vânt şi frig. 

Frânt cârlig. 

Iscodind cu ochii treji Mai în sus de brână drumul 

Unde seara ţese fumul Multor mreji. 

Pe subt vreascuri văzui bine Repezită înspre mine o 
guşată cu găteji. 

Chiondorâs. 

Câta la cale; 

De pe sale 

Când la deal şi când la vale. 

Curgeau betele târâş. 

Iar din plosca ei de guse De mătuşe 

Auzeai cum face «hârsi”... 

Plâns prelung, cum scoate fiara Plâns dogit. 

Când vreun şarpe-i muscă gheara, Muget aspru şi 
lărgit De vuia din funduri seara...” 


(Ion Barbu - După melci - fragment) 

„În ulită auzi clopotul bisericii. Suna singur. Vaierul 
bronzului se rotea ca o fâlfâire zgrunţuroasă în vânt, 
amestecându-se cu jeluirea salcâmilor şi cu plesnetele 
scurte ale panglicilor de hârtie colorată prinse cu arce în 
ramurile de brădişor. Ene Lelea cercetă atent şanţurile, 
trăgând cu cişmele prin troienii spulberaţi de furtună, 
dădu ocol maidanului, privi în curţile vecine, dar nu 
descoperi nimic. Strigătul prăbuşit în el, ca găleţile într-o 
fântână, i se zvârcolea în piept, ascuţit, dureros. Cobori la 
râu, printr-o văgăună cu petice de stuf şi pălămidă. Vântul 
venea şuierând din susul albiei, dărăcea mărăcinii şi se 
arunca sălbatic în câmpia nemărginită. După vreo cinci 
sute de paşi, biciuit, apăsat de vijelie, Ene Lelea urcă vadul 
în uliţă. Nu întâlnise nimic, totuşi liniştea nu i se aşeza la 
loc în suflet, albă, legănătoare, cum o avusese”. 

(Fănus Neagu - în văpaia lunii - Strigătul) 

„Culmile Scripetelui se desluşeau în această zi cu 
soare, după multele ploi de până aci, colţuroase şi limpezi 
ca o cunună de securi. Scripetele se aduna de jur-împrejur, 
şi clădea la mijloc fundul lablanicioara, fund adăpostit şi 
locuit de un pumn de oameni. Într-o parte, zidul îmbrăcat 
în codri se ştirbea, ca să lase, printre lespezii zdrobiţi şi 

printre fagii cosiţi mereu la rădăcină, undele oţelite ale 
Iablanicioarei. Izvorul ei era în munte, sub o stâncă, şi 
ciobanii îl adunau şi-l depănau în jgheaburi, cât ţinea o 
poiană, iar pe urmă îi dădeau drumul în creştetul brazilor. 
Alte câteva parale ţâşneau mai jos de printre pietre şi 
întreiau puterile pârâului. Pe lângă el, cobora, chinuită, 
singura cărare mai lesnicioasă celor câteva case de 
oameni, întemeiate în acest cuib de vulturi”. 

(Gala Galaction - La Vulturi! - fragment) 

„Atunci Harap Alb, ieşind dintre dânşii, se înfăţoşază 
cuviincios înaintea împăratului, zicând: 

—  Preaînăltate împărate! Luminarea sa, nepotul 
preaputernicului Verde împărat m-a fi aşteptând cu 
nerăbdare... De-acum înainte cred că mi-ţi da fata, ca să vă 
lăsăm în pace şi să ne ducem în treaba noastră. 

— Bine, voinice, zise împăratul, uitându-se la dânşii, 
cam acru oarecum. A veni ea şi vremea aceea... Dar acum 
deodată, ia să ospătaţi ceva, ca să nu ziceţi că a fi ieşit din 
casa mea ca de la o casă pustie. 

— Parcă v-a ieşit un sfânt din gură, luminate 
împărate - zise atunci Flămânzilă - că ne ghiorăiesc matele 
de foame. 

— Poate ni-ţi da şi ceva udeală, măria-ta - zise Setilă 
- că ni sfârâie gâtlejul de sete. 

— la lăsaţi, măi - zise Ochilă, clipocind mereu din 
gene - că luminarea sa ştie ce ne trebuie”. 

(Ion Creangă - Harap Alb) 

S 

tudiul expresiei sonore în relație cu conţinutul 
Vizează, în special, zona limbajului poetic nefigurat, în 
înțelesul pe care i-l acordă 


Gheorghe Ivânescu, dar se opreşte de cele mai multe 
ori la opera literară concretă, unde se poate recunoaşte 
solidaritatea deplină dintre semn şi semnificația sa, 
existenta simbolului natural ca simbol artistic. 


Vorbind despre poezie, Greimas15 propune conceptul 


de adecvare structurală între expresie şi conţinut. El 
arată că „poezia nu se defineşte în relaţiile ei cu literatura 
pur şi simplu prin adăugarea unui plan suplimentar, al 
expresiei... poezia rezultă mai curând din fuziunea intimă a 
celor două planuri: planul expresiei şi planul conţinutului”. 

Structural, afirmă Greimas, se ajunge la o adecvare a 
distribuţiilor din planurile expresiei şi conţinutului, la 
nivelul unor categorii dispuse în matrice femice şi semice. 

Fenomenelor de adecvare le este comună reducerea 
distantei dintre semnificant şi semnificat, pentru că, după 
afirmaţia lui Greimas, „s-ar zice că limbajul poetic, deşi tot 
limbaj rămâne, caută să ajungă la strigătul originar”, 
situându-se astfel la jumătatea drumului între articularea 
lingvistică simplă şi dubla articulare. +° 

El va numi această adecvare „efect de sens”, mai 
puţin întâlnit în alte tipuri de limbaje decât cel poetic. 

Cercetată de Jakobson, Lévi-Strauss sau Ruwet în 
analizele de sonete, adecvarea dintre formă şi fond poate 
constitui în orice analiză stilistică un punct de pornire. 

Referindu-se la limba vorbită în general, Iorgu 
Iordan, abordând nivelul expresiei, evidenția faptul că 
sunetele pot uneori prin natura lor să trezească în mintea 
noastră anumite reprezentări, gratie  înrudirii sau 
identităţii pe care o prezintă cu diverse sunete şi zgomote 
din lumea înconjurătoare şi dă cazul onomatopeelor. 
Acestora nu le atribuie valoare afectivă, considerând că 
expresivitatea lor vine exclusiv de la elementele fonetice 
din care sunt alcătuite, elemente care deşteaptă în noi 
reprezentarea unor obiecte sau acţiuni din lumea 
exterioară, dând cuvântului o nuanţă oarecum materială, 
plastică.156 

156 

Iorgu lordan afirmă că sunetele pot avea valoare 

expresivă şi atunci când între ele şi înţelesul cuvintelor în 
care apar se stabileşte, printr-o asociaţie de idei, o 
legătură strânsă, aşa încât prezenta unor anumite 
sunete să confere cuvântului respectiv o nuanţă 
semantică determinată. Astfel, exemplifică Iordan, o şi 
a, mai ales sub accent, pot trezi imaginea unui obiect mare 
şi îndepărtat, în timp ce i ne trimite la obiecte mici sau 
apropiate. Dar el nu consideră numai vocalele expresive. 
Consoanele evocă şi ele imagini, datorită aceloraşi 
asociaţii dintre existenta lor în anumite cuvinte şi sensul 
acestora. Lichida 1, de exemplu, singură sau alături de 
labiale, deşteaptă ideea de moale, de lichid, în timp ce 
vibranta r, singură sau cu labiale, indică mişcarea 
zgomotoasă a unui obiect, eventual chiar obiectul care se 
caracterizează printr-o astfel de mişcare, (mare, mic, 
pleoştit, brambura). 

Recunoscând imposibilitatea de a delimita foarte clar 
onomatopeele de simbolismul fonetic, Iorgu Iordan 
propune pentru ultimele denumirea de „cuvinte 
expresive.” 15 

După Iordan, expresivitatea cuvintelor este 
susţinută la acest nivel şi de alte mijloace, în afara 
sunetelor. Este vorba de accent şi intonaţie sau de alte 
mijloace  extralingvistice (mai ales pentru limba 
vorbită), cum sunt: lungirea consoanelor, a vocalelor, 
accelerarea sau încetinirea ritmului vorbirii, dar şi de 
modificări de sunete, dispariţii de sunete, rimă, ritm, 
asonantă şi aliteraţie, vorbire ritmată etc. 

Vorbind despre problema afinităţii semnului cu 
conceptul sau a eterogeniei dintre semn şi concept, 
Tudor Vianu subliniază caracterul limitat al arbitrarului 
semnului lingvistic, dacă se are în vedere existenta 
onomatopeelor, a exclamaţiilor, dar şi a „cuvintelor 
expresive”, sau a „gesturilor articulatorii” numite 
astfel de Grammont, ca şi existenta simbolismului 
fonetic, destul de întins în limbă. Astfel Vianu arată că 

unele cuvinte ca murmur, susur, fâsâit, suerat, auzit, 
răbufneală, dăngânit poartă în ele intenţia clară de a 
„picta” impresii sonore. La fel lin, aspru, dur, profund, 
zgronturos, zgâlţâit, hurducat etc. 

Cuvintele expresive sunt considerate acele cuvinte 
care instituind o comparaţie între senzațiile de diferite 
categorii şi senzațiile auditive, exprimă pe cele dintâi prin 
simboluri ale celor din urmă, şi exemplifică: suflet cald, 
un gând amar, o amintire dulce, un individ acru etc. În 
legătură cu „gesturile  articulatorii”, definite de 
Grammont ca sunete articulate prin care însoţim o acţiune 
(sau spectacolul unei acţiuni simpatetice), precum ham, 
hop, top, hăis, şi care dau naştere prin derivare la 
adjective sau verbe, Vianu consideră numărul lor mult mai 
mare, dacă se ia în considerare gestul fonic ca atare în 
pronunţarea unor cuvinte ca mare, larg, acolo, aici, mic, 
guriţă, unde vocale ca a sau o sugerează dimensiunea 
mare, depărtarea, iar i, micimea, gingăşia, subtilitatea, 
apropierea. 

Deci cuvintele nu sunt întotdeauna arbitrare, 
conchide Vianu. Uneori ele sunt simboluri naturale, aria 
simbolismului fonetic depăşind cu mult sectorul 
onomatopeelor propriu-zise şi al exclamatțiilor. Ca 
simboluri naturale ele susțin dezvoltarea limbii spre 
direcția expresivă, din care se hrăneşte limbajul 
artistic.15%158 

În esenţă, semnul lingvistic, într-o solidaritate 
deplină cu semnificaţia, constituindu-se ca simbol natural, 
aparţine limbajului artistic şi se manifestă sub forma 
contrastelor sonore, simbolismului fonetic sau 
onomatopeelor, armoniilor imitative ce declanşează stări 
estetice şi sugerează stări afective, în aceeaşi măsură 
contribuie la crearea unei stări estetice cuvintele rimate şi 
ritmate, apocopa, sincopa, afereza, proteza, elemente ale 
unor sisteme fonematice diferite şi anume al limbii 
literare, al limbii vechi, al limbii populare sau regionale. 

Stilul (limbajul) ştiinţific şi, parţial, stilul (limbajul) 
juridico-administrativ şi cel publicistic sunt neutre din 
punctul de vedere al marcării stilistice la nivel fonematic, 
chiar dacă utilizează, în parte, aceeaşi paradigmă a limbii 
cu stilul beletristic. Aceasta datorită poziţiei neutre a 
semnificantului în realizarea semnificației sau a 
caracterului arbitrar al semnului lingvistic şi a 
tendinței cuvântului de a deveni sinteză pură a 
semnului cu conceptul existent dinainte.15* 

Analiza la nivel fonematic a unui asemenea tip de 
text se limitează doar la recunoaşterea codului şi, 
eventual, la stabilirea unor anumite abateri. 

2. NIVELUL LEXICO - SEMANTIC 

$6JPâfe ulgăre de aur. 

9) joacă pe piele de taur”. 

(Soarele) 

„Într-un vârf de pai Şade oastea unui crai”. 

(Spicul) 

„Pe două delusele. 

Stau două săgetele; 

Sub două săgetele 


Sunt doi luceferei. 

Te vezi mereu în ei. 

De vrei ca să-i ghiceşti. 

Citeşte-n ochii mei Şi vei vedea pe-ai tăi. 

(Sprâncenele şi ochii) 

„D-apoi cu moş Chiorpec ciubotarul, megiesul nostru, 
ce năcaz aveam! Ba adică, drept vorbind, el avea năcaz cu 
mine, căci una-două, mă duceam la om şi-l tot sucăleam să- 
mi deie curele ca să-mi fac bici. Şi cele mai de multe ori 
găseam pe moş Chiorpec răbuind ciubotele cu dohot de cel 
bun, care face pielea moale cum îi bumbacul. Şi dacă 
vedea omul şi vedea că nu se poate descotorosi de mine cu 
vorbe, mă lua frumuşel de bărbie cu mâna stângă, iar cu 
cea dreaptă muia felestiocul în strachina cu dohot şi-mi 

trăgea un pui de răbuială ca aceea pe la bot, de-i bufnea 
râsul pe toţi ucenicii din ciubotărie. Şi când îmi da drumul, 
mă duceam tot într-o fugă acasă la mama, plângând şi 
stupind în dreapta şi-n stânga. 

— Uite, mamă, Chiorpecul dracului, ce mi-a făcut!... 

— Doamne, parcă l-am învăţat eu, zicea mama cu 
părere de bine; am să-l cinstesc, zău aşa, când l-oi întâlni, 
că şezi lipcă unde te duci şi scoţi sufletul din om cu 
obrăzniciile tale, usernic ce eşti! 

Dacă auzeam aşa, mă spălam binişor pe la gură şi-mi 
căutam de nevoie... Şi cum uitam ciuda, fuga iar la moş 
Chiorpec după curele. Şi el când mă vedea intrând pe uşă, 
îmi zicea cu chef: 


— He, he! Bine-ai venit, nepurcele! Şi iar mă răbuia, 
făcându-mă de râs; şi eu iar fugeam acasă plângând, 
stupind şi blăstămându-l. Şi mama avea un chin cu mine 
din pricina asta... 

— Of! De-ar veni iarna, să te mai dau odată la scoală 
undeva - zicea mama - şi să cer dascălului să-mi deie 
numai pielea şi ciolanele de pe tine”. 

(Ion Creangă - Amintiri din copilărie) 

„Cotadi este scurt şi pântecos, cu musculatura 
proeminentă, cu picioarele îndoite de două ori în afară şi o 
dată înăuntru şi veşnic neras. Părul negru ca pana corbului 
e plin de mătreaţă şi încărcat cu sclipitori şi scumpi 
pieptini de baga. 

Cotadi nu are mai niciodată poziţiunea verticală, din 
cauza unei îmbrăcăminţi de sită ce-i formează un fel de 
cuirasă, şi care, deşi îl jenează teribil, o poartă însă cu 
desăvârşită  abnegaţie direct pe piele, sub cămaşa 
ţărănească cu ciucuri, de care nu se desparte niciodată. O 
particularitate a lui Cotadi este că, fără să vrea, devine de 
două ori mai lat şi cu totul străveziu, dar aceasta numai de 
două ori pe an şi anume când soarele ajunge la solstitiu”. 

(Urmuz) 

„Iarna era goală, fără omăt; picura din streşini; şi un 

vânt răsunător fâsâia prin livezi ca o cădere mare de apă. 
Nouri alburii ca lâna scărmănată alergau spre miazăzi 
repeziţi de tăcutele viforuri ale înălțimilor, şi luna plină 
înspre amiază se aburea şi se lămurea în răstimpuri, 
împrăştiind în juru-i o fumegare argintie. Pe vremea 
aceasta, la al treilea ceas de noapte, se întorcea acasă cu 
panerele goale jupâneasa Marghioala lui Cătănuţă. Urca 
încet uliţa, târându-şi pe podişul de ghiată acoperită de 
noroi cizmele cu turetci. Era îmbrobodită călduros cu un 
sal cafeniu; cu amândouă mâinile strângea la piept 
caţaveica de vulpe. Din când în când un felinar afumat îi 
lumina obrazul mare, zbârcit şi ochii trudiţi. Mergea aşa - 
şi de o parte şi de alta, ca două mogâldete, i se rotunjeau 
pe solduri panerele trecute prin mână, la încheietura 
coatelor”. 

(Mihail Sadoveanu - Faceri de bine - fragment) 

„Ca o frunză care cade cea dintâi, vestind iarna, când 
codrul e încă verde, la sfârşitul verii a căzut şi solia 
aşteptată de la împărăţia neagră. Cartea marelui Sultan 
poruncea să se deschidă porţile Chiliei şi Cetăţii Albe şi să 
se puie în mâna slujitorilor anumiţi birurile către 
împărăție. 

— Suntem doritori de pace, a răspuns Vodă, şi 
cunoaştem puterea măriei sale Sultanului, însă nu putem 
da răspunsul pe care-l pofteşte măria sa. Nu suntem datori 
nimănui şi ne vom apăra dreptatea noastră. 

Solii s-au dus. În urma lor trebuia să se ridice semnul 
ros al războiului dinspre miazăzi. Stefan - Vodă a suspinat, 
intrând în paraclis, singur, la rugăciune. Fără întârziere 
vestea şi răspunsul măriei sale au ajuns la cunoştinţa 
căpitanilor şi a răzăsilor celor din Tara-de-Jos. Mângâindu- 
şi cu mânica mintanului bărbile de arici, spuneau aceştia 
vorbe mai tari şi mai potrivite decât ale măriei sale, 
împotriva spurcatului Mahomet. Dar se învoiau că domnii 
şi craii grăiesc cu altă cuviinţă. Ci lor nu le păsa de nimica 
şi grăiau cum trebuie”. 

(Mihail Sadoveanu - Viaţa lui Stefan cel Mare - 

fragment) 

„E trist diaconul lakint Şi temerile lui nu mint. 

Fur şi tâlhar întru Hristos. 

El printre fraţi trecu sfios. 

Trupu-i bălan, de osândit. 

Cu pravila s-a răzvrătit 

Şi, făcând cruci, bătând mătănii. 

Se simte stârv între jigănii. 

Toţi sfinţii zugrăviți în tindă cu acuarelă suferindă. 

Ai cinului monahicesc. 

Scrutându-l, îl dispreţuiesc. 

Căci pe când schivnicii cu toţii. Se pedepsesc amar, 
ca hoţii. 

Cu post uscat şi ascultare. 

Jertfind în Săptămâna Mare. 

La el, aznoapte, în chilie. 


A-ntârziat o fată vie. 

Cu sânii tari, cu coapsa fină De alăută florentină. 

Şi Dumnezeu, ce vede toate, în zori, la cinci şi 
jumătate. 

Pândind, să iasă, prin perdea. 

O a văzut din cer pre ea”. 

(Tudor Arghezi - Mâhniri) 

„Sarajevo - o fetiţă a fost rănită marţi, ca urmare a 
unei explozii de obuz în apropiere de principala moschee 
din Sarajevo, unde sute de musulmani se adunaseră pentru 
rugăciuni. Explozia a produs panică şi oamenii au fugit să 
se adăpostească. Atacul a avut loc când musulmanii se 
adunaseră la moschee în preziua sărbătorii religioase a 
musulmanilor. 

Anterior, forţele sârbilor bosniaci au ameninţat cu 
închiderea principalului drum al aeroportului Sarajevo, 
după ce au capturat armament greu de la un depozit al 
Naţiunilor Unite, situat la vest de capitala bosniacă, şi au 
lansat un atac cu mortiere asupra poziţiilor 
guvernamentale”. (Cotidianul/11 mai 1995) 


„... Prin Legea caselor naţionalizate, foştii proprietari 
care şi-au câştigat casele prin proces au posibilitatea să le 
piardă din nou prin recurs în anulare. Astfel sufletul lui Dej 
are parte şi el de o continuitate. lar sufletul lui Ceauşescu 
- punem cazul c-ar fi avut! - e împăcat: Marea Adunare 
Naţională are şi ea continuitate prin patrulaterul domnului 
Iliescu. În acelaşi spirit, „Credit Bank” a fost şi ea 
naţionalizată, noul preşedinte - ministru la Ceauşescu şi 
consilier la Florin Georgescu - fiind dl. Alexandru Babe. 
Încep zilele Babei şi nopţile vegherii. Partidul scoate aburi! 
Pe umedul pământ se-ntind figuri uscate de prin 
guvernământ. Pastel”. 

(Cotidianul/11 mai 1995) 

„Societatea de Inginerie Asistată de Calculator 
(SIAC) în colaborare cu Institutul de Marină Civilă şi 
Universitatea  „Ovidius” din Constanta, cu sprijinul 
Ministerului Cercetării şi Tehnologiei, organizează cea de- 
a treia Conferinţă Internaţională de Elemente Finite şi de 
Frontieră, ELFIN 3. Aceasta va avea loc la Constanta, în 
perioada 25 - 27 mai, a.c. 

După cum ne-a declarat dl prof. ing. Mircea Ieremia, 
preşedintele ELFIN 3, SIAC este «o societate academică 
nonprofit, care îşi propune să promoveze informatizarea şi 
utilizarea computerelor în toate ramurile ingineriei, ca una 
dintre condiţiile primordiale ale necesarelor modernizări 
aşteptate să se producă în tehnica românească”. La 
manifestare vor participa, cu peste o sută de lucrări, 204 
profesori universitari, cercetători şi ingineri din 14 ţări, 
printre care SUA, Anglia, Belgia, Franţa, Japonia şi Italia”. 
(Cotidianul/11 mai 1995) 


„La începutul lui aprilie 1457, intra în Moldova, pe 
valea Siretului, Stefan, feciorul lui Bogdan cel ucis la 
Râuseni. Avea cu el o oaste de vreo 6.000 de oameni, parte 
munteni, daţi de Vlad Ţepeş, ruda sa, parte moldoveni din 
tara de jos, de unde, după tradiţie, era de fel neamul lui 
Stefan. Petru Aron n-avu timp să se pregătească; cu oastea 

pe care o putu strânge în pripă încercă el, deci, în zadar, 
să oprească înaintarea tânărului care venea să ia 
moştenirea părintelui său şi să-i răzbune moartea; la lupta 
de la Dolj eşti, pe Siret, în cea următoare, de la Orbie, în 
ţinutul Neamţului (12 şi 14 aprilie), armata lui Stefan 
învinse, ia Petru Aron fu silit să ia calea pribegiei, în 
Polonia”. 

(Constantin C. Giurescu, Dinu C. Giurescu, Istoria 
Românilor) 

Normele Nr. 180.200 din 24 ianuarie 1995 privind 
aplicarea în anul 1995, a prevederilor Legii nr. 15/1994, 
pentru mijloacele fixe reevaluate în conformitate cu 
reglementările aprobate prin Hotărârea Guvernului nr. 
500/1994 

1. Agenţii economici care au efectuat, în anul 1994 
reevaluarea  imobilizărilor corporale, reprezentate de 
mijloacele fixe aflate în patrimoniu la 31 decembrie 1993, 
au obligaţia de a înregistra noua valoare în contul 212 
„Mijloace fixe” cu data de 31 decembrie 1994. Începând cu 
1 ianuarie 1995, agenţii economici vor determina valoarea 
rămasă de amortizat a mijloacelor fixe menţionate la 
alineatul precedent, după cum urmează: 

— Valoarea rămasă de amortizat a mijloacelor fixe la 
1 ianuarie 1995 = Valoarea mijloacelor fixe reevaluată în 
conformitate cu prevederile Hotărârii Guvernului nr. 
500/1994, aflate în patrimoniu la 31 decembrie 1993, 
minus amortizarea mijloacelor fixe aferentă anului 1994 
neinfluenţată de gradul de utilizare a mijloacelor fixe de 
bază efectiv realizat, calculat pentru anul 1994... 

Ministru de stat, ministrul finanţelor 

U 

tilizat ca semn pentru obiectul desemnat în 
comunicarea verbală, cuvântul are, prin dimensiunea sa 
semantică, o valoare datorată în speţă nu obiectului 
desemnat, ci imaginii pe care cuvântul, în momentul 
pronunțării o trezeşte în mintea vorbitorului. In afara 
contextului, imaginea evocată de cuvânt se suprapune, în 

general, peste obiectul desemnat, efectul denotativ fiind 
evident. În context însă, sub influenta funcţiilor limbii, se 
întârzie această suprapunere prin acţiunea sensului 
cuvintelor învecinate, astfel că pentru înțelegerea 
semnificatului se impune o etapă sau mai multe de 
decodare, în funcţie de numărul imaginilor succesive ce se 
suprapun peste imaginea iniţială. 

Tocmai datorită acestei capacităţi de a obţine 
conotaţii diverse, de a fi deci o sinteză a unui semn cu un 
concept creat odată cu semnul sau cu un concept creat 
dinainte, cuvântul oferă la nivelul sensului (al conţinutului) 
o multitudine de posibilităţi de marcare stilistică. De altfel, 
Iorgu Iordan aprecia că „domeniile cărora aparţine 
majoritatea elementelor lingvistice cu valoare afectivă sunt 
sintaxa şi lexicul”, deoarece expresivitatea atârnă în ultimă 
instanţă de sensul cuvintelor şi al sintagmelor. Diferenţa 
de expresivitate se datorează în primul rând unei 
diferențieri semantice, şi numai după aceea diferenţierilor 
fonetice sau gramaticale, ce nu pot exista în afara celei 
semantice.160 

Cuvântul, element de bază al comunicării, are o sferă 
semantică suficient de elastică încât să cuprindă atât 
„înţelesul logic fundamental, tradiţional, de circulaţie 
curentă, cât şi valorile figurate, semnificaţiile metaforice 
date de context”.16! 

Sub acţiunea funcţiei stilistice, cuvântul, devenit 
semn stilistic sau simbol natural, îşi împlineşte 
semnificaţia în context. Stilul este de fapt tocmai un 
rezultat al expansiunii semantice dobândite de cuvinte în 
contextul nou. De la sensul sau de la sensurile proprii se 
trece la semnificaţii figurate, metaforice, care constituie 
noutatea, forţa expresivă a cuvintelor. 

Analiza stilistică la nivel lexico - semantic se 
constituie ca o etapă intermediară în analiza globală a 
textului, având drept scop determinarea semnificației 


160 Iorgu lordan, Stilistica..., p.19 


161 Gheorghe Bulgăr, Studii de stilistică si limbă literară, pp.168- 170 

minimale şi globale a textului prin descoperirea 
mijloacelor lexico - semantice de constituire a acesteia. 

Fie că o primă lectură permite intuirea semnificației, 
constituind o ipoteză, fie că semnificaţia va fi dedusă ca 
rezultat al unui proces atent de decodare şi interpretare a 
datelor oferite de analiza structurală, descoperirea 
acesteia rămâne un obiectiv esenţial al cercetării stilistice 
a textului. 

Încadrarea în codul lingvistic şi determinarea 
limbajului - gen proxim la care se raportează textul permit 
în continuare parcurgerea următoarelor etape diferenţiate 
din considerente practice: 

1. Analiza lexicului, cu: 

* determinarea frecventei cuvintelor dintr-o 
anumită arie semantică. Utilizând metoda statistică se 
stabileşte frecventa şi dominanta unor anumiţi termeni sau 
a unor anumite construcţii (frecventa arhaismului, 
neologismului, regionalismului, a termenilor populari, a 
abaterilor, devierilor, inovaţiilor), în speţă a constantelor şi 
variabilelor; 

* reconstituirea unor ansambluri sau 
subansambluri structurale de câmpuri lexico - 
semantice, pe baza cărora pot fi susținute afirmatii 
referitoare la relația dintre lexicul utilizat şi semnificația 
globală a textului; 

* determinarea etimologiei unor cuvinte (sau a 
tuturor cuvintelor) şi relaţionarea rezultatelor cu efectele 
stilistice obţinute la nivel textual; 

* stabilirea apartenenţei cuvintelor textului la fondul 
principal lexical sau la masa vocabularului şi descoperirea 
capacităţii autorului de a acorda valenţe lingvistice şi 
stilistice noi unor termeni din limba comună; 

* selectarea derivatelor şi interpretarea celor cu 
valoare stilistică, în special a  diminutivelor şi 
augmentativelor, a peiorativelor etc. 


* evidențierea schimbării valorii gramaticale şi 

sesizarea efectului pe care îl are în plan semantico - 
stilistic. 

În general, analiza stilistică la nivel lexical se 
bazează pe metoda statistică. 

2. Nivelul semantic, mai complex prin relaţiile de 
sens, parţial luate în considerare în analiza lexicală, 
presupune utilizarea metodei statistice, dar, în mod 
evident, pe primul plan se situează metoda analizei 
componenţiale, de tip structural, combinată cu analiza 
globală. 

Analiza structurală va urmări în totalitate sau parţial 
cercetarea: 

*  polisemiei cuvintelor utilizate în context şi 
interpretarea sensurilor contextuale; 

sinonimiei!%, sub forma lanţului sinonimic, a seriei 
sinonimice cu termeni apropiaţi sau depărtaţi, a sinonimiei 
in absentia (sinonimia zero) etc. 


* cercetarea antonimiei şi relevarea aportului 
relaţiei semantice de opoziţie în realizarea antitezei; 
* cercetarea omonimiei şi a paronimiei, şi 


162 Despre sinonime, Tudor Vianu spunea că reprezintă un procedeu 
social al limbii “pentru luminarea aceleiaşi noţiuni, un procedeu 
asemănător cu acela al proiectării unor fascicule de raze, din mai multe 
direcţii, asupra aceluiaşi obiectiv” si adăuga: “Procedeul acumulării de 
sinonime...corespunde unei îndoite nevoi a exprimării: a)căutarea 
termenului propriu, care poate să nu se prezinte de la început 
vorbitorului si b) obţinerea efectului stilistic al intensificării. Seriile 
sinonimice devin rezultat al unor retusări succesive sau produsul 
tendinței de a spori încărcătura afectivă a comunicării". Precizând că în 
textul literar sinonimia îsi lărgeşte ea însăsi sensul, Vianu arată că 
acumularea sinonimelor este un procedeu oral, iar raportul de 
sinonimie nu se precizează numai prin înţelesul fiecărui cuvânt 
considerat separat, ci si prin legăturile dintre diferitele cuvinte în 
contextul lor. Astfel raportul de sinonimie se precizează fie între 
înțelesurile proprii ale cuvintelor, fie între un astfel de înţeles si 
înţelesul figurat, metaforic, al unui alt cuvânt. Vianu mai vorbeşte de 
grefe sinonimice, în momentul în care într-o serie sinonimică se creează 
o subscrie ( de fapt un lanţ sinonimic), relevându-i valoarea expresivă. 
(Studii de stilistică, p.109, 276, pp.278-280) 


sesizarea rolului lor în crearea echivocului, în construirea 
jocului de cuvinte şi a calamburului; 

* determinarea cuvintelor cu sens figurat şi 
decodarea acestora (pentru textul literar). Dintre figurile 
de stil sau tropii de natură semantică amintim epitetul, 
comparaţia, metafora cu categoriile sale formale: 
catacreza, personificarea, hiperbola, litota, alegoria. 

Nivelul lexical prezintă, în cadrul limbajului 
artistic, deschidere către toate categoriile lexicale, în 
sincronie şi diacronie. 

Din punctul de vedere al utilizării lexicului, textul 
literar se caracterizează printr-o concentrare lexicală 
minimă (număr mare de cuvinte cu număr minim de 
frecvente), prin dezvoltarea sinonimiei, ca serie sinonimică 
sau ca lanţ sinonimic, prin polisemia majorităţii termenilor 
lexicali şi prin sfărâmarea graniţelor dintre câmpurile 
semantice, ca mutații în sfera polisemantică a cuvintelor. 

În limbajul ştiinţific, cuvântul se caracterizează 
prin univocitate semantică, fiind folosit cu sensul său 
denotativ, fundamental. Preponderent arbitrar, semnul 
lingvistic se constituie ca simbol lingvistic în care sinteza 
s-a produs între semn şi un concept existent dinainte. Pe 
de altă parte, limbajul ştiinţific prezintă o mare mobilitate 
a vocabularului, fiind supus unei continue înnoiri şi 
permanentei treceri a unor termeni în fondul pasiv sau în 
alte sectoare ale limbii naţionale; o concentrare maximă 
a vocabularului activ (număr restrâns de cuvinte cu 
frecvente foarte ridicate); specificitate în constituirea 
de noi termeni, mai ales prin pseudo-prefixare sau prin 
compunere; o structura specifică a vocabularului: 
termeni ştiinţifici generali, termeni ştiinţifici specifici unui 
anumit domeniu, frecventa ridicată a neologismului şi 
absenta sau frecventa scăzută a termenilor regionali sau 
familiari. 

Specificul comunicării de tip publicistic determină 
apariţia la nivel semantic a unor particularităţi ca: 

* situarea cuvântului între univocitate şi polisemie; 


* dinamică interioară specifică între concentraţia şi 
dispersia vocabularului; 

* eterogenitatea vocabularului; 

* mobilitatea acestuia; specificitatea constituirii de 
noi termeni (compunerea şi sufixarea); 

* structură internă specifică a vocabularului 

(stratul lexical al terminologiei social - politice, 
stratul „împrumuturilor” din alte stiluri: neologisme!5, 
regionalisme, arhaisme, termeni populari). 


Limbajul juridico-administrativ, la nivel lexico- 
semantic este caracterizat prin: 

* univocitatea semantica a cuvântului; 

* caracterul funcţional al diferenţierilor semantice în 
interiorul unor serii sinonimice (decizie - hotărâre); 

* constituirea unor dominante lexicale, în funcţie de 
natura domeniului; 

* concentrarea maxima a vocabularului (număr mic 
de cuvinte cu frecventă ridicată); 

* caracterul relativ stabil al vocabularului; 

* organizarea specifică a vocabularului într-un cod 
metalingvistic conţinând termeni neologici sau vechi 
româneşti şi termeni din limba literară comună sau din 
limbajul popular, specializaţi prin adaptare semantică; 
codului metalingvistic i se adaugă alte categorii lexicale de 
tipul termenilor supratextuali, a termenilor suport sau a 
unităţilor perifrastice, toate aparţinând limbii literare. 

Nivelul lexical se constituie în principala sursă a 
expresivităţii stilistice a limbajului popular, prin 
caracterul concret al termenilor utilizaţi şi prin libertatea 
mai mare în alegerea şi combinarea semnelor lingvistice în 
cadrul enunţului. 

Caracterul expresiv al termenilor se datorează în 
primul rând unei motivări de o intensitate variabilă a 
raportului semantic prin: 

* originea onomatopeică sau numai structura 
onomatopeică a cuvintelor; 

* caracterul polisemantic al celor mai mulţi dintre 
termeni; 

* dezvoltarea de sensuri figurate, în esenţa lor 
metaforice; 


* dezvoltarea de expresii şi locuţiuni, cu originea, de 
regulă, într-un proces metaforic; 

* implicarea unei atitudini afective în conţinutul 
semantic al termenilor, în special prin derivarea cu sufixe 
diminutivale sau augmentative, cu prefixe iterative sau 
superlative. 

3. NIVELUL GRAMATICAL 

ce cea biata fată ea de ce să-şi poarte. Sâmbetele 
însâsi. Zi că şi la moarte S-a gândit Simina, dar la asta nu. 

Mâsa e de vină! Mâsa-i zice: - „Du Câteva şi Linei, că 
şi ea - ţi aduce!” 

Lina! Parcă fetei îi venea s-apuce Şi de gât s-o 
strângă până va muri Lina, că din dânsa doar le răsări 
Cearta cu Lisandru! Lina-i vinovată! 

Ieri de la chindie, şi-astăzi ziua toată S-a izbit cu 
gândul, tot pe gânduri stând. 

Parcă e cu farmec! Tot acelaşi gând. 

Parcă-i stă Lisandru prapur înainte! 

Se muncea Simina să-şi aduc-aminte Când s-au prins 
la ceartă, pentru ce şi cum? 

Ce-a zis el! Şi dânsa ce-a răspuns, şi-n drum Cine-a 
fost s-audă?...” 

(George Cosbuc - Dragoste învrăjbită - fragment) 


„O fost odată ca niciodată. O fost on om slăbănog de 
tot şi s-o pus p-on drum. Mergân s-o-ntâlnit c-on drac. Omu 
era c-on dărab de caz în mână. Cum s-o apropiet dracu’ de 
el, numa că-i zice: 

— Măi omule, să vii cu mine, că de nu io te bat! 

— Dacă îi a se, să ştii că te bat io. Ia să iei o piatră de 

jos şi o sfarmă să cure din le apă, vez îi pute? O luat dracu’ 
o piatră, pă când s-o sferme, tătă s-o făcut dărabe, da' n-o 
curs nimică din le. Omu... o luat casu, l-o strâns şi o curs 
apă din iei. 

— Ai de mine, face dracu', aista-i mai tare decât 
mine. Ştii ce, omule, io te duc la casa me şi să mă slujeşti 
on an. Atunci era anu din tri zâle. S-o dus la casa dracului. 
Pă când o fo' p-a doua zi îi zăce dracu': 

— Măi omule, să iei pielea de bivol şi să te duci după 
apă. Omu slăbănog, cum era el, de abia o dus pielea goală 
până la fântână. Nu să mai aducă apă - napoi. Ce să facă, o 
luat on entat şi-o tăt înconjurat fântâna. O văzut dracu’ că 
nu mai vine. S-o dus după el. 

— Omule, ce lucri acolo plângă fântână? 

— D-apoi ce să lucru? Lucru bogăt de bine că ştii ce, 
zise el, io n-oi tăt vini cu pielea de bivol aici după apă. Io oi 
aduce fântâna cu tătu. 

— Ai de mine şi de mine! Doară nu-i aduce fântâna cu 
tătu, că mama-i oarbă şi-a pica-n fântână şi-a muri. 

— Ba io o duc! 

— Ba nu, zise, n-o aduce. Şi unde nu să apucă dracul 
şi umple pielea de apă. Da omu' ce să facă, el o tot scobit 
acolo plângă fântână. 


— Auz, omule! Halda, că te duc şi pă tine-n spate, 
numa halda...” 

(Folclor din Lăpuş) 

„Şi zicând aceste, apucă peste câmpi de-a dreptul 
spre nişte curţi mari, care de-abia se zăreau înaintea lui, 
pe culmea unui deal. Şi merge Ivan ce merge şi merge 
până când pe însărate ajunge la curţile cele. Şi cum 
ajunge, intră în ogradă, se înfăţoşază înaintea boierului şi 
cere găzduire. 

Boierul acela cică era cam zgârcit, dar văzând că 
Ivan este om împărătesc, n-are ce să facă şi vrând - 
nevrând porunceşte unei slugi să-i dee lui Ivan ceva de 
mâncare, şi apoi să-l culce în nişte case nelocuite, unde 

culca pe toţi musafirii, care veneau aşa nitam - nisam. 
Sluga ascultând porunca stăpânului, ia pe Ivan, îi dă ceva 
de mâncare şi apoi îl duce la locul hotărât, să se culce. 

— Las dacă nu i-a da odihna pe nas, zise boierul în 
gândul său, după ce orândui cele de cuviinţă. 

Ştiu că are să aibă de lucru la noapte. Acum să 
vedem care pe care”. 

(Ion Creangă - Ivan Turbincă-fragment) 

Ei, ei! Ce-i de făcut, Ioane?! Fetele de la ghilit, care 
văzuse asta, numa-şi dau ghiont una alteia şi chicoteau pe 
socoteala mea, de răsuna prundul. Iar eu intram în pământ 
de ruşine şi cât pe ce să mă înec, de ciudă ce-mi era. Şi din 
dragostea cea mare de mai dinioară, îmi venea să le strâng 
de gât, nu altceva. Dar vorba ceea: Poţi opri vântul, apa şi 
gurile oamenilor? De aceea le-am lăsat şi eu pe fete să 
râdă, până li s-a duce gura la urechi, şi pândind vremea pe 
când sed ele plecate şi dau pânza în apă la ghilit, fac ţuşti! 
din baltă şi-o ieu la sănătoasa. Şi aşa fugeam de tare pe 
prund, de săreau pietrele, pe care le stârneam cu 
picioarele, cât mine de sus. Şi fuga, fuga, fără să mă mai 
uit în urmă, până ce dau între hudiţi, pe drumul care ducea 
la noi acasă”. 

(Ion Creangă - Amintiri din copilărie - fragment) 

„Era duminică, pe la unsprezece dimineaţa; prăvălia 
gemea de muşterii, care-şi luau apetitivul şi mezelicuri 
pentru dejun. 

Un ungurean intră cu zgomot: 

— Câte parale icrele moi? 

Dar negustorul, strângându-şi sprâncenele, ca şi cum 
ar fi voit să facă o asociaţie forţată de idei depărtate, 
răspunde printr-o altă întrebare: 

— Câte-ţi trebuie, drăguță? 

— Vreo două-trei chile. 

— Aşa?... Da' de unde eşti dumneata? 

— De unde sunt, de unde nu sunt, câte parale? 

— Dacă nu spui de unde eşti, nu-ţi dau: icrele sunt 
arvonite de boieri. 


Ungureanu stă un moment la gânduri şi pleacă. 


Peste vreun sfert de ceas, în timp ce icrele se vindeau 
pe capete, intră o jupâneasă, o băbuţă bătrână, care 
uitându-se în toate părţile, zice: 

— Sărut mâna, măiculită; aici e băcănia a mare? 

— Ia vezi, ce pofteşte dumneaei, strigă negustorul la 
băiat. 

— Icre moi aveţi? 

— Este. 

— Cum daţi ocaua? 

— ..„.Ocaua?... Câte pofteşti să iei? 

— Vreo două-trei oca. 

— Da' pentru dumneata? 

— As! Unde mănânc eu d-alea! Să mă ferească 
Dumnezeu! Eu postesc... Pentru boieri”. 

(I.L. Caragiale - Politică şi delicateţe - fragment)) 

Vrednicule al nostru slujitor, grăi măria sa, trecând 
cu privirea la comisul al doilea Simion Pâr - Negru; pentru 
fapta lui ascunsă şi prefăcută se cuvine să luăm acestui 
fecioras capul. Însă i-l lăsăm pentru vrednicia lui şi dorim 
să-l poarte ani mulţi; dar cu mâhnire ne vedem siliţi a-l 
îndepărta de la curtea noastră. Te poftesc pe domnia ta, 
comise Simion, să-l ţii o vreme la ispăşire şi la post, aşa 
cum vom face noi cu fiul nostru”. 

(Mihail Sadoveanu - Fraţii Jderi - fragment) 

„Îngenuncheat în faţa icoanelor, moş Gheorghe se 
închina. 


În jurul unui om bătrân care se închină, tăcerea e ca 
răsunetul unui cor îndepărtat. 

Plutea parfumul religios al busuiocului. Luminiţa din 
păhărelul ros al candelii rumenea chipurile întunecate ale 
icoanelor, ca o presimţire de auroră trunchiurile codrilor 
adânci. 

În răstimpuri, moş Gheorghe îşi desfăcea mâinile din 
împreunarea rugăciunii, acoperindu-şi pieptul scurmat de 

tuşă. 

Dumnezeu îi împlinise statornic rugăciunile: avea să i 
le-mplinească şi de-acum înainte. 

Era drept să tuşească: fiindcă era bătrân. 

Era drept să senăduse şi să-l înjunghie prin piept: 
fiindcă era bătrân. 

Era drept să sufere cât mai avea de trăit şi să moară 
cât mai curând: fiindcă era bătrân. 

Tot ce era, drept era să fie. Nici nu cârtea, nici nu se 
căina, nici nu ofta. Moş Gheorghe nu voia ca tocmai acum, 
în pragul ceresc al morţii, cugetat sau şoptit, să întoarcă 
de la el fata milostivă a Domnului şi urechea lui 
îngăduitoare. Moş Gheorghe cerea îndurare pentru 
greşelile altora: boierii lui de-acum nu se-mpărtăseau 
niciodată şi rar călcau prin biserica ctitorită de străbunii 
lor. Încolo, erau buni la inimă, milostivi şi drepţi, dar 
uitaseră de casa Domnului şi de frica Domnului. 

— Iartă-i, Doamne, că mare-i mila ta! 

Iar tusa, ca o toacă de vecerne omenească”. 


„Olguta se aşeză turceşte pe patul lui Dânut, îşi 
scoase papucii şi începu să-şi privească picioarele goale, 
aşteptând ciorapii. 

— Tu poţi să mişti degetul mare, fără să le mişti pe 
celelalte? 

— Nu pot 

— De ce râzi? Se încruntă Olguta demonstrând 
acrobaţia în care excela. 

— Nu ştiu... îs caraghioase degetele picioarelor! 

— Mele? completă ameninţător Olguta. 

— Nu. Toate degetele de la picioare. 

— Ai dreptate, reflectă Olguta cu glas tare, întinzând 
piciorul şi examinându-şi degetele răsfirate... îţi vine să 
râzi când te uiţi la ele! 

— Olguta, începu Dănut încurajat de intimitatea 
convorbirii, aşezându-se pe marginea patului, eu am 
observat ceva. 


— Spune. 

— Da! tu ai să râzi... Ai să spui că vorbesc prostii! 

— Văd eu! mai întâi spune. 

— Eu... cred, vorbi rar Dănut, cu ochii îndreptaţi spre 
piciorul Olgutei, că-i mai bine să fii picior decât mână... 

— Cum? 

Dănut se prosi. 

— Mai spune o dată. 

(Ionel Teodoreanu - La Medeleni - fragmente) 


„Aglae, aflând accidentul lui moş Costache, căpătă 
deodată fizionomia aspră a unui căpitan de vapor care 
comandă în timp de naufragiu: 

— Aurica - strigă ea - vino repede, că i-a venit rău lui 
Costache. Cheamă-l pe Titi. Treceţi dincolo, să nu fure 
vreunul ceva. Marino! Tu aleargă iute la Stănică. Să vie şi 
el şi Olimpia şi să aducă doctorul pe care-l ştie el. Ah! 
Tocmai acum l-a găsit şi pe Costache. Sunt sfârşită. N-am 
pus nimic în gură de azi-dimineaţă 

Aglae bău, la repezeală, puţină cafea şi apoi trecu 
dincolo, înconjurată ca de o gardă de Titi şi Aurica. 

Bătrânul era mult mai limpezit şi privea numai 
îngrijorat spre mobilele din casă. 

— Ce-i cu tine, Costache? întrebă mai mult arogant 
decât comiserativ Aglae. Te-a pus dracul să cari cărămidă, 
să faci casă, parcă n-aveai casă. Aşa e când te iei după 
copii! 

Aglae întoarse privirile spre Felix şi Otilia şi, ca şi 
când n-ar fi fost niciodată vreun conflict între ea şi ei, 
întrebă: 

— Dar voi ce faceţi? Aici eraţi? Şi ce-ai Costache? - 
continuă ea - poate de căldură, c-a fost un zăduf groaznic! 
Ar trebui să te sui în pat, ce stai aici, pe canapeaua asta? 

Bătrânul gemu puţin şi făcu doar din cap semn că nu 
vrea să se mişte de acolo”. 

(George Călinescu - Enigma Otiliei - fragment) 


„Rațiunea, considerată ca facultate a unei anumite 
forme logice a cunoaşterii, este facultatea de a conchide, 
adică de a judeca în mod mijlocit (prin subordonarea 
condiţiei unei judecăţi posibile sub condiţia unei judecăţi 
date). Judecata dată este regula generală (premisa majoră, 
major). Subordonarea condiţiei altei judecăţi posibile sub 
condiţia regulii este premisa minoră (minor). Judecata 
reală care exprimă aserţiunea regulii în cazul subsumat 
este concluzia (conclusio). Regula, anume, exprimă ceva 
general sub o anumită condiţie. Condiţia regulii se găseşte 
într-un caz dat. Deci ceea ce era universal valabil sub acea 
condiţie va fi considerat ca valabil şi în cazul dat (care 
conţine acea condiţie)”. 

(Immanuel Kant) 

„Fără îndoială că Macedoński este un poet inegal. 
Luat în toată dimensiunea sa, el nu suportă comparaţia cu 
Eminescu, poet profund şi mai ales poet national. Dar 
pesimismului eminescian, nimeni nu i-a adus o replică mai 
trăită de încredere în absolut. Câte strofe din opera lui 
Macedoński rezistă sunt ale unui poet mare, tot aşa de 
mare ca şi Eminescu, în punctul cel mai înalt atins. 
Macedoński nu putea fi înţeles decât după formaţia limbii 
şi după ce o satisfăcătoare evoluţie poetică scotea opinia 
publică din prejudecățile curente despre poezie. În 1912, 
când erau toate condiţiile reabilitării, poetul Nopţilor a fost 
vag prizat de critică, iar azi foarte mulţi scriitori 
contemporani îl întâmpină cu dezamăgire pentru vechimea 
lui, pentru lipsa lui de actualitate. Poezia modernă s-a 
pierdut în mărunţişuri şi Macedoński e un poet de aripi 
mari, de patos, de altitudini. Ceva din solemnitatea 
strâfulgerătoare a lui Dante, din sălbăticia lui Byron, din 
jovialitatea mistică a lui Blake trece fără a ajunge la 
desăvârşire în poezia acestui straniu pretins cabotin, care 
se pare că va avea destinul pe care şi-l prevăzuse singur”. 

(George Călinescu - Istoria literaturii române...) 

LEGEA Nr. 122/9 decembrie 1944 pentru aprobarea 
unor ordonanţe ale Guvernului emise în baza Legii nr. 


5 


72/1994 privind abilitarea guvernului de a emite ordonanţe 

Parlamentul României adoptă prezenta lege: Articol 
unic. 

— Se aprobă următoarele ordonanţe ale Guvernului 
emise în temeiul art. | lit. J) din Legea nr. 72/1994 privind 
abilitarea Guvernului de a emite ordonanţe: 

1. Ordonanţa Guvernului nr. 52 din 12 august 1994 
privind reglementarea administrării şi conservării 
patrimoniului unităţilor de învăţământ, publicată în 
Monitorul Oficial al României, Partea I, nr. 242 din 29 
august 1994, cu modificarea art. l, care va avea următorul 
cuprins: 

„Art. 1. 

— Baza materială a învăţământului de stat se 
constituie atât din activul patrimonial al Ministerului 
învăţământului, al unităţilor şi instituţiilor de învăţământ şi 
de cercetare ştiinţifică din sistemul învăţământului de stat 
existent la data intrării în vigoare a prezentei ordonanţe, 
cât şi din activul patrimonial redobândit sau dobândit 
ulterior”. 

Această lege a fost adoptată de Senat în şedinţa din 
28 noiembrie 1994, cu respectarea prevederilor art. 74 
alin. (2) din Constituţia României. 

Preşedintele Senatului 

Această lege a fost adoptată de Camera Deputaţilor 
în şedinţa din 28 noiembrie 1994, cu respectarea 
prevederilor art. 74 alin. (2) din Constituţia României. 

Preşedintele Camerei Deputaţilor 

Decret pentru promulgarea Legii privind pensionarea 
anticipată în temeiul art. 77 alin (1) şi al art. 99 alin (1) din 
Constituţia României. 

Preşedintele României decretează: 

Articol unic. 

— Se promulgă Legea privind pensionarea anticipată 
şi se dispune publicarea ei în Monitorul Oficial al 
României. 

Preşedintele României Bucureşti, 10 ianuarie 1995, 

nr. 2 

Hotărârea Guvernului României nr. 224/19 mai 1994 
pentru modificarea Hotărârii Guvernului nr. 536/1993 
privind majorarea primelor de producţie la unele produse 
agricole şi alimentare Guvernul României hotărăşte: 

Art. I. 

— Poziţia a 5-a din anexa la Hotărârea Guvernului nr. 
536/1993 privind majorarea primelor de producţie la unele 
produse agricole şi alimentare se modifică şi va avea 
următorul cuprins: 

Diferenţa de preţ pentru laptele de consum cu 1, 8% 
grăsime, reconstituit din lapte praf cu 26% grăsime şi 
lapte degresat lichid cu O, 1% grăsime - litru - 150 lei. Art. 
II. 

— Acordarea diferenței de preţ rezultate din 
modificarea prevăzută la art. I din prezenta hotărâre se 
face, pe baza normelor metodologice ale Ministerului 
Finanţelor şi Ministerului Agriculturii şi Alimentaţiei emise 
în aplicarea prevederilor Hotărârii Guvernului nr. 
536/1993, de la bugetul de stat, din alocaţiile bugetare 
aprobate Ministerului Agriculturii şi Alimentaţiei. 

Prim-ministru Contrasemnează: 

Ministru de stat, ministrul finanţelor Ministrul 
agriculturii şi alimentaţiei 

„Incepând de luni, şi în Cluj s-a început distribuirea 
cupoanelor nominative acordate de guvernul Vâcăroiu 
fiecărui cetăţean major ca „acces” la privatizarea în masă 
promisă de mult. Un raid prin cele 27 de centre organizate 
în acest scop - acţiune popularizată şi prin afişe şi presa 
locală - ne-a demonstrat că lumea nu se prea omoară, la 
ghişee fiind prezenţi mai mult oamenii în vârstă şi ţiganii. 
La Posta Centrală, unde s-au organizat patru ghişee 
anume, am numărat, la unul 10 persoane, la altul 6 etc., în 
general nedepăşindu-se cifrele respective. Oamenii le iau 
cu neîncredere mai ales după ce dl. Cosea le-a explicat la 
televizor că majoritatea o să piardă şi că hotărâtor va fi, 
pentru viabilitatea celor 4.000 de întreprinderi scoase la 

privatizare, cine şi ce va face cel (sau cei) care va cumpăra 
cele 40 la sută din acţiunile ce se vor pune în vânzare. 
Pentru clujeni este clar că în oraşul lor numărul unităţilor 
cu profit este mic, aşa încât doar unii dintre ei vor ajunge 
să intre în posesia acţiunilor la cele foarte rentabile. De 
aceea, apatia este vizibilă, speranţa este mică şi oamenii 
se întreabă, de ce a fost nevoie de cinci ani ca să se 
efectueze această privatizare, ce putea fi de mult 
încheiată?! Dintr-un oraş cu circa 350.000 locuitori, până 
ieri la ora 13, nu şi-au scos cupoanele mai mult de 7.000 
de oameni. Deci încetinitorul pare a fi caracteristica 
generală şi a acestei acţiuni, ca a întregii reforme de 
altfel”. 

(România liberă/16 august 1995) 

„Calculatoare noi 486 orice configuraţie, imprimante, 
upgrade calitate garantată, preţuri minime”. (Mica 
publicitate) 

„Presa franceză boceşte meciul cu polonezii”. 

„Anual sunt violate peste 300.000 de americance” 
„Cum a pus mâna Grafitti pe 700.000 de mărci”. 

(Titluri - Evenimentul Zilei/18 aug. 1995) 

„Zepter - calitate pentru o viaţă”. 

„Steffi Bier - O bere rece pentru o prietenie caldă” 
„Wiesana Margarine - Gustul perfecțiunii şi perfecțiunea 
gustului”. 


(Reclamă - Evenimentul Zilei/18 aug. 1995) 

L 

a toate nivelele, sistemul limbii este actualizat sub 
influenta funcțiilor dominante, într-o libertate mai mare 
sau mai mică, în concordantă cu specificul comunicării şi 
cunoaşterii. 

În general, la nivelul morfematic sau sintactic, 
datorită unei scheme logico-gramaticale mai puţin 
flexibile, în care se integrează îndeobşte unitățile 
fundamentale şi cele minimale: enunţul şi unităţile lexico- 
gramaticale, mărcile stilistice devin mai greu de 

sesizat, solicitând din partea cercetătorului un alt tip de 
abordare. 

Eugen Câmpeanu în studiul său asupra 
substantivului!** arăta că stilistica părţilor de vorbire 
trebuie să se afle în permanentă legătură cu valorile 
gramaticale ale acestora, fără însă a suprapune stilistica 
gramaticii. 

Valoarea stilistică trebuie considerată 
întotdeauna o funcţie a faptului de limbă dat, afirmă 
autorul. Abaterea nu trebuie echivalată cu abaterea de la 
norma gramaticală. Ea reprezintă o valoare doar atunci 
când are o funcţie şi este rezultatul unei selecţii prin 
raportare la ceea ce este stabil în limbă. 

Efectele de natură morfematică sunt sesizate din 
perspectivă paradigmatică, iar cele de natură sintactică, 
din perspectivă sintagmatică. Acest lucru presupune un 
efort de reconstruire a paradigmei şi de sesizare a tipului 
de combinare sintagmatica, ce creează condiţii pentru 
apariţia mărcii stilistice. 

Nivelul morfematic va fi marcat de dominanta 
semantico-stilistică, flecare clasă gramaticală deţinând un 
potenţial stilistic ce poate fi pus în evidentă la nivelul 
contextului. 

Substantivul deţine o poziţie cheie în sistemul 
morfologic şi întâietate în planul expresivităţii. 

Valorile stilistice îşi au originea în jurul categoriilor 
sale lexico-gramaticale: concret/abstract, comun/propriu, 
caz, număr, gen, şi în raporturile sale cu celelalte părţi de 
vorbire. 

Substantivul poate primi în context valoare stilistică 
prin actualizarea următoarelor mărci gramaticale: 

* concret/ abstract; 

* comun/propriu; 

* determinat/ nedeterminat; 

* nominativ în loc de vocativ; 

* genitiv în loc de nominativ; 

* acuzativ în loc de nominativ; 

* acuzativ pentru genitiv; 

* acuzativ pentru dativ; 

* dativul destinenţial; 

* substantivare a adjectivelor prin vocativ; 

* superlativul substantivului etc. 

Pronumele. 

Concentrarea exprimării în favoarea clarităţii ei, prin 
diverse pronume, confirmă ideea caracterului formalizant, 
situaţional şi relaţional, gramatical al acestei clase. 


Funcţiile logice şi expresive ale pronumelui pot fi 
însă explicate numai dacă se are în vedere caracterul 
relaţional şi sistematic al clasei gramaticale, în ansamblul 
ei. 

Cu un conţinut polivalent (sudat într-o polisemie), 
pronumele este nuanţat sinonimic şi intră în relaţii 
antitetice. 

Manifestarea specifică clasei pronumelui este tocmai 
relaţia asociativ-antitetică, realizată printr-un număr 
redus de termeni (noi = tu şi eu, sau voi şi eu, sau el şi 
eu, sau ei şi eu), aşezaţi într-o conexiune puternic marcată. 

Avantajul expresiv este creat, de asemenea, şi prin 
reducerea până la monovalentă a caracterului pronumelui. 

Având o mare capacitate de abstractizare pronumele 
marchează stilistic orice tip de text; prin folosirea lui, 
echivocul şi ambiguitatea îşi pot spori sau diminua 
intensitatea. El conexează şi actualizează termeni, filtrează 
şi ierarhizează atitudini şi subiectivităţi. 

Mărcile stilistice se constituie din actualizarea unor 
mărci gramaticale cum sunt: 

* valoarea neutră; 

* anticiparea sau reluarea pronumelor; 

* formele de dativ etic şi dativ posesiv; 

* variantele populare sau regionale; 

* opoziţia de persoană; 

* reflexivitatea; 


* posesia; 


* ideea de spaţializare, de identificare, de imprecizie, 
ambiguizare, relaţionare, negare etc. 

Adjectivul prezintă categoria comparaţiei ca marcă 
gramaticală cu valoare stilistică, mai ales atunci când 
construirea acesteia reprezintă o deviere de la normă: 

* superlativul construit cu alte adverbe decât foarte; 

*  superlativul construit prin repetare sau prin 
reluare; 

* superlativul construit prin schimbarea topicii, dar 
poate prezenta şi alte situaţii cu valoare expresivă ca: 

* sinonimia adjectivală progresivă; 

* antonimia adjectivală cu efect antitetic etc. 
Numeralul primeşte valoare stilistică atunci când 
depăşeşte denotaţia, exprimând: aproximaţia, cumulul, 
constanta, calitatea. 

Verbul rămâne, categoric, alături de substantiv, 
partea de vorbire cu cele mai variate valenţe expresive, în 
primul rând prin categoria diatezei, în speţă prin 
reflexiv (reflexivul pasiv, reflexivul reciproc, reflexivul 
eventiv sau obiectiv), apoi prin categoria modului, 
îndeosebi prin imperativul exprimat prin conjunctiv 
sau indicativ, prin prezumtiv, prin predicativizarea 
modurilor nepersonale. Raportul acţiune reală/acţiune 
posibilă, prin utilizarea modurilor cu valoare stilistică, 
poate crea situaţii de permanentizare sau de restrângere 
narativă. 

Timpurile lasă cea mai largă posibilitate de 
interpretare şi de marcare stilistică a textului prin: 


prezentul gnomic (permanent), prezentul istoric, 
prezentul în loc de viitor; prin nuanțele imperfectului: de 
marcare a continuității, repetării, duratei, atenuării, cu 
valoare emoţională, în loc de condiţional - optativ perfect; 
prin valorile perfectului şi mai mult ca perfectului: 
anterioritate, simultaneitate aproximativă, sau prin valorile 

optative ale viitorului popular. 

Valori expresive obțin în context verbele 
impersonale cu valoare personală şi invers, ca şi 
utilizarea unor construcţii de genul „Ce-i de făcut? Ce să-i 
faci? etc.” 165 

Adverbul prin varietate şi bogăţie lexicală obţine în 
contexte valori stilistice mai ales prin categoria 
comparaţiei. 

Interjecţiile şi  onomatopeele  plasticizează 
expresia în orice context. 

Legat efectiv de comunicare, stilul se defineşte în 
primul rând în planul sintagmatic al textului, unde, sub 
acţiunea funcţiilor dominante, sunt actualizate ca mărci 
stilistice: 

* vorbirea directă şi indirectă; 

* schimbarea topicii, elipsa, repetiţia, tautologia, 
suspensia, incidenţa, anacolutul, perioada,  echivocul 
sintactic; 

* structurile sintactice absolute sau relative; 

* enunţurile sintetice; 

* enunţurile exclamative, interogative, interogativ - 
exclamative; 

* propoziţiile nominale, adverbiale, interjecti-onale; 

* relaţiile de coordonare sau de subordonare etc. 

Limbajul artistic actualizează toate unităţile lexico 
- gramaticale ale limbii, astfel că, în general, ele nu au un 
caracter relevant prin ele însele. Flexiunea se înscrie în 
sfera amplă a limbii naţionale, desfăşurându-se integral. 
Există totuşi situaţii în care mărcile gramaticale pot deveni 
mărci stilistice, aşa cum se întâmplă cu substantivul 
concret, cu adjectivul, cu dativul etic al pronumelui, 
cu persoana şi timpul verbului. Sensurile gramaticale 
se convertesc în componente ale semnificării, determinând 
în plan stilistic apariţia particularităţii stilistice. 

La fel ca şi la celelalte nivele, şi organizarea 
sintactică are un caracter deschis. 

Planul stilistic al naratorului cu planul naraţiunii se 

împletesc în figuri sintactice specifice, de tipul: vorbire 
directă, vorbire indirectă, vorbire indirectă liberă, 
vorbire directă legată de cea a autorului. 

Topica devine instrument de semnificare artistică, iar 
pentru marcarea stilistică a textului se dezvoltă structuri 
ritmice şi imagistice semnificative: enunţuri nominale sau 
verbale, fraze adverbiale sau interjecţionale, raporturi de 
coordonare şi subordonare, figuri sintactice sau de 
construcţie (elipsa, repetiţia, antiteza,  dislocarea, 
anacolutul). 

La nivelul morfematic suprapunerea între stilul 
ştiinţific şi limba literară - normă generală este 
aproape perfectă, cu câteva particularități: 
predominanta substantivelor!*5 abstracte, a pronumelor 
nepersonale, a pronumelor reflexive impersonale, a 
adjectivelor care refuză comparaţia, a verbelor la indicativ 
şi infinitiv, a conjunctivului fără morfem, a prezumtivului. 
Prezentul apare ca atemporal, în expresii de tipul „Epitetul 
este o figură de stil”, pantemporal, de tipul „rezultă”, 
dinamic sau descriptiv. Imperfectul se constituie ca timp al 
perspectivei, în general la persoana a Il-a, la persoana I 
prezentând o formă apersonală etc. 

Nivelul sintactic dezvoltă raporturi de 
complementaritate în interiorul enunţului sau cu enunţuri 
in absentia (de genul „aşa cum afirma Herodot...) şi 
structuri redundante specifice, când termenii din codul 
metalingvistic sunt motivaţi (definiţia reală a conceptelor 
explicitează redundant definiția nominală implicită). 
Redundanta analitică reprezintă o reluare a unei exprimări 
concise printr-o conclusivă sau disjunctivă (deci, sau... 
sau). 

Analiza sau interpretarea unui text literar reprezintă 
o reluare redundantă la modul explicit a ideilor; în ştiinţele 
exacte redundanta ia forma afirmării aceleiaşi idei 
concomitent prin semne lingvistice şi prin semne ale unui 

limbaj simbolic. 

Nivelul sintactic dezvoltă în aceeaşi măsură 
structuri enumerative, prin intermediul unei construcţii 
apozitive de tipul: „substantivele sunt de două feluri: ...”, 
dezvoltă raporturi atributive, construcţii gerunziale 
absolute etc. In esenţa, se poate vorbi de 
eterogenitatea semnelor utilizate în enunţ, de 
depersonalizarea raportului subiect - predicat, de 
specificitatea unor construcţii şi raporturi sintactice, 
de lipsa enunţurilor sintetice şi de existenta unor 
modele sintactice pentru diferite variante stilistice 
(textul istoric, textul matematic, textul critic etc.). 

Textul publicistic este deschis practic către toate 
clasele şi categoriile gramaticale, ierarhizându-şi foarte 
variat unităţile selectate. Totuşi pot fi relevate câteva 
particularităţi: 

* preponderenta  substantivului!66, mai ales în 
cazurile nominativ, acuzativ şi genitiv; 

* preponderenta adjectivului, în speţă a adjectivului 
apreciativ şi a celui „circumstantial”; 

* utilizarea verbului, cu deosebire la diateza activă şi 
pasivă, cu frecventa aproape absolută a indicativului 
prezent şi perfect compus; 

* obiectivarea textului prin folosirea îndeosebi a 
persoanei a III-a şi a reflexivelor impersonale. 

La nivel sintactic, structurile devin numai în mod 
relativ mărci stilistice, mai mult prin intermediul 
variantelor interioare pe care le marchează, diferenţiindu - 
le: 

* predominarea construcţiilor nominale; 

* organizarea eliptică a enunţului; 

* stereotipia unor structuri sintactice; 

* încălcarea nefuncţională a normelor de combinare a 
semnelor lingvistice în enunţ, specifice limbii literare. 

În cadrul limbajului  juridico-administrativ, 
nivelul morfematic se suprapune peste cel al limbii 
literare comune, cele câteva particularităţi ţinând de 
ierarhizarea specifică a unităţilor lexico-gramaticale şi de 
desfăşurarea opoziţiilor din interiorul diferitelor categorii 
gramaticale. 

Se remarcă astfel: 

* preponderenta substantivelor, a pronumelor fără 
forme personale, a prepoziţiilor şi a conjuncţiilor; 

* în cadrul substantivului devin mărci stilistice 
genitivul funcţiilor, genitivul cu  prepoziţii specifice, 
dativul, caz al implicării, subordonat adjectivului, şi cu 
prepoziţii specifice, acuzativul, caz al destinatarului, 
vocativul, în varianta juridică orală; 

* caracterul de  impersonalitate obiectivă şi 
generalitate a expresiei verbale, cu desfăşurarea specifică 
a modurilor şi timpurilor. 

Nivelul sintactic este cel mai bogat în mărci 
stilistice, conform celor două tipuri de enunţuri: 
accentuat spontane, realizate în timpul desfăşurării 
proceselor juridice, şi elaborate, concretizate în texte 
juridice sau administrative, cu destinaţie generală. Ca 
mărci stilistice, se remarcă: 

* alternarea specifică a structurilor sintactice ample 
cu structuri minimale; 

* depersonalizarea enunţurilor sintactice; 

* dezvoltarea de cadre sintactice fixe; 

* desfăşurarea specifică a raporturilor sintactice. 

Sub acţiunea funcţiei emotive, clasele gramaticale şi 
categoriile morfologice devin purtătoare ale componentei 
afective, unele fiind considerate mărci stilistice ale textului 
aparţinând limbajului popular: 

* extinderea  flexiunii unor substantive proprii 
(loneasca, Constantineştii); 

* exprimarea posesiei cu acuzativul (acoperişul de 
la casă); 

* substantivarea prin vocativ a adjectivului; 


* exprimarea variată a superlativului; 

* întrebuinţarea pronumelor în afara corespondentei 
persoană gramaticală - protagonist al comunicării 
lingvistice (tu pentru subiect - „nu tu apă, nu tu 
mâncare”, pers. a III-a pentru persoanele I şi a Il-a, 
dativul etic etc); 

* numerale ce-şi depăşesc planul semantic denotativ; 

* reflexivitatea expresiei verbale; 

* sinonimia gramaticală a modurilor (imperativ - 
conjunctiv; indicativ prezent - viitor); 

* polisemia gramaticală a timpurilor verbale; 

* întărirea categoriei gramaticale a aspectului; 

* valoarea expresivă a unor adverbe; 

* preponderenta interjecţiilor. 

Marea diversitate a tipurilor de enunţuri aparţinând 
limbajului popular presupune o bogată şi variată arie de 
procedee şi mijloace de marcare stilistică a textului la nivel 
sintactic. 

În general, acestea privesc: structura enunţurilor, 
conţinutul acestora, relaţiile sintactice. Sunt sesizate ca 
mărci stilistice: 

* enunţurile sintetice, enunţurile eliptice, enunţurile 
brevilocvente, subînţelegerea, sintaxa mixtă, anacolutul, 
dislocarea sintactica, incidenţa, repetiţia, tautologia, 
topica subiectivă, vorbirea directă şi indirectă; 

* enunţurile afirmative sau negative, cu o structură 
variată; 

* enunţurile enunţiativ - exclamative, interogativ - 
exclamative sau exclamative; 

* relaţiile de coordonare, subordonarea vizând 
îndeosebi condiţia şi cauza. 

Mai puţin omogen decât alte stiluri, stilul 
conversaţiei actualizează procedee specifice atât 
limbajului popular cât şi limbii cultivate, varianta orală. 

Sub acțiunea funcţiilor limbii, stilul conversaţiei se 
diversifică în trei variante stilistice: 

* varianta conversaţiei curente (stil neutru); 


* varianta conversaţiei solemne (stil solemn); 

* varianta conversaţiei familiare (stil familiar). 

Stilul neutru al conversaţiei curente actualizează 
procedeele stilistice proprii limbajului popular sau limbii 
literare comune într-o desfăşurare variată, funcţiile 
referenţială şi conativă reprezentând dominantele textului. 
Devin mărci stilistice substantivul în vocativ, apelativul, 
pronumele personal de politeţe şi un fond lexical 
diversificat după mediul socio-cultural şi cadrul situaţional 
în care se desfăşoară comunicarea lingvistică. 

Stilul solemn presupune actualizarea sistemului 
limbii în marginile limbii literare, cu mărci stilistice 
proprii, de tipul vocativ - apelativ oficial, pronume de 
politeţe în variantă literară, ca mărci ale deferentei, lexic 
neologic, cu o sintaxă apropiată de cea a stilului 
administrativ etc. 


Stilul familiar se caracterizează prin actualizarea 
procedeelor stilistice sub acţiunea funcţiei expresive care 
asigură alături de spontaneitate, alături de intervenţia 
necenzurată a factorului afectiv, şi expresivitatea 
accentuată a textului.!% Devin mărci stilistice: 

* vocativul cu desinenţă specifică, în construcţii 
independente; 

* apelative de o mare diversitate semantică; 

* adjectivul substantivizat, în vocativ; 

* variante stilistice ale pronumelui personal de 
politeţe; 

* enunţul nominal, interjecţional sau adverbial; 

* enunţul exclamativ absolut; 

* prezenta invocaţivelor etc. 

VI. FISURILE LIMBAJULUI 

D 

leşi întâlnite de regula doar în tratatele de teorie 
literară, figurile de stil reprezintă în realitate 

componente ale limbajului poetic figurat, care aparţine, 
alături de celelalte limbaje şi stiluri, domeniului de studiu 
al stilisticii. 

Marcarea stilistică a textului literar îşi are originea 
într-un sistem de procedee stilistice, constituite treptat, în 
istoria întrebuinţării limbii, sistem prin care semnele 
lingvistice, actualizate sintagmatic, pot primi anumite 
mărci stilistice, explicite sau implicite.169 

Figura de stil (figură de limbaj, figuri retorice, figuri 
de cuvânt, figuri ale gândirii, tropi, imagini artistice, 
procedee artistice) este procedeul utilizat în scopul 
sporirii expresivităţii unei comunicări. 

Figurile de stil pot acţiona la nivelul formal al frazei 
(repetiţie, inversiune, anacolut etc.) sau la nivel noţional 
(metaforă, sinecdocă, hiperbolă). 

Cu privire la geneza figurilor de stil există mai 
multe păreri. Prezentăm câteva. 

1. Anticii găsesc izvorul figurilor într-o indigenţă a 
limbii (o slăbiciune funciară a limbii care nu posedă 
suficienţi termeni pentru a numi toate obiectele şi 
fenomenele lumii înconjurătoare) 168. Deosebind imaginile 
retorice de imaginile poetice, anticii susţin funcţia estetic- 
emoţională a ultimelor, figurile de stil fiind mijloace prin 
care se ajunge la imagini-reprezentări. Figurile sunt astfel 
definite ca schimbări în formele de exprimare a gândirii şi 
ca schimbări ale expresiei. 

De altfel, Quintilian, împărțea figurile de stil în 
figuri ale gândirii (comparaţia, personificarea, hiperbola) 
şi în figuri ale vorbirii (metafora, metonimia şi 
sinecdoca). 

2. Bazându-se pe ideea de polisemie, retoricianul 
francez Du Marchais neagă ideea de indigenţă a limbii, 
susţinând cu exemple că figurile nuanţează sau dublează 
cuvântul propriu. Ceea ce sesizează Du Marchais este de 
fapt mecanismul psihologic al apariţiei figurilor de stil. El 
afirmă că izvorul diferitelor sensuri figurate rezidă în 

„legătura dintre ideile accesorii, adică dintre ideile care au 
legătură unele cu altele”. Sensul figurat se bazează deci pe 
capacitatea unui cuvânt de a avea mai multe sensuri în 
acelaşi timp, şi pe posibilitatea întrebuinţării acelui sens 
care se potriveşte cel mai bine într-o anumită 
circumstanţă.16% 

3. Charles Bally motivează existenta figurilor de stil 
prin imperfecţiunea spiritului uman de a abstractiza în 
mod absolut, atunci când nu este în contact cu realitatea 
concretă. Schimbând raporturile, Bally se apropie practic 
de ideile anticilor. 


4. Michel Breal, creatorul semanticii ca ştiinţă a 
semnificaţiilor lingvistice, arată că limba exprimă destul de 
incomplet ideile noastre şi că doar inteligenta poate să 
remedieze acest neajuns „prin ajutorul luminilor pe care le 
scoate din propriul său fond. "170 

5. Tudor Vianu consideră figurile drept „categorii 
constituite în practica milenară a artei literare”, regăsite 
de cercetător atunci când studiază faptele de stil în 
legătură cu lexicul sau cu construcţiile.!”! 

6. După Lucian Blaga, geneza expresiei figurate 
este în legătură cu „un moment nonistoric, propriu genezei 
spirituale «om” ca atare”. Metafora, de exemplu, „tine 
definitiv de ordinea structurală a spiritului uman, iar 
descrierea, analiza şi explicarea ei fac împreună un capitol 
de antropologie... Modul metaforic s-a iscat odată cu omul, 
n-a apărut în cursul evoluţiei sau al istoriei umane.” 17? 

7. Ibrăileanu observa că în opera lui Creangă 
metafora este slab reprezentată. Explicaţia ar putea fi dată 
de complexitatea procesului mental ce dă naştere acestei 
figuri de stil, proces ce nu este specific gândirii lineare şi 
realiste a vorbitorilor. Ibrăileanu afirmă chiar: „Primul 

stadiu al inteligentei figurative este comparaţia. Metafora 
vine după aceea”. Giambattista Vico susţine, dimpotrivă, 
că metafora este expresia unei mentalități prelogice, 
micşorându-şi frecventa şi importanta odată cu trecerea la 
faza logică sau filosofică. 

Se observă diversitatea de păreri în ceea ce priveşte 
geneza, aşa cum se observă şi în ceea ce priveşte definirea 
sau clasificarea figurilor de stil. 

Teoreticieni ai stilului sau critici literari au încercat 
să realizeze ierarhii complete ale figurilor de stil, în 
sincronie sau diacronie. Rezultatul este de cele mai multe 
ori contradictoriu. 

Cronologic, se pare că cea mai veche încercare de 
clasificare a figurilor de stil îi aparţine lui Teofrast 
(amintită de Cicero prin distincţia: figuri de cuvânt şi 
figuri de gândire). 

Clasificarea modernă îşi are însă originea în opera lui 
Aristotel (Retorica şi Poetica). Definiţia metaforei, de 
exemplu, dată de Aristotel, este valabilă şi astăzi: 
„trecerea asupra unui obiect a numelui altui obiect, fie de 
la gen la specie, fie de la specie la specie, fie prin 
analogie.” 173 

Mai târziu, Du Marchais vorbeşte doar de figurile 
de cuvânt, figurile gândirii fiind lăsate în seama retoricii. 
Folosind criterii lingvistice pentru primele, Du Marchais 
găseşte patru subcategorii: 

* figuri de dicțiune (aliteraţia, sincopa); 

* figuri de construcție (elipsa, pleonasmul, silepsa, 
hiperbatul, anastrofa, paranteza, anacolutul); 

* figuri de semnificație proprie (repetiţia, sinonimia, 
onomatopeea, paranomasia); 


* tropii (de la gr. trop” conversie, întoarcere, 
schimbare), prin care cuvintele capătă semnificații 
deosebite, în raport cu semnificația lor proprie (metafora, 
alegoria, aluzia, ironia, sarcasmul, catacreza, hiperbola, 

sinecdoca, metonimia, eufemismul). 

Pierre Fontanier, fondatorul retoricii moderne‘, 
distinge două clase de tropi: 

* figuri de semnificaţie, formate dintr-un cuvânt, 
considerate figuri propriu-zise; 

* figuri de expresie, formate din mai multe cuvinte, 
numite impropriu non-tropi. 

La Pierre Fontanier tropii sunt consideraţi în afara 
figurilor de cuvânt, apariţia lor relaţionându-se cu ideile pe 
care le presupun: 

* relații de  corespondentă sau de corelație 
(metonimia); 

* relaţii de conexiune (sinecdoca); 

* relaţii de asemănare (metafora). 

Luând ca model ideile aristotelice, teoreticienii 
moderni propun o altă clasificare a tropilor: 

* tropi de tip metonimic, bazaţi pe contiguitate; 

* tropi de tip metaforic, bazaţi pe analogie; 

* figuri semantice, bazate pe relaţii antinomice între 
termeni. 

Ca urmare, metafora şi simbolul artistic sunt 
tropi, transferul de sensuri realizându-se prin analogie. În 
categoria metaforei vor fi considerate şi categoriile 
formale de epitet - trop, personificare, hiperbolă, 
litotă, alegorie. Metonimia presupune un transfer de 
sens prin contiguitate, sinecdoca fiind un caz particular al 
metonimiei. Antiteza este considerată un trop în care 
transferul de sens se face prin antinomie, opoziţie sau 
contrarietate. Ironia, umorul, epitetul antitetic sau 
oximoronul, eufemismul sunt, în acest caz, subordonate 
antitezei. 

Wellek şi Warren clasifică figurile de stil în figuri 
bazate pe analogie (paradigmatice) şi pe contiguitate 
(sintagmatice). Distincția dintre cele două este distincţia 
dintre metonimie şi metaforă.!75 

Pentru practica analizei stilistice este important de 
reţinut că figura de stil reprezintă orice schimbare a limbii 
neconformă cu natura, iar tropul este un caz particular de 
figură, care constă în întrebuinţarea răsturnată (figurată) a 
sensurilor proprii. 

Din aceleaşi considerente practice, poate fi utilizată 
următoarea clasificare propusă de Grupul p°: 

* figuri fonologice sau metaplasme; 

* figuri morfosintactice sau metataxe; 

* figuri semantice / figuri de cuvânt, sau 
metasemene; 

* figuri de gândire sau metalogisme. 

m 

HC [e tânguiesc UTâlăngi pe căi Şi neguri cresc Din 
negre văi Plutind pe munţi... 


Şi neguri cresc S-anină-n crengi. Se tânguiesc Şi 
plâng tălăngi Pe căi pustii...” 
(St. O. Iosif) 


„Dimineaţa se deschisese curată şi însorită; prin 
bolțile pădurii nu aburea niciun fior de vânt. Copacii 
bătrâni şi tufărişurile aşteptau cu solemnitate minunea 
învierii şi purtau pe vârfuri muguri graşi, uşor crăpaţi, ca 
nişte crisalide din care trebuiau să nască noianuri de 
frunze. Nu erau însă decât o nădejde, un zâmbet fumuriu 
şi luminos. lar foile moarte ale toamnei trecute ne foşneau 
sub paşi. 

Pe-alocuri, de pe piscuri, vedeam cerul înalt până la 
munţi, şi văi depărtate în alte păduri mereie şi afunde”. 

(Mihail Sadoveanu) 

„Se bate miezul nopţii în clopotul de-aramă Şi somnul 
vameş vieţii, nu vrea să-mi ieie vamă. Pe căi bătute-adesea 
vrea moartea să mă poarte, S-asamân întreolaltă viaţă şi 
cu moarte; 

Ci cumpăna gândirii-mi şi azi nu se mai schimbă, 

Căci între amândoi stă neclintită limbă”. 
(Mihai Eminescu) 
Figuri fonologice 


Orice modificare cu intenţii artistice în substanţa 
expresiei (vezi  Hielmslev, unitatea  conţinut/expresie, 
fiecare cu câte o formă şi o substanţă) generează o figură 
fonologică, confirmând capacitatea sugestivă, imitativă, a 
simbolurilor artei. 

Estetica sunetelor este produsă de simetria acustică, 
muzicală, şi de ambiguitatea care dinamizează şi tulbură în 
acelaşi timp gândirea. 

Modificările sonore implică repetări, amplificări sau 
contrageri de sunete sau grupuri de sunete, oferind 
posibilitatea unei clasificări a figurilor pe această bază. 
Figuri bazate pe repetare: 

* aliteraţia, ca repetare a aceluiaşi sunet sau 
grupuri de sunete, fie ele vocale, consoane sau vocale şi 
consoane; 

* asonanta, ca repetare a unor sunete cu timbru 
apropiat, cu deosebire în construcţia rimelor imperfecte; 

* armoniile imitative, ca selecţii de sunete în 
cuvinte, astfel încât să sugereze, prin  rezonantă, 
manifestări naturale ale fenomenelor; 

* susţinută parţial, ideea simbolismului fonetic, 
contrazicând arbitrarul absolut al semnului lingvistic, 
acreditează menţinerea a ceva din memoria unităţii 
primordiale dintre semnificant şi semnificat; 

* onomatopeele, cuvintele cu capacităţi imitative, 
prezintă, spre deosebire de armoniile imitative, o 
organizare sonoră dată, naturală, semantică şi fonetico - 
muzicală, în acelaşi timp; 

* rima, ca potrivire muzicală, eufonică, a sunetelor 
de la sfârşitul a două sau mai multe versuri, începând cu 
ultima vocală accentuată; nucleul silabei - rimă este o 
vocala accentuata, al cărei timbru clar sau sumbru 
determină în mare parte valoarea ei expresivă; la fel pot fi 

interpretate şi consoanele: cu valori întunecate, velarele şi 
labialele, şi luminoase, dentalele şi palatalele; clasificarea 
rimelor este destul de complexă: după gradul de 
armonie (rime sărace, suficiente, bogate, foarte bogate şi 
leonice), după precizia armoniei (rime perfecte şi 
imperfecte, aproximative sau asonante), după locul 
accentului (rime iambice - masculine sau abrupte, 
oxitone, cu accentul pe ultima silabă, rime trohaice - 
feminine, line sau plane, paroxitone, cu accentul pe 
penultima silabă, rime  dactile şi  hiperdactilice - 
proparoxitone, cu accentul pe antepenultima silabă), după 
organizare (rime împerecheate - aabb, rime încrucişate - 
abab, rime îmbrăţişate - abba, rime amestecate sau 
semirimate - xaya, monorime - aaa). 

Figuri bazate pe tehnica suprimării sau adiţionării de 
sunete: 

* sincopa, ca o contragere prin eliminarea unei 
vocale sau a unui grup de sunete din interiorul unui 
cuvânt; 

* afereza, ca suprimare a sunetului de la începutul 
unui cuvânt; 

* apocopa, ca suprimare a sunetului sau a grupului 
de sunete de la sfârşitul unui cuvânt; 

* proteza, ca adăugare a unui sunet, de obicei 
vocală, la începutul unui cuvânt. 

xn 


Figuri morfosintactice 


„Hagiul se rostogoleşte în pat. Nu poate dormi. Râde 
şi oftează. E deştept şi visează. Ce vis! De nu s-ar sfârşi! 
Dacă aici în zăduf şi întuneric, ar sta în picioare, şi banii ar 
creşte, ca o revărsare de apă, de la tălpi în sus până peste 
creştetul capului... oh! Ce fericit ar fi Hagiul!” 

(Barbu St. Delavrancea) 

„Cine strică dragostea Rupă-i dorul inima 

„Cine joacă şi nu strigă Facă-i-se gura strâmbă!” 


"n 
! 


(Folclor) 

„Şi toamna şi iarna Coboară - amândouă: 

Şi plouă şi ninge Şi ninge şi plouă”. 

(George Bacovia) 

„Tâlcul florilor nu-i rodul, tâlcul morţii nu e glodul. 

Tâlcul flăcării nu-i fumul, tâlcul vetrei nu e scrumul. 

Tâlcul frunzei nu e umbra, tâlcul toamnelor nu-i 
bruma, dar al drumului e dorul, tâlcul zărilor e norul, 
ducăusul, călătorul”. 

(Lucian Blaga) 

Figurile  morfosintactice au în vedere valoarea 
stilistică a părţilor de vorbire şi o anumită configurare a 
construcţiilor sintactice în scopuri expresive. 

Figurile sintactice sau de construcţie se grupează în: 

* figuri ale insistentei sau amplificării (repetiţia, 
enumeraţia, polisindetul); 

* figuri ale simplificării (elipsa, asindetul); 

* figuri ale amplificării şi simplificării (silepsul şi 
anacolutul); 

* figuri relaţionale (inversiunea şi hiperbatul); 

* figuri intonaţionale (invocaţia retorică, apostrofa, 
interogaţia retorică). 

Repetiţia, ca reluare, asigură densitate semantică, 
fiind, după formă, repetiţii imediate şi la distanţă, iar 
după poziţie, la început de propoziţie (anaforă), la 
sfârşit (epiforă), şi ca reluare a ultimei părţi din vers sau 
propoziţie în prima parte a următoarelor (anadiploză). 
După conţinut, repetiţia se diversifică în: repetiţie 
simplă, în anastrofă (inversare a ordinii statornicite a 
cuvintelor în frază, cu scopul de a atrage atenţia asupra 
lor), antanaclază (joc al polisemiei şi omonimiei), chiasm 
(antimetabolă, antimetateză - antiteză formală, în care 
cuvintele primei părţi sunt reluate simetric în ordine 
inversă, în cea de-a doua parte), în refren (repetare a unui 
vers sau a mai multor versuri). 

Enumeraţia este o înşiruire sau enunţare succesivă 
a elementelor, iar polisindetul sau polisindetonul este 

un mijloc de marcare a insistentei prin întrebuinţarea 
excesivă a conjuncţiilor. 

Asindetul susține dinamismul exprimării, prin 
omiterea conjuncţiilor şi prin utilizarea cu precădere a 
juxtapunerii sau a parantezei asindetice. 

Elipsa presupune suprimarea unor părţi din discurs, 
care se subîinţeleg, fără să fi fost exprimate, realizând 
astfel dinamism, rapiditate, concizie în cadrul discursului. 

Silepsul, ca încălcare voită a acordului gramatical, 
este utilizat de regulă pentru a imprima cuvintelor ideea 
care predomină în mintea scriitorului şi nu invers, în timp 
ce anacolutul este construcţia sintactică voit greşită, 
folosită pentru a caracteriza nivelul de cultură sau lipsa de 
logică a unui personaj. 

Inversiunea se bazează pe o metateză sau 
permutare în ordinea obişnuită a cuvintelor în cadrul 
enunţului, afectând topica acestuia.  Hiperbatul, 
însemnând depăşire, adaos, trecere dincolo de enunţ, este 
un fel de inversiune bruscă în ordinea naturală a vorbirii, 
pentru a produce o surpriză „gramaticală”, termenul 
adăugat la sfârşitul unui enunţ ieşind puternic în evidentă. 

În timp ce invocaţia retorică este o rugă, o chemare 
adresată unei divinităţi, muze sau unei persoane reale, 
apostrofa este, de regulă, o adresare directă, prin 
întreruperea şirului de idei, şi conţine o mustrare, un 
reproş, o  învinuire (vezi imprecaţiile, blestemele). 
Interogaţia retorică presupune formularea unor 
întrebări care nu aşteaptă neapărat un răspuns, exprimând 
indignare, teamă, durere, anxietate, îndoială, mirare, 
exaltare. 

tu 

Figuri semantice lua de ieri s-a ţinut după mine, 
crezând /Edhla un câine flămând. 

Că e legată cu ceva, cu vreo curea cu vreo frânghie, 
de viaţa mea - Şi la o răspântie cu statui S-a întors, văzând 
că nu-i”. 

(Tudor Arghezi) 


„Osânda nu se schimbă, e pe viaţă. 

Domnul mi-a pus alăturea o ceată. 

Şi-un put adânc, răzbit într-alt târâm. 

Să sec izvorul, ceata s-o dărâm; 

Căci mântuirea mea pentru o viaţă nouă Era să le 
sleiesc pe amândouă”. 

(Tudor Arghezi) 

„O, tu nici visezi, bătrâne, câţi în cale mi s-au pus! 
Toată floarea cea vestită a întregului Apus. 

Tot ce stă în umbra crucii, împărați şi regi s-adună să 
dea piept cu uraganul ridicat de semilună”. 

„Şi abia plecă bătrânul... Ce mai freamăt, ce mai 
zbucium! 

Codrul clocoti de zgomot şi de arme şi de bucium. 

Iar la poala lui cea verde mii de capete pletoase. 

Mii de coifuri lucitoare ies din umbra-ntunecoasă; 

(Mihai Eminescu) 

„Şi privind păienjenişul din tavan, de pe pilaştri, 
Ascultam pe craiul Ramses şi visam la ochi albaştri Şi pe 
margini de caiete scriam versuri dulci, de pildă către vreo 
trandafirie şi sălbatică Clotildă”. 

(Mihai Eminescu) 

„Vrei să mă spânzuri, va să zică?... 

Când te-am citit, în adevăr. 

Îţi dau cuvântul că de frică Mi s-a zbârlit un fir de 
păr!” 

(George Topârceanu) 

„În văile sublimelor recolte nu este sat cu duhuri mai 
încete, dar nici alt sat în care să se ardă ulcioare mai 
frumoase şi mai zvelte, ca mijlocul de păcătoase sfinte 
fete”. 

(Lucian Blaga) 

1. Figurile analogiei 

Figurile analogiei sunt figurile de stil bazate pe 
gândirea analogică sau asociativă şi ca orice 
argument posedă trei termeni: termenul minor 
(subiectul), termenul major (predicatul) şi termenul mediu 

(tertius comparationis). Subiectul apare cu sens propriu, 
iar predicatul cu sens figurat, sugestiv, latent, stabilind 
relaţia obiect - imagine. 

Epitetul este cea mai frecventă şi cunoscută figură 
semantică, cu o existentă complexă, legată de rolul său în 
context. O primă clasificare se poate realiza din 
perspectiva valorii sale tropice. Există epitete non - trop, 
univoce, presupunând o determinare logică, şi epitete - 
trop,  plurivoce, metaforice,  sinestezice,  antitetice, 
presupunând o determinare poetică intensivă. Epitetul - 
trop, comparaţia şi metafora prezintă un caz tipic de 
sinonimie sintactică. 

Din punct de vedere gramatical, epitetele pot fi 
atributive (adjectivale sau substantivale) şi adverbiale, iar 
din perspectiva formei, simple, duble, multiple, 
compuse. Tudor Vianu distinge epitetul moral, epitetul 
apreciativ şi epitetul evocativ. 

După sferă şi frecventă, epitetele sunt clasificate în 
epitete generale, stereotipe sau tradiţionale, şi în epitete 
de lux, individuale. 

După obiectul şi conţinutul lor noţional, atât epitetul 
fizic cât şi cel moral pot fi utilizate pentru o realitate fizică, 
dar şi pentru una morală. Un epitet de tip special este 
oximoronul, care împreună cu determinatul creează o 
antiteză (dureros de dulce, tăcere elocventă, festina 
lente, curat murdar). 

Comparaţia este figura semantică a cărei 
construcţie se bazează pe raportul de asemănare 
dintre două obiecte, din care unul serveşte să-l evoce 
pe celălalt. Structural, comparaţia se compune din 
comparat, comparant şi însuşirea care-i apropie, 
având drept corelative adverbele: ca, astfel, asemenea, aşa 
cum, precum, tot aşa etc. 

Sursa de expresivitate a comparaţiei este imaginea 
care poate oferi indicii în legătură cu specificul artistic sau 
cu psihologia autorului. 

După structură, comparaţia este simplă sau amplă. 

Metafora, de la gr. metaphora = transfer, deplasare 
(meta = dincolo, fero = duc) este o comparaţie 
subînteleasă, din care lipseşte primul termen. Aristotel o 
definea ca fiind „trecerea asupra unui obiect a numelui 
unui alt obiect, fie de la gen la specie, fie de la specie la 
specie, fie prin analogie”. Ea este deci produsul unei 
substituiri prin desemnarea unui obiect prin alt termen 
decât acela care îi este propriu. Aristotel afirma că „a face 
metafore frumoase înseamnă a şti să vezi asemănările 
dintre lucruri”. 

Esenţa metaforei constă în analogie şi transfer 
semantic. 

Din punct de vedere gramatical, metaforele pot fi 
nominale sau verbale (ultimele mai ales în personificări). 

In funcţie de prezenta sau absenta termenilor, 
metaforele sunt coalescente sau explicite, când sunt 
prezenţi ambii termeni şi implicite când este prezent 
numai termenul figurat. 

Lucian Blaga deosebea metafora plasticizantă, 
considerată obişnuită, de metafora revelatorie, capabilă 
să sporească semnificaţia faptelor de limbaj. 


Dintre funcțiile  metaforei  semnalăm: functia 
cognitivă (aşa-zisa metaforă - model), funcţiile psihologică, 
estetică, sensibilizatoare şi unificatoare. 

Figură complexă, metafora înglobează o serie de 
categorii formale, de tipul: catacrezei (gura paharului, 
capul podului); personificării (atribuirea unor însuşiri ale 
obiectelor însufleţite obiectelor neînsufleţite), hiperbolei 
(exagerarea voită a realităţii, în scopul intensificării 
expresivităţii), litotei (atenuarea expresiei unei idei pentru 
a lăsa să se înţeleagă mai mult sau altceva decât se 
spune), alegoriei, ca metaforă dezvoltată (unele specii ca 
fabula, parabola ghicitoarea se bazează exclusiv pe 
alegorie). 

Introduse de teoreticieni printre categoriile formale 
ale  metaforei, simbolul şi mitul depăşesc cadrul 

lingvistic, tinzând spre estetic şi filozofic. 

Simbolul substituie o realitate prin semnul unei alte 
realităţi, pe baza unei analogii. După Thibaudet valoarea 
simbolică a unei imagini s-ar datora frecventei şi 
recurentei, la care se adaugă apariţia în poziţii cheie. 
Sensul metaforic al unui cuvânt este permanent şi se 
realizează şi în afara contextului, pe când sensul simbolic e 
potenţial nerealizat, păstrându-şi în context şi sensul 
propriu, prin cumul de sensuri. Simbolul îşi pierde sensul 
figurat în afara contextului, deoarece îşi pierde baza de 
comparaţie reală (copacul - simbol al vieţii). Vezi şi Tudor 
Vianu, Simbolul artistic!””. 

Mitul ca imagine artistică reprezintă cea mai 
vastă întruchipare a gândirii poetice, fiind îndeobşte 
o povestire fabuloasă. După conţinut, sunt mituri 
cosmogonice, mituri teogonice sau etiologice. 

Wellek şi Warren disting următoarele elemente 
structurale şi funcţionale ale mitului: imaginea sau tabloul; 
elementul social; elementul supranatural; elementul 
arhetipal sau universal; reprezentarea simbolică; 
elementul programatic şi eschatologie. 

Z. Figurile contiguităţii 

Metonimia este figura sintagmatică bazată pe 
ideea de contiguitate, realizată prin transfer sau 
substituire de sensuri, figură de stil care înlocuieşte un 
nume printr-un alt nume cu care se găseşte într-o relaţie 
logică: 

* cauza prin efect; 

* efectul prin cauză; 

* recipientul în locul conţinutului; 

* semnul în locul obiectului; 

* autorul în locul operei; 

* abstractul în locul concretului; 

* numele locului pentru obiect; 

* obiectul în locul materiei; 

* fizicul pentru moral; 

* posesorul pentru obiectul posedat; 

* obiectul pentru o însuşire. 

Sinecdoca reprezintă un caz particular al 
metonimiei, prin care se atribuie unui cuvânt un înţeles 
mai larg sau mai restrâns decât cel pe care îl are în 
realitate.  Sinecdoca stabileşte relații preponderent 
cantitative, fiind numită de antici pars pro toto, deoarece 
utilizează de cele mai multe ori partea pentru întreg sau 
invers. 

Sinecdoca mai poate exprima: specia prin gen, genul 
prin specie, pluralul prin singular, singularul prin plural, 
generalul prin particular, particularul prin general. 

Antonomaza este şi ea o varietate metonimică, al 
cărei efect rezultă din înlocuirea unui nume propriu cu 
unul comun sau invers, realizând o restrângere sau o 
lărgire a semnificației. 

3. Figurile contradicției 

Figurile contradicției reflectă o aşteptare contrariată, 
un dezacord, o nepotrivire, o incongruentă şi se realizează 
în planul paradigmatic al limbii, pe baza principiului 
echivalentei: antiteza prin deosebire 

(antonimie), ironia prin asemănare (sinonimie). 

Antiteza este în acelaşi timp un concept logic, 
filosofic şi estetic, bazat pe contrapunerea a doi termeni 
pentru a stabili un contrast puternic sau pentru a pune în 
lumină pe unul prin celălalt. 

Ironia privită ca disimulare fină, zeflemea, este o 
figură retorică prin care se exprimă contrariul a ceea ce se 
doreşte a face să se înţeleagă. După formă, ironia poate fi 
de gândire sau de cuvânt, iar după conţinut, ironie 
tragică, ironie romantică, directă, indirectă, socratică sau 
sofistică. 

Antifraza presupune întrebuinţarea unui cuvânt, a 
unei structuri, în sens contrar adevăratei sale semnificaţii. 


Eufemismul este o figură constând în atenuarea, 
prin substituire sau perifrază, a expresiei unei idei pe care 

respectul ne împiedică adesea s-o numim direct. 

În 

Figurile de stil sau figurile limbajului reprezintă 
componente ale dimensiunii stilistice a textului lingvistic, 
puncte de origine pentru marcarea stilistică a acestuia. 

Retorica, neoretorica şi stilistica actuală au propus 
diferite definiţii şi clasificări ale figurilor de stil.178 

Funcţională pare a fi clasificarea ce ia ca reper 
nivelele limbii. 

„Figuri fonologice (repetări, amplificări, contrageri 
de sunete): aliteraţia, asonanta, armoniile imitative, 
simbolismul fonetic, onomatopeele, rima; sincopa, afereza, 
apocopa, proteza etc. 

*2. Figuri morfosintactice (părţi de vorbire şi 
structuri sintactice cu valoare expresivă): figuri ale 
insistentei - repetiţia, enumeraţia, polisindetul; figuri ale 
simplificării - elipsa, asindetul; figuri ale simplificării şi 
amplificării - anacolutul, silepsul; figuri relaționale - 
inversiunea, hiperbatul; figuri intonaționale - invocaţia 
retorică, apostrofa, interogaţia retorică. 

*3. Figuri semantice: figurile analogiei - epitetul, 
comparaţia, metafora (metafora propriu-zisă, catacreza, 
personificarea, hiperbola, litota, alegoria, simbolul, mitul); 
figurile contiguităţii - metonimia, sinecdoca, antonomaza; 
figurile  contradicţiei - antiteza, ironia,  antifraza, 
eufemismul etc. 


YU. ANEXE 

1. STUDII ŞI CERCETAM STILISTICE 

1.1.10R6U IORDAN - NUMERALUL 8 

U 

n fapt interesant, care, din cauza originii lui, aparţine 
însă numai limbii vorbite şi scrise a oamenilor culţi, este 
întrebuinţarea  numeralului unu sub această formă 
(substantivală!), chiar atunci când după el urmează 


178 Vezi Paul Magheru, op.cit. si Gh.N. Dragomirescu, Mică 
enciclopedie a figurilor de stil/1975 


imediat numele noţiunii. Ex.: Familia lui reumatică, 
alcătuită din una nevastă şi patru plodani (LR, 20 aug. 
1938). Procedeul acesta nu-i uzitat în vorbirea obişnuită, 
dar a devenit o adevărată normă în limbajul comercial (şi 
în cel administrativ, dacă se referă la chestiuni economice, 
cu cifre şi socoteli), unde existenta lui se datoreşte, în 
primul rând, necesităţii (de ordin tot material, adică 
financiar), de a evita confuziile între o şi alte numerale. A 
intervenit, probabil, şi un fapt de natură pur lingvistică: 
singurul numeral cardinal cu aspect dublu (adjectival: un, 
o şi substantival: unu, una) este acesta, toate celelalte 
având o singură formă (pentru ambele funcţii).179 


Valoarea expresivă (care-i totdeauna ironică; cel care 
spune una nevastă o spune în glumă), provine şi de la 
anormalitatea* aspectului gramatical, dar şi, mai ales, de 
la imaginea care se deşteaptă în mintea ascultătorului, 
datorită împrejurării că se pun membrii unei familii 
omeneşti pe acelaşi plan cu obiecte negociabile (de pildă 
capete de vite şi alte mărfuri similare). Totodată acest mod 
de a vorbi aminteşte procesele-verbale, cu atmosfera şi 
stilul lor caracteristic, încheiate de organele poliţieneşti 
inferioare: Ne-am transportat la faţa locului şi am 
constatat că averea sus-numitului constă din una 
casă de locuit, una sură... 

O formulă asemănătoare (prin originea, ca şi prin 
efectele ei) este aşezarea numeralului după substantivul 
care arată obiecte numărate (chestiune mai mult de 
sintaxă). Deoarece în limbajul comercial se spune lei două 
sute, sticle de vin două sute cincizeci etc., se spune cu 
intenţii glumeţe, şi elevi douăzeci (am intrat în clasă şi 
am găsit elevi douăzeci), locuitori cinci mii (oraşul X are 
boi şapte sute, porci o mie cinci sute şi locuitori cinci mii) 
etc. Astfel de construcţii apar însă mult mai rar decât cele 
precedente. 

2. Trebuie amintită de asemenea înlocuirea 


179 în Capitolul IV din Stilistica limbii române/1975. 


ordinalului prin cardinal: capitolul cinci, anul doi (în loc 
de capitolul al cincilea, anul al doilea etc.). În vorbirea 
(cred că şi în scrisul) tinerilor (elevi, studenţi etc.), apoi în 
cea a militarilor (compania trei, plutonul patru, 
bateria doi), modul acesta de a se exprima este normal“, 
prin urmare lipsit de orice valoare stilistică. Dimpotrivă, 
pentru oamenii care întrebuinţează, în astfel de cazuri, 
numeralele ordinale, aşa cum prescrie gramatica, pe baza 
uzului consacrat prin tradiţie, aceasta formulă sintactică 
poate avea o semnificaţie specială, poate fi, adică, utilizată 
cu intenţii stilistice (ironie). Cât despre origine, cred că 
trebuie s-o căutăm tot în stilul comercial, unde prezenta ei 
se explică prin nevoia (iarăşi de natură economică: 
economisirea timpului şi, deci, a banilor) de a scurta 
vorba, de a întrebuința numai materialul lingvistic strict 
necesar pentru a se înţelege. A contribuit, cu siguranţă, la 
răspândirea construcţiei şi limbajul militar, unde, foarte 
probabil, ea s-a născut independent de orice influentă din 
afară, şi pentru motive analoage: în timpul serviciului 
(instrucţie, marşuri etc.) se impune cât mai multă acţiune, 
aşadar cât mai puţină vorbă. Cum se face că procedeul s-a 
generalizat, cel puţin printre tineri? Numeralul cardinal 
este mai concret, căci arată cu adevărat numărul 
obiectelor pe care ai impresia că le vezi unul câte unul, pe 
când cel ordinal indică locul ocupat de un obiect într-o 
grupă de obiecte identice (ideea de număr există şi aici, 
dar e ştearsă, cade pe un plan secundar în comparaţie cu 
aceea de ordine*). Afară de asta, numeralul cardinal, 
graţie faptului că serveşte la numărătoarea obiectelor de 
tot felul, are o întrebuințare mai largă decât celelalte, aşa 
că vine mai lesne în conştiinţa subiectului vorbitor, care, 
de aceea, este dispus, câteodată poate silit, să se 
folosească de el în locul celui ordinal, dacă nu rezultă din 
aceasta niciun inconvenient în legătură cu înţelegerea 
celor ce vrea să spună. 

3. Vorbirea populară şi cea familiară se servesc la tot 
pasul de câteva formule în care intră, sub forma lor 

feminină, dar cu înţeles neutral, primele două numerale 
din seria cardinalelor şi care, deşi devenite clişee, prin 
fixitate, ca şi prin marea lor frecventă, continuă să aibă o 
mare valoare expresivă. Ex.: ...şi una-două, la pupăză; 
(flăcăul era chitit la locul său) şi nu se da cu una, cu 
două; şi niciuna, nici două (o dată începe a bate la 
poartă), toate din Creangă. Pretutindeni funcţia este 
adverbială (de mod), iar sensul, după împrejurări, mereu, 
repede, imediat. Punctul de plecare îl constituie 
«numărătoarea”: cât ai zice una, două*, adică în foarte 
scurt timp, sau (dacă construcţia este negativă) nici cât ai 
număra de la una până la două*, eventual fără să spună 
măcar una-două*, fără nicio introducere, brusc. Trebuie să 
avem în vedere şi altceva. Cu toate că nu putem preciza 
totdeauna ce noţiune reprezintă numeralul (şi oricare alt 
cuvânt formal) sub aspectul lui neutral, în cazul de faţă 
cred că intervine ideea de vorbă*: niciuna, nici două este 
simţit ca echivalent al lui nicio vorbă* (= nicio vorbă, nici 
două vorbe* sau nici aşa, într-un fel [= una], nici altfel [= 
două]*). Situaţia se prezintă asemănător, poate chiar 
identic, la un se dă cu una, cu două. Noţiunea pură de 
număr apare numai la una-două, fără să avem toată 
siguranţa că, măcar în anumite condiţii, subiectul vorbitor 
nu se gândeşte, o clipă, la un obiect determinat, pe care-l 
numără. 

Mai puţin expresive sunt din două una: ori tu mă 
iubeşti... ori nu... (Caragiale), şi una-i una, două-s mai 
multe (Creangă), deşi ultima, foarte răspândită (în 
momente de enervare etc.), mai ales la tară şi la periferia 
oraşelor, poate sta, fără să pălească, alături de 
precedentele. 


Dintre celelalte numerale interesant este o dată, în 
construcţii ca acestea: Şi atunci, o dată se suie în pod 
(şi coboară de-acolo un căpăstru); S-o dată cheamă 
spânul pe Harap Alb; o dat-o şi haleşte şi nu zice 
nimica (Creangă). Înţelesul acestui numeral, pus de 

gramatici în grupa adverbialelor*, este aici cel originar, 
adică etimologic: „singură dătătură* (cuvânt inventat de 
autor pentru a-şi susţine ideea - nu), săvârşirea o singură 
dată a acţiunii*, deci săvârşirea ei în timpul cel mai scurt. 
De aici nuanţa mai mult, poate chiar exclusiv, modală, care 
implică şi energie, pe lângă iuţeală: un lucru făcut dintr- 
odată (= dintr-o singură lovitură etc.) şi, bineînţeles, făcut 
cum trebuie, presupune vigoare, pricepere etc. din partea 
autorului. Aşa-mi explic eu marea expresivitate a acestui 
simplu numeral, mai cu seamă în tovărăşia unor 
substantive ca om, femeie, bărbat, flăcău etc. (când ele 
reprezintă oarecum specia respectivă, ideea*, noţiunea 
ideală). O dată om se spune, foarte des, şi în vorbirea 
familiară, nu numai în cea populară, despre un exemplar 
uman desăvârşit, care a fost din capul locului (= dintr- 
odată, de la naştere, din clipa când a apărut pe lume) 
reuşit şi definitiv: „autorul* lui n-a mai avut nevoie să 
revină, spre a-l corija şi perfecționa. S-a zis, la început, cu 
siguranţă, despre obiectele lucrate de om, în primul rând 
despre cele «turnate”, la care operaţia turnării dura, într- 
adevăr, foarte puţin (se făcea o dată = dintr-odată) şi, mai 
ales, putea reuşi, în chip desăvârşit, din primul moment 
(din prima lovitură* = din prima dată*). Cf. la Creangă: fii 
o dată bărbat şi nu-ţi face voie rea. 


Sinonime afective cu o dată om, o dată femeie etc. 
sunt un om şi jumătate, o femeie şi jumătate. 

Asemănarea lor nu se reduce la factorul semantic, ci 
are un temei formal: jumătate, deşi substantiv, exprimă o 
noţiune numerică (de cantitate, dar o cantitate precisă, la 
fel cu numeralele propriu-zise) şi de aceea este simţit ca 
numeral. Sinonimia acestei expresii cu precedenta a dus la 
contaminarea lor: om, o dată şi jumătate (zice Conu 
Leonida). În ciuda (sau, mai degrabă, din pricina) 
exagerării (un om şi jumătate* este, matematic vorbind, 
mai mult decât o dată om*), această formulă n-are 
expresivitatea celei precedente. 


1.2. EUGEN CÂMPEANU - NOMINATIVUL 82 

C 

caracteristica fundamentală a nominativului este 
marea sa autonomie, independenta sa, considerat în raport 
cu celelalte cazuri. El nu primeşte, ci impune relații, este 
un caz regent, al non - subordonării, dovadă aspectul său 
formal, şi numai în acest sens se poate vorbi de 
relativitatea independentei sale. 

Acest motiv explică facilitatea cu care nominativul 
scapă din strânsoarea raporturilor gramaticale contextuale 
atunci când este întrebuințat în construcţii eliptice sau în 
fraze discontinue. lată un astfel de exemplu din B. 
Delavrancea, pe care Ai. Niculescu îl cita referindu-se la 
dislocarea frazei în scopul reliefării momentelor naraţiunii 
şi al dinamizării ei: Gândurile!%0 

mele se rupseră d-un ululuit care ieşea de sub 
cearşaful moartei. Sării în picioare, mă plecai spre 
dânsa. Un zgomot de scânduri. Tresării. Aşa apare 
textul în forma sa definitivă în ediţia din 1911 a 
Trubadurului; în prima variantă, din anul 1887, 
nominativul apare ca subiect: ...şi în acea clipă un 
zgomot de scândură care cade mă făcu să tresar, 
comparaţie ce ne permite să stabilim cu precizie 
proveniența nominativului în construcţia eliptică. Aceeaşi 
origine nominativală o au substantivele şi în următorul 
exemplu luat din nuvela amintită mai înainte: Oamenii 
sunt fără inimă... Câini!... Hoţi!... Stârvuri!... ori în 
fragmentul dat de I. Coteanu pentru a ilustra 
discontinuitatea stilului: O piaţă circulară. O statuie 
neagră, umedă, învelită parcă într-o pelerină de 
cauciuc. Simfonia muncii de la orele 18. Ciocane şi 
voci omeneşti. În toate exemplele amintite, valoarea lor 
stilistică trebuie raportată, în primul rând, la caracterul 
independent al nominativului, care-i defineşte locul în 
sistemul cazual. Subordonându-şi celelalte elemente ale 
propoziției, nominativul se detaşează de acestea şi 


180 în Substantivul. Studiu stilistic/1975, pp.152 -155 


concentrează comunicarea într-un nucleu esenţial, reliefat. 

Acest conţinut specific explică capacitatea 
nominativului de a îndeplini anumite funcţii sintactice: 
subiect, nume predicativ, şi  apoziţie.  Stilistica 
nominativului este în esenţă stilistica acestor funcţii şi 
îndeosebi a subiectului, cu care ar putea fi asimilate, 
printr-un ciclu de echivalente formale ce sunt posibile pe 
baza autonomiei cazului în discuţie, şi celelalte două; Ion 
este student devine Ion, studentul... şi apoi (Ion) 


Studentul...; nominativul trece cu uşurinţa din 
funcţia de nume predicativ în cea de apoziţie şi apoi la 
subiect. Studiul pe care-l vom întreprinde în sintaxa 
afectivă a propoziției ne va obliga să revenim cu noi fapte 
şi comentarii pentru a întregi stilistica nominativului. 

Aşadar nominativul se situează în centrul atenţiei 
noastre. De la el pleacă comunicarea lingvistică şi spre el 
se întoarce cu toate excrescenţele sale. Reacţia sau ecoul 
emotiv pe care-l trezeşte uneori este pe măsura 
însemnătăţii sale în propoziţie, poartă această amprentă. 
Intrase în obiceiul unora dintre cronicarii noştri să facă 
deosebire de expresivitate între un titlu de capitol şi altul 
după cum se alegea o exprimare la nominativ sau o altă 
formă cazuală. Aşa, de exemplu, dacă o mare parte a 
titlurilor din Letopiseţul lui Grigore Ureche încep printr-o 
prepoziţie, obişnuit de sau o conjuncţie, de obicei când: 
De o oaste turcească, De mănăstirea Slatina şi de 
Pângăraţi. Cându s-au strânsu tara la Dreptate, 
Cându au périt Arbure hatmanul cu ficiorii lui etc., 
autorul simte nevoia să redea sub forma nominativului 
faptele care au mişcat mai mult simţirea sa, la care a 
participat cu mai mare adeziune sufletească sau pe care le- 
a considerat de-o importantă sporită: Războiul lui 
Bogdan vodă cu lesii, Războiul de la Râmnic... 
Predoslovia descălecării... etc. 

Această preferință subiectivă a cronicarului 
moldovean pentru un tip de construcţie sau altul nu este 

însă singura explicaţie, deoarece în alte cronici, cum sunt 
cea a lui lon Neculce sau Miron Costin, titlurile de capitole 
apar cu exclusivitate sub forma nominativului, deşi nu e 
prea greu să constatăm atitudinea subiectivă a celor doi 
cronicari fata de unele fapte cuprinse în naraţiune, 
evenimente care schimbă optica aprecierii lor. Cea mai 
mare parte a titlurilor cronicii lui Gr. 

Ureche dovedeşte şi o anumită stângăcie sau cel 
puţin şi o lipsă de concordantă între forma prepoziţională 
sau conjuncţională, deci subordonatoare, şi gradul mare de 
independenţă a unui titlu, fie el chiar şi numai de capitol, 
ceea ce nu înlătură însă elementul subiectiv despre care 
vorbeam ceva mai înainte. 

Remarcam într-o altă parte a lucrării (p. 71 şi urm.) 
rolul deosebit pe care-l are substantivul fată de celelalte 
părţi de vorbire în formularea titlurilor de cărţi, capitole 
etc. E locul să adăugăm aici că plinătatea conţinutului 
substantival al titlului, indiferent dacă numele este comun 
sau propriu, se realizează prin aşezarea sa la nominativ, 
cazul care ne atrage cel mai mult atenţia şi curiozitatea 
prin independenta sa. Nesubordonat altor elemente ale 
propoziției, nominativul, prin definiţie întâiul membru al 
oricărei comunicări lingvistice, este impulsul iniţial al unei 
întregiri ulterioare, pe care noi o aşteptăm sau o căutăm. 
Acest rol stimulator al său poate fi observat mai uşor dacă 
trecem un titlu de la nominativ la acuzativ: în timp ce 
Războiul de la Râmnic se remarcă prin noutatea totală a 
faptului narat sau solicită o tratare exhaustivă, Despre 
războiul de la Râmnic presupune cunoaşterea sa mai 
dinainte, ori o tratare parţială, limitată, autorul aducându-l 
în faţa noastră doar pentru a-l completa cu comentariul 
său ori cu unele date inedite. 

Fiind autor al acţiunii, subiect al propoziției, 
nominativul activizează substantivul aşezat la acest caz, îl 
animează, îl personifică în multe împrejurări. Constatarea 
o făcusem când, alcătuind o statistică a prenumelor în 
poeziile lui M. Eminescu, observam, printre altele, că 

poetul preferă subiectul persoanei a doua a pronumelui 
personal (tu) fată de persoana întâi (eu), care rămâne 
mai puţin activă, la fel masculinul persoanei a treia plural 
(ei), mai personal decât femininul aceleiaşi persoane 
(ele), atras mai mult de acuzativ, ori pronumele negativ 
nimeni, folosit aproape exclusiv ca subiect, în timp ce 
corelativul „material” al său (nimica) îşi face mult simțită 
prezenta şi la acuzativ. 

Exploatând capacitatea de animare a nominativului, 
personificarea recurge mereu la ajutorul lui. Este suficient 
să alături unui verb pentru care nu pare făcut un subiect 
nume material şi acesta simte îndată efectele 
personificării: Munţii... nu cedează nimic din măreaţa lor 
încruntare (p. 58); Şi munţii şi norii îşi tin respiraţia (p. 
58); Oltul... cade pe gânduri (p. 106); Mii de brazi aşteaptă 
afară, cu inima îngheţată, să le vină şi lor rândul (p.119) 
(Geo Bogza). 

Locul întâi în propoziţie îi aparţine de drept 
nominativului. Consecințele, ca şi motivarea acestei topici, 
sunt în primul rând de ordin logic şi gramatical, derivă din 
necesitatea gândirii şi a expresiei lingvistice de a se 
constitui ca fenomene. Ca în atâtea alte împrejurări însă, 
faptul ce se impune atenţiei noastre prin conţinutul său 
logic, gramatical, nu poate să nu genereze şi reacţii 
emoţionale de o factură similară. Funcţia stilistică 
specifică nominativului se realizează deci şi prin topica sa 
caracteristică, directă. Exemplele ce ne stau la dispoziţie 
sunt numeroase şi semnificative. 


Reamintind doar câteva dintre ele o facem numai cu 
scopul de a ilustra, iar nu pentru a epuiza afirmaţia 
noastră. Astfel în următorul exemplu: Muscelele dorm sub 
zăpadă de trei palme. Pădurile în depărtare, cu tulpini 
fumurii, par cercetate cu flori de zarzări şi de corcoduşi. 
Vuiet surd să încovoaie pe după dealuri şi să pierde în văi 
adânci. Cerul e ca lesia. Cârduri de corbi, prididite de 
vânt, croncăie, căutând spre păduri. Viscolul se înteţeste. 

Vârtej ele trec dintr-un colnic într-altul. Şi amurgul sării se 
întinde ca un zăbranic sur. (B. St. Delavrancea - Sultănica) 
subiectele în topică directă constituie punctele cardinale, 
fundamentale ale descrierii, ele orientează dezvoltarea 
întregului tablou. 

Avantajul stilistic al procedeului este fructificat, pe 
aceeaşi scară largă ca în descrieri ori pasteluri, şi în 
construcţiile antitetice: Golătatea  înconjură, iară 
foamea dă de-a dreptul (I. Creangă - Amintiri din 
copilărie); O lume toată-nţelegea/ Tu nu m-ai înţeles 
(M. Eminescu - Pe lângă plopii fără soţ...) etc.; cu cât 
antiteza este mai adâncită, cu atât este mai necesară 
prezenta subiectului la începutul propoziţiilor 
contrastante. Iar când subiectul este dislocat din locul său 
obişnuit şi împins spre sfârşitul propoziției, efectul stilistic 
obţinut nu este identic oricărei inversiuni, ci poartă în sine 
marca semnificativă a nominativului. Aşa, de exemplu, în 
poezia lui G. Cosbuc Moartea lui Gelu, subiectul apare - 
ceea ce n-ar fi posibil să se întâmple cu alt caz - abia la 
sfârşitul strofei a doua, după ce poetul a creat atmosfera, 
cadrul în care apare eroul şi ne-a sporit curiozitatea: 
Răzleţ din oştirea bătută, / Fugind pe câmpia tăcută, 
/ Căzu de pe cal, de durere, /... Iar Gelu, prin noapte, 
stând singur, /Vorbeşte cu calul. Pentru a crea acelaşi 
moment de tensiune în aşteptarea subiectului, cu 
deosebire la începutul poeziei, la fel procedează 
uneori şi T. Arghezi: Biruitor de lifte şi jivine, / 
Aşteaptă dârz, la rându-i biruit, / Şi ochii lui, de 
patru timpuri pline, / încremeniţi pe zare, n-au 
dormit. /... închis în turnul morţii din poruncă, / 
Prinţul  e-ntreg, dar gândurile-l dor. (Prinţul), 
subiectul apărând abia în strofa a treia, ori V. 
Voiculescu: în zorii sfioşi se coboară pe larga 
întindere a luncii/ Cu sape, cu pluguri şi grape, o 
mută şi searbădă gloată (Toamna); Pe cârma lumilor 
plecată, / Cu ochii mari ţintiţi în zare, / Veghează-n 
noaptea-ntunecată/ De-a pururi treaza cugetare 


5 


(Cugetare); Cum îşi urzesc mătasea în foaia crudă 
duzii... (Dudul). 

1.3.  MIHĂELA  MÂNCAS - VALORI ALE 
IMPERFECTULUI NARATIV ÎN PROZA LUI MATEIU 
CARAGIALE3 

S 

— A observat de multe ori că proza lui Mateiu 
Caragiale nu este o proză a secolului său, iar aprecierea a 
fost sprijinită, de obicei, cu argumente privind tematica - 
apropiată de aceea a simboliştilor francezi de la sfârşitul 
secolului trecut -,18! 

cadenţa poetică a frazei, structura perioadei sau 
inovaţia adusă de scriitor în lexicul prozei „poetice” 
româneşti. Ni se pare, însă, interesant să urmărim - în 
proza lui Mateiu Caragiale şi în special în romanul Craii 
de Curtea - Veche - unele procedee specifice ale naratiei, 
manifestate cu preponderentă în compartimentul verbului, 
procedee care îl caracterizează pe scriitor ca pe o figură 
izolată şi întârziată în literatura română din primele 
decenii ale secolului nostru. Nu încape nicio îndoială că 
această ieşire din spaţiul comun al prozei interbelice 
reprezentase pentru scriitor o soluţie deliberat adoptată, 
maniera proprie a lui Mateiu Caragiale de a alege încă o 
dată - în literatură ca şi în viaţă - soluţia care să facă din 
el figura „izolată” a generaţiei sale. Din punct de vedere 
stilistic, urmărim în acest sens câteva mijloace prin care 
scriitorul şi-a sprijinit caracterul „fantast” şi ireal al 
romanului şi nuvelelor. 

O serie de trăsături particulare ale prozei lui Mateiu 
Caragiale pot fi deduse dintr-o utilizare consecventă şi mai 
puţin curentă (în orice caz - cu aceeaşi frecventă) a 
sistemului timpurilor verbale narative; mai mult decât atât, 
din relaţiile inedite care se stabilesc între timpuri, se 
conturează pentru proza lui Mateiu Caragiale alte 
procedee de „punere în relief decât cele ale naratiei 
curente, fie ea populară sau cultă. 


181 în Limbajul Artistic Românesc în secolul XX/1991, pp.298 - 304 

Utilizarea cu valori mai puţin uzuale a timpurilor 
verbale în discursul narativ se justifică, în parte, prin 
compoziţia romanului Craii de Curtea - Veche. Naratie 
plasată în trecut fată de momentul relatării, tehnica sa 
compoziţională se bazează pe intercalări succesive, uneori 
până la al treilea nivel, ale unor istorii mai reduse ca 
dimensiuni în spaţiul amplu al altora -, planul actualităţii 
discursului -, conform unei tehnici care tine în egală 
măsură de acronie şi de povestirea cu cadru. Perspectiva 
nu se schimbă, planurile narative nu variază decât o 
singură dată (în capitolul al III-lea, când naratorul-autor 
este substituit cu un narator-personaj), iar acţiunea 
rămâne în permanentă proiectată în trecut. Această 
succesiune a planurilor narative, privite din punctul de 
vedere al compoziţiei globale a textului, se suprapune 
peste o extremă consecventă în utilizarea modalităţilor de 
relatare (a stilurilor vorbirii). În tradiţia secolului al XVIII- 
lea şi a începutului de secol al XIX-lea (de care este 
apropiat şi prin tehnicile menţionate), romanul lui Mateiu 
Caragiale e aproape în întregime redactat în stilul indirect 
al autorului - el însuşi participant la acţiune -, cu excepţia 
aceluiaşi capitol al III-lea (Spovedanii), întins monolog în 
stil direct al unui personaj. 

Particularităţile de construcţie a romanului rezumate 
mai sus ne-au determinat să analizăm, în consecinţă, 
succesiunea timpurilor indicativului în naratie. Pe de o 
parte situarea în permanentă a acţiunii într-un timp trecut 
- el însuşi diferit ca moment de referinţă, căci capitolul al 
Il-lea (Cele trei hagialâcuri) cuprinde o acronie, 
relatând evenimente situate în timpul real înaintea 
începutului naratiei, deci înaintea capitolului I -, iar, pe de 
altă parte, menţinerea aproape exclusivă a stilului indirect 
ca modalitate de expunere în planul autorului, permit 
scriitorului realizarea unei mutații în sistemul timpurilor 
narative, mutație care se produce de la prezent şi perfect 
(simplu sau compus) către imperfect şi mai mult-ca- 
perfect. 


Nu trebuie să se înţeleagă că am avea a face cu o 
schimbare a valorii absolute a prezentului sau a 
imperfectului, ci numai cu o substituire a unuia prin 
celălalt în funcţia de timpuri ale naratiei. Totodată, nu 
relaţia cronologică dintre acţiunile cuprinse în povestire 
este aceea care are importantă pentru justificarea apariţiei 
imperfectului în locul uneia dintre formele de perfect, ci 
atitudinea locutorului-scriitor manifestată gramatical în 
raportul temporal valabil numai pentru o anumită 
structură narativă, cu alte cuvinte „punerea în relief. 

2. Cea mai mare frecventă ca timp narativ o are, în 
romanul lui Mateiu Caragiale, imperfectul. Această stare 
de lucruri apare cu atât mai semnificativă, cu cât de obicei 
o dominantă temporală se stabileşte greu într-un text de 
foarte largi dimensiuni, frecventa mare a unui anumit timp 
fiind de regulă caracteristică doar pentru contexte mai 
limitate. Observaţia este valabilă în egală măsură şi pentru 
nuvela Remember, unde variaţia temporală se dovedeşte 
încă mai redusă; dacă în roman imperfectul (ca timp 
narativ constant în planul actualizării) alternează, totuşi, 
uneori cu timpuri perfective (perfectul simplu sau 
compus), această tranziţie temporală lipseşte aproape 
complet în nuvelă, text mult mai omogen din punctul de 
vedere al structurii sale temporale. 

Desigur, însă, că imperfectul nu reprezintă, în textul 
lui Mateiu Caragiale, unicul timp utilizat. Semnificativă nu 
este atât frecventa sa ca timp narativ, ci faptul că opoziţia 
actualzinactual (sau, având în vedere planurile 
cronologic-narative, planul prim/planul secund) nu se 
redă prin opoziţia pf. simplu (compus) /imperfect 
(m.m.ca perfect), ci aproape întotdeauna prin cuplul 
imperfect/m.m.ca perfect. Se conturează, astfel, la 
Mateiu Caragiale o schimbare a relaţiei temporale 
curente în naratie; în această nouă relaţie, imperfectul 
devine timpul aproape constant utilizat în planul 
actualităţii, iar mai mult-ca-perfectul rămâne timpul 
relational al inactualului, apărând în planul secund. 

Exemplificăm cu un text din nuvela Remember, foarte 
unitar din acest punct de vedere: 

„Era de prisos dar orice presupunere despre 
obârşia tânărului cu pricina, făceam însă tot soiul de 
reflexii asupra flintei lui, unică într-adevăr şi stranie, 
impunându-se poruncitor luărei aminte. Mă subjugase 
prestigiul recii trufii a tânărului ce, în deplină frumuseţe, 
păşea singur în viaţă, nepăsător, cu fruntea sus [...] îl 
vedeam zilnic aproape, nu muzeul fiind singurul loc unde 
îl întâlneam. În plimbările ce începusem a relua prin 
oraş, de teama oboselii, făceam lungi popasuri la o 
prăvălie unde se degustau capodoperile unei vechi 
rachierii neerlandeze. După Ruysdael, Van Brouwer şi Van- 
der-Hoogh. Nicăieri nu mă reculegeam mai bine ca în 
acea încăpere îngustă şi cam întunecoasă, ce ar fi putut 
face cinste oricărei locuinţe de burgmaistru sau de 
staroste de breaslă, aşa bogat căptuşită cum era cu stejar 
afumat până la jumătatea peretelui, unde blana ieşea 
afară, făcând jur-împrejur o largă poliţă pe care stăteau 
înşirate năstrape şi ulcioare de Delă. Ce minunate clipe 
petreceam acolo! 


Alături de mine, pe singura laviţa din primitoarea 
cămară, singuratică ziua, tânărul cu chip de portret vechi 
sorbea pe îndelete băuturile cele mai dulci şi mai 
parfumate, asemenea unor nestimate topite, atâtătoare de 
visări exotice şi de îndepărtate nostalgii cu piperatele lor 
mirodenii de Java sau de Antile. Acolo, parcă nu mai eram 
străini unul de altul şi, ceea ce e nostim, mai târziu, după 
ce ne-am cunoscut, ne-am mărturisit că, şi lui şi mie, ni se 
păruse a mai fi stat şi altă dată împreună într-o încăpere 
la fel”. (Mateiu Caragiale, CCV, 39 - 40) 

Explicaţia acestei predominante se află în valoarea 
semantică a imperfectului în limba română, ireală uneori, 
imperfectivă întotdeauna; acest sens poate fi apropiat - în 
planul trecutului - de acela al prezentului din planul 
actualizării. Pentru funcţia narativă a timpului, interesează 

în primul rând diferenţa de aspect pe care imperfectul o 
presupune, fată de valoarea aspectuală a perfectului 
simplu sau compus: imperfectul are sensul imperfectiv şi 
continuu, neîncheiat în planul perfectului şi uneori iterativ 
(ca în textul de mai sus), iar această valoare corespunde 
unei trăsături în general nedeterminate şi neprecizate din 
punct de vedere temporal pe care o au - ca atitudine 
narativă - atât romanul, cât şi nuvelele lui Mateiu 
Caragiale. 

Tehnica alternării planurilor prin  alternarea 
imperfectului cu timpurile perfective aparţine atât nuvelei 
Remember, cât şi întregului ansamblu narativ al 
romanului Craii de Curtea - Veche. Am ales pentru 
exemplificare un pasaj semnificativ prin echivalenta 
contextuală stabilită între cuplurile imperfect/m.m.ca 
perfect şi prezent/perfect: 


„Din  bătrânele case ale Zincă!  Mamonoaia, 
cumpărate la mezat, el îşi făcuse, meremetisindu-le de - 
a-ntregul şi îngrămădind înăuntru tot felul de scumpătăti 
rare, o somptuoasă sihăstrie unde trăia pe picior mare, 
boiereşte. Cum trăia însă era o halima: ca la el la nimeni. 
El care de cincisprezece ani ţinea bucătar şi sofragiu, nu 
lua masadecât seara şi atunci la birt şi, tot de atâta 
vreme, nu se culcase acasă, în pat, niciodată. Slugile sale 
ce, la dorinţă, se iveau şi piereau, ca nişte stafii, mute, el 
nu le suferea să stea cu dânsul sub acelaşi acoperiş; ele 
huzureau într-o locuinţă deosebită unde puiseră şi-şi 
pripăşiseră neamuri sau cunoştinţe de care stăpânul 
habar n-avea şi a rămas de pomină cum acesta văzând 
într-o zi, pe geam, că de la el din curte scoate un coşciug 
n-a ţinut să ştie cine fusese mortul. Să stau să-i înşir toate 
ciudăţeniile de soiul acesta ar fi să nu mai isprăvesc; mă 
voi mărgini dar mă agăț numai de cea mai uimitoare: 
Pasadia trăia cu schimbul două vieţi” (Ibid., 108 - 109). 

Există, în text, o singură enclavă în care cele două 
planuri, al actualului şi al inactualului relatării, sunt notate 

prin cel de-al doilea cuplu temporal (prezent/perfect), iar 
acesta este singurul punct al naraţiunii în care se 
menţionează o acţiune momentană, determinată în timp: 
„a rămas de pomină cum acesta văzând într-o zi, pe geam, 
că de la el din curte scoate un coşciug n-a ţinut să ştie cine 
fusese mortul”. Simetric, fragmentul este însă încheiat tot 
cu un verb la imperfect: „Pasadia trăia cu schimbul două 
vieţi”. 

3. Cât priveşte valoarea de timp al irealităţii pe care 
o are imperfectul în limba română, aceasta poate fi 
considerată o alta explicaţie a frecventei sale. Părţi întregi 
ale romanului (în special călătoriile în spaţiu şi timp 
incluse în capitolul Cele trei hagialâcuri) sunt fragmente 
imaginate, relatări „de gradul al doilea” incluse în 
relatarea-cadru, abstrase din cursul normal al povestirii, 
iar imperfectul suprapune, în aceste situaţii, funcţiei de tip 
narativ sensul său ireal. In pasajul pe care îl reproducem, 
sensul imperfectului eram este strict ipotetic şi ireal 
(servind istoria imaginară - „ni se părea că suntem”, „era 
ca şi cum am fi fost”), alternat în planul secund cu mai 
mult-ca-perfectul, care notează aspectele anterioare şi 
încheiate în timp ale acţiunii. Ca în toate pasajele unitare 
ca structură temporală din roman, apare în text o simetrie 
între partea iniţială şi cea finală, unde sensul verbului este 
identic; în partea mediană a pasajului se utilizează, însă, în 
general, perfectul simplu sau compus: 

„Incepea atunci, nu mai puţin fermecătoare, o nouă 
călătorie, călătoria în veacurile apuse. Ne regăseam de 
obicei în acela, scump nouă şi nostalgic între toate, care fu 
al optsprezecelea. 

Eram trei odrasle de dinasti cu nume slăvite, tustrei 
cavaleri-călugări din tagma Sfântului loan de la Ierusalim, 
zişi de Malta, purtând cu fală pe piept crucea de smalt alb 
şi încununatul trofeu spânzurate de pamglica de cănăvăt 
negru. Răsărisem în amurgul Craiului-Soare, părinţii 
iezuiţi ne crescuseră şi ne înarmase Villena. [...] 
plecasem, treime nedespărţită, în necontenit colind, pe 

urmele lui Peterborough. Curteni de vită, de la un capăt al 
Europei la altul, nu fu Curte să rămâie de noi necercetată, 
tocurile noastre roşii sunară pe scările tuturora, oglinzile 
fiecăreia ne răsfrânseră chipurile înţepate şi zâmbetele 
nepătrunse; [...]. În sărbătoare neîntreruptă de zi şi de 
noapte, am petrecut cum nu se mai petrecuse şi nu se va 
mai petrece, ne-am înfruptat cu nesaţ din toate 
desfătările simţurilor şi ale minţii căci, deşi lipsit de 
măreție, fu veacul binecuvântat, veacul cel din urmă al 
bunului plac şi al bunului gust, pe scurt veacul francez 
[...]. Era scris ca cel mai frumos dintre veacuri să 
asfinţească în sânge şi când, după câteva luni, vedeam 
trecând în par, între fulgerări de cuşme frigiene, capul 
doamnei de Lamballe, înțelegând că timpul nostru trecuse 
şi că, în curând, avea să strivească şi să cadă nimicirii tot 
ce ne fusese pe lume drag, ne acopeream fetele şi 
pieream pentru totdeauna”. (Ibid., 113 - 116, 121 - 122) 

Mai dificilă ni se pare explicarea faptului că 
imperfectul predomină nu numai în pasajele de relatare 
propriu-zisă, unde era într-un fel de aşteptat dată fiind 
atitudinea narativă specifică scriitorului, ci şi în pasajele 
descriptive, care se bazează de obicei pe un alt tip de 
actualizare, prin prezent - în sensul său de „timp 
comentativ”, cu nuanţa de permanentă şi durată pe care 
această utilizare o implică. 

Încercând o interpretare unitară a textului lui Mateiu 
Caragiale, suntem obligaţi să observăm că utilizarea 
imperfectului nu numai în povestirile autorului sau eroilor, 
ci şi în descriere se datorează tot caracterului inconsistent 
şi ireal pe care pasajele descriptive îl au în majoritatea 
cazurilor. Călătoria imaginară în spaţiu din capitolul Cele 
trei hagialâcuri este, astfel, consecvent redactată la 
imperfect, deşi cuprinde numeroase descrieri în 
succesiune. Sensul exact, nedefinit şi lipsit de materialitate 
al primei călătorii se clarifică, în această situaţie, numai 
dacă avem în vedere că întinsul paragraf este introdus 
printr-un verb dicendi la imperfect iterativ (omul 


5 


vorbea...). Ambiguitatea real-ireal este sprijinită în text şi 
de apariţia persoanei I plural, în care autorul se include 
alături de personajul-narator: 

„Dar încântarea începuse: omul vorbea. 

Străjuiau pe înălţimi ruine semeţe în falduri de 
iederă, zăceau cotropite de veninoasă verdeață surpâturi 
de cetăţi. Palate părăsite aţipeau în păragina grădinilor 
unde zeități de piatră, în veşmânt de muşchi, privesc 
zâmbind cum vântul toamnei spulberă troiene ruginii de 
frunze, grădinile cu fântâni unde apele mai joacă. Beteala 
lunii pline se revărsa peste vechi orăşele adormite; 
pâlpâiau pe mlaştini văpăi zglobii. Puhoiul de lumini 
poleia noroiul metropolelor uriaşe aprinzând deasupră-le 
ceata ca un pojar. De funinginea şi de mucegaiul lor 
fugeam însă repede; la zare neaua piscurilor sângera în 
amurg [...]. Ne în turnam apoi spre tropice, trăiam cu 
săditorii visul gales al Floridei şi al ostroavelor Antile, 
pătrundeam, pe urma „vânătorilor de orhidee” în verdea 
întunecime a selbelor Amazonului scăpărând de zboruri de 
papagali. Nimic nu scăpa cercetării noastre lacome, 
descopeream guri de rai pierdute [...]. Vântul fierbinte 
alina lin clopoţeii argintii ai pagodelor, înclina foile late 
de plibani. Uitam de Europa, din ea tot ce admirasem ne 
părea acum atât de pipernicit şi de şters.” (Ibid. 98 - 101) 

Este adevărat că imperfectul nu constituie timpul 
narativ exclusiv al romanului lui Mateiu Caragiale, căci 
acest lucru ar fi, practic, nerealizabil, într-o naratie de 
asemenea dimensiuni. Apariţia sa are însă, de fiecare dată, 
o funcţie precisă; nu este lipsit de importanţă faptul că o 
singură dată în roman, actualizarea planului, „punerea în 
relief, se realizează prin prezent. În acelaşi capitol 
Spovedanii, amintit de mai multe ori până acum, 
introducându-se o amplă replică monologată unui 
personaj, se schimbă perspectiva narativă mediată de 
planul autorului; actualizarea prin stil direct este dublată 
de actualizarea prin prezent: 

„... sunt grec, urmă el, şi nobil mediteranean; cei mai 

vechi străbuni ce-mi cunosc erau, în suta a şaisprezecea, 
tâlhari de apă, oameni liberi şi cutezători, vânturând după 
pradă mările în lung şi-n lat, de la Iaffa la Baleare, de la 
Ragusa la Tripoli. Din Zuani cel roşu, prin doi din fiii săi, 
purced cele două ramuri ale neamului. [...]; că am fi fost 
normanzi, prea poate, de vreme ce toţi până la cei din 
urmă doi, el şi cu mine, am păstrat ca însemne trainice de 
stirpe părul roşcat şi ochi albaştri, dar netăgăduit rămâne 
numai că mă trag din corâbieri şi e singura mea 
deşertăciune, căci dacă strămoşii ar fi pe alese, cum se 
cam obișnuieşte la casele mari, pe cel dintâi l-aş voi tot 
corăbier; [...]. Încolo nu mă fălesc cu nimic, nici chiar cu 
sângele vărsat sub flamurile Eterici de ai mei, cei din 
ramura cu lebăda, ce de la Candia a trecut prin Fanar în 
Rusia şi-n ţările româneşti”. (Ibid. 136 - 137) 

Exceptia actualizării aproape generale prin timpuri 
perfecte este cu atât mai semnificativă, cu cât în mod 
obişnuit, în limba română mai frecventă este - în naraţia 
cultă ca şi în cea populară - actualizarea planurilor 
narative prin prezent, iar nu printr-unul din timpurile 
trecutului, cu atât mai puţin prin imperfect. 

1.4. TUDOR VIANU - LOCURI COMUNE, SINONIME 
ŞI ECHIVOCURI4 

S 

crimd altă dată despre obscuritatea în poezie, am 
subliniat în atitudinea orientată împotriva retoricii unul din 
principalele motive psihologice ale acestei direcţii literare. 
Poeţii sunt adeseori obscuri pentru că combat în ei geniul 
retoric al limbii. Retorica este acel fel al limbajului menit 
să-i asigure adeziunea cea mai uşoară a ascultătorilor, 
captarea lor cea mai lesnicioasă. Când însă poeţii vor să 
câştige o expresie cât mai individuală, cât mai adecvată 
experienţei lor strict subiective - ceea ce aparţine de altfel 
năzuinţei lor foarte legitime - ei sunt oarecum nevoiţi să 
combată partea socială a limbajului său, cel puţin forma 
artistică a acestuia, adică dezvoltarea lui retorică, şi ajung 
astfel la obscuritate. Revin în această privinţă cu câteva 

noi precizări. 

Una din formele cele mai caracteristice ale părţii 
sociale a limbii, şi nu mai puţin a întrebuinţării ei retorice, 
este locul comun, clişeul, adică acele asociaţii de cuvinte 
tipizate printr-o lungă întrebuințare, înzestrate cu o mare 
putere de circulaţie şi pe care vorbitorii sau scriitorii le 
folosesc fără un control intelectual deosebit, uneori fără să 
le realizeze mental cu toată plinătatea. Este1%2 

drept că se face deosebirea între loc comun şi clişeu. 
„În înţelesul, în care voi utiliza cuvântul, scrie Remy de 
Gourmont, (Esthetique de la langue française, 1899), 
clişeul reprezintă materialitatea însăşi a frazei; locul 
comun mai degrabă banalitatea ideii. Tipul clişeului este 
proverbul, imuabil rigid; locul comun dobândeşte atâtea 
forme câte posibilităţi există într-o limbă pentru a exprima 
o nerozie sau un adevăr incontestabil”. Clişeul ar fi aşadar 
aspectul material al locului comun; locul comun, aspectul 
intelectual al clişeului. Deosebirea dintre ele nu provine 
deci decât din perspectiva în care le privim, şi în tot cazul 
nu există loc comun al gândirii care să nu fi prilejuit şi un 
clişeu al vorbirii. lată însă că poeţii preocupaţi de a nota 
gânduri şi emoţii individuale recurg uneori la răsturnarea 
locurilor comune şi a clişeelor limbii, care merită a fi pus 
în lumină. Subliniez un mare număr de astfel de cazuri în 
poeziile lui Lautreamont, un poet deosebit de obscur, dar 
foarte caracteristic pentru unele din orientările mai noi ale 
literaturii  (întrebuinţez excelenta ediție de Oeuvres 
completes, prefaţă de Andre Breton, şi apărută în editura 
G.M.L., în 1938). Cititorul va recunoaşte singur ce clişee 
sunt răsturnate în propoziţii ca: Les grandes pensées 
viennent de la raison. 

— Dans le malheur, les amis augmentent. 

— La jeunesse écoute les conseils de l’âge mur. 

— Vous qui entrez, laissez tout desespoir. (cp. 
Dante) - Bonté, ton nom est homme. (Cp. 
Shakespeare) - homme est un chêne. La nature n’en 

compte pas robuste (Cp. Pascal). Andre Breton (op. cit. 
p. 393) a descoperit un procedeu stilistic constant al lui 
Lautréamont, scoțând în evidenţă toate pasajele în care 
ciudatul autor răstoarnă maximele moralistului francez 
atât de popular, Vauvenargues. Când Vauvenargues scrie: 
Le desespoir est la plus grande de nos erreurs, 
Lautreamont notează: Le desespoir est la plus petite de 
nos erreurs. Când Vauvenargues observă: On ne peut 
être juste, şi on n'est pas humain, Lautréamont 
reflectează: On peut être juste, şi on n'est pas humain 
etc. Ar fi interesant de urmărit procedeul şi la alţi scriitori, 
ceea ce bănuiesc că nu ar fi prea greu, dacă ţinem seama 
de acea atitudine de desocializare a limbajului, atât de 
curentă printre poeţii mai noi. 

Un alt procedeu social al limbii este aglomerarea 
sinonimelor sau cel puţin a cuvintelor apropiate ca înţeles 
pentru luminarea aceleiaşi noțiuni, un procedeu 
asemănător cu acela al proiectării unor fascicule de raze, 
din mai multe direcţii, asupra aceluiaşi obiectiv. Un autor 
(R.M. Mayer, Deutsche Stilistik, 1930) crede că 
acumularea ar fi un mijloc de a spori reprezentarea 
sensibilă a unui concept oarecare. Procedeul nu este însă 
imaginativ, ci retoric. Scopul lui este să concentreze 
mintea cititorului şi ascultătorului asupra unui lucru, să-l 
impună atenţiei lor. Poeţii retorici l-au folosit adeseori. 
Deschid la întâmplare Les Contemplations ale lui Victor 
Hugo şi spicuiesc: Je n'ai fait que rever de vous toute 
la nuit, /Et nous nous aimions tant! Vous me disiez: - 
Tout fuit, / Tout s'éteint, tout s'en va; la seule image 
reste (Billet du matin). Seria tout fuit, tout s'éteint, 
tout s'en vă este o acumulare sinonimică cu sens retoric 
cum nu numai poeţii, dar şi vorbitorii comuni folosesc 
adeseori. Acelaşi este sensul cuplului sinonimic: nous 
fuirions, nous irions în versurile: Şi nous pouvions 
quitter ce Paris triste et fou/ Nous fuirions, nous 
irions quelque part, n'importe ou (Les 
Contemplations I) sau acumularea de adjective în 

versurile: ... Şi c'est un poète, îl entend/ Ce choeur: 
Absurde! Faux! monstrueux! revoltant! etc (ibid. 
Melancholic) Ca şi în cazul răsturnării locurilor comune, 
există un mijloc de a combate geniul oratoric al limbii, care 
răstoarnă oarecum sinonimia retorică: este mijlocul 
speculării echivocurilor, asupra căruia atrage atenţia H. 
Fontenoy, în micul studiu care însoţeşte prezentarea 
franceză a câtorva din scrisorile humoristice ale lui Lewis 
Carol (în La Nouvelle Revue Francaise IV, 1935). Lewis 
Carol, pseudonimul matematicianului oxfordian Ch. L. 
Dodgson, care s-a făcut cunoscut ca autor de literatură 
pentru copii prin cartea sa Alice în ţara minunilor, a 
publicat şi o serie de scrisori, în care efectele umoristice 
extrase din echivoc sunt de cel mai mare interes literar. 
Autorul alege câte o expresie, ca, de exemplu, a trimite o 
scrisoare cu poşta şi dându-i un alt înţeles decât cel 
obişnuit, unul favorizat de  echivocul expresiei, 
construieşte o mică fabulă înveselitoare: Mă întrerup 
aici, scrie Dodgson, pentru a-ţi explica în ce chip se 
trimiteau scrisorile pe vremuri. Stâlpii cutiilor de 
scrisori nu stăteau pe loc ca astăzi. Ei străbăteau 
tara. Deci, pentru a trimite o scrisoare trebuia s-o 
legi de un stâlp care îi se părea că merge în direcţia 
voită. Din nefericire se întâmpla ca stâlpii să-şi 
schimbe itinerariul, ceea ce devenea supărător. 
Aceasta se numea: a trimite o scrisoare cu poşta. Altă 
dată expresia voyager par chemin de fier (care implică 
alte echivocuri decât românescul a merge cu trenul) 
produce imaginaţia călătoriei pe nişte balustrade de fier, 
care s-ar găsi de-a lungul drumurilor. Alteori este folosit 
echivocul cuprins în expresia a trimite o scrisoare ş.a. În 
timp ce prin tehnica acumulării de sinonime se ajungea la 
o luminare mai intensă a conceptului, prin procedeul 
speculării echivocului se atinge non-sensul. Poeţii retorici 
iubesc sinonimele acumulate. Echivocurile sunt iubite de 
naturile imaginative şi autiste, constructori de sensuri 
personale, în dezacord cu folosinţa obştească a cuvintelor, 

printre care se recrutează atâti umorişti. 

M-am gândit la non-sensurile prin echivoc, ale lui 
Dodgson, când răsfoind antologia recentă a lui Vladimir 
Streinu, Literatura română contemporană, 1943, am 
dat peste textele extrase din proza ciudatului Urmuz. 
Autorul, cunoscut până la o vreme numai din reproducerea 
orală a unor actori, G. Ciprian şi I. Sârbul, a trăit un 
început de popularitate, în cercuri literare puţin 
numeroase, când, sinucigându-se, numele său, straşnic 
păzit până la o vreme, s-a dezvăluit. Era unul din grefierii 
Curţii de Casaţie, D. Dem. Demetrescu (1883 - 1923). O 
revistă modernistă s-a gândit mai târziu, în 1930, să 
publice o plachetă de Opere. Surpriza nefericitului D. 
Demetrescu - Urmuz n-ar fi fost mică, văzându-se acum 
trecut într-o Antologie. Cazul său merită totuşi atenţie. Din 
ce provine oare umorul său irezistibil, dar şi derutant? 
Cităm un pasaj de la începutul povestirii Pâlnia şi 
Stamate: în apartamentul bine aerisit, compus din 
trei încăperi principale, având terasă cu geamlăc şi 
sonerie. În faţă, salonul somptuos, al cărui perete din 
fund este ocupat cu o bibliotecă de stejar masiv, 
totdeauna strâns înfăşurată în cearşafuri ude... O 
masă fără picioare, la mijloc, bazată pe calcule şi 
probabilităţi, suportă un vas ce conţine esenţa eternă 
a „lucrului în sine...” Trebuie reţinut că această 
cameră, veşnic pătrunsă de întuneric, nu are nici uşi, 
nici ferestre şi nu comunică cu lumea din afară decât 
prin ajutorul unui tub, prin care uneori nu iese fum 
şi prin care se poate vedea, în timpul nopţii, cele 
şapte emisfere ale lui Ptolemeu, iar în timpul zilei 
doi oameni cum coboară din maimuţă... Cine 
analizează acest pasaj, de care boema literară de acum 
douăzeci de ani, în vremea suprarealismului victorios, 
făcea mare haz, observă că umorul lui provine din două 
izvoare. Mai întâi din persiflarea clişeelor limbii. Când 
Urmuz scrie, în stilul anunţurilor de închiriat: În 
apartamentul bine aerisit, compus din trei încăperi 

principale etc., sau când vorbeşte despre biblioteca de 
stejar masiv etc., el întrebuinţează asociaţiile de cuvinte 
tipice, acelea pe care oamenii le folosesc fără să cugete cu 
dinadinsul la ele, şi satirizează astfel gesturile automatice 
ale vorbirii. Când însă Urmuz vorbeşte despre tubul prin 
care se vede cum doi oameni coboară din maimuţă, el 
speculează echivocul cuprins în cuvântul coboară şi 
obţine astfel un non-sens asemănător cu cel al lui 
Dodgson. Când, în fine, autorul se exprimă despre o masă 
bazată pe calcule şi probabilităţi, el combină echivocul 
din cuvântul bazată cu clişeul calcule şi probabilității. 
Cititorul atent găseşte astfel în textele bizarului şi 
nefericitului Urmuz un document lingvistic de mare 
însemnătate, un prilej de a demasca unele din procedeele 
limbii, pe care nu o dată poeţi mai de seama că el le-au 
folosit cu un mare succes. Căci persiflarea clişeelor limbii 
este un procedeu foarte general al umorului în proza 
realistă, iar dezvoltarea echivocurilor stă la originea 
multora din fabulele şi metaforele poeţilor. 

1.5. G.LTOHÂNEANU - STRUCTURA STILISTICĂ A 
POEZIEI UJJSEDE LUCIAN BLAGA5 

M 


Itologia, istoria şi cultura antichităţii înfăţişează 
pentru gândirea poetică a lui Lucian Blaga un peisaj mereu 
ispititor. Într-un răstimp de peste patru decenii - câte 
despart ciclul închinat lui Pan de Cimitirul roman - 
grupul poeziilor inspirate din lumea greco-latină a sporit 
neîntrerupt, constituind, până la urmă, un sector distinct, 
în ansamblul creaţiei cântăreţului din Lancrăm. Este 
vrednic de atenţie faptul că, în ultimii ani ai vieţii, Blaga 
adoptă strofa safică, turnând în tiparele ei Zodia 
Cumpenei, una din cele mai izbutite postume, nobilă 
replică, rostită după multe decenii, la celebra Odă 
eminesciană. 

Din mănunchiul acestor poezii - ilustrat de Pan, 
Cânele din Pompei, Epitaf pentru Euridike, Oedip în 
faţa Sfinxului, Cariatide şi atâtea alte piese remarcabile 

- se detaşează net Ulise. Potrivit comentariilor lui G. 
Ivascu (Poezii, EPL, 1966, note, p.470), din păcate 1% 

excesiv de concise, „Ulise, pe care autorul o 
considera una din cele mai realizate poezii ale sale, este 
scrisă la începutul anului 1949 şi este dedicată soţiei sale”. 
Cu întemeierile filologice necesare, detaliile editorului ar fi 
dobândit o neîndoielnică utilitate pentru analiza noastră. 
Altfel, ele nu depăşesc semnificaţia unor repere foarte 
generale. 

Aşa cum se alcătuieşte din lectura operelor 
antichităţii - în primul rând din aceea a Odiseii - chipul lui 
Ulise exercită o mare putere de seducţie asupra 
sensibilităţii şi fanteziei epocilor mai noi. Eroul din Itaca 
este un personaj complex, care uneşte însuşirile bărbăţiei 
şi cutezanţei cu darurile lucidităţii şi subţirimii spirituale. 
Prea iscusit ca să nu fie, câteodată, năstruşnic, prea 
înţelept ca să nu fie, chiar şi atunci, stăpân pe sine, de o 
mobilitate lesne convertibilă în neastâmpăr, Ulise este 
pretutindeni chemat de o neistovită sete de aventură - în 
cel mai frumos înţeles al cuvântului - care dă culoare, 
farmec şi relief fiecăruia din gesturile, fiecăreia din 
spusele sale. Într-o stare de veşnică tensiune, fiul lui 
Laerte potriveşte şi pune la cale, cumpăneşte şanse şi 
riscuri, selectează şi prevede, elimină şi alege, ţâşneşte, în 
fine, în miezul faptei, detestând inerția şi răgazul, dar 
amânând mereu deznodământul.  Pendularea între 
speranță şi deznădejde este o constantă psihologică a 
eroului, pe măsură ce limanul râvnit se apropie sau se 
îndepărtează. Vrăjmăşia îndârjită a împrejurărilor 
înseamnă pentru el un prilej aproape continuu de 
dezlănțuire şi cheltuire a extraordinarei energii spirituale 
cu care se ştie înzestrat. Situaţiile şi soluţiile simple nu îl 
cuprind. 


Amintirea unui asemenea personaj nu putea fi decât 
rodnică în cultura românească. Încă din 1928 George 

Călinescu intenţiona să dea numele lui Ulise unei culegeri 
de însemnări literare. „Ce ar fi urmat să fie proiectatul 
volum, când iniţiatorul lui se afla încă în faza «paşilor pe 
nisip”, este inutil a întreba. Din toată împrejurarea rămâne 
ispititoare sugestia titlului prin care G. Călinescu va fi vrut 
să înţeleagă poate însuşi destinul criticului. Cel puţin, 
fecunda sa activitate de comentator al actualităţii literare 
în revistele de după 1927... se împacă foarte bine cu 
imaginea neabătutului căutător al ltacăi... cronicile sale... 
alcătuiesc un veritabil «jumal” al unei fascinante 
«aventuri” spirituale” - notează, pe bună dreptate, Geo 
Serban, în „Cuvântul introductiv” la volumul postum 
Ulysse, care împlineşte, prin titlu, intenţia autorului. 

Episoadele Odiseii îşi prelungesc ecourile şi în 
poezie. Unul dintre cele mai pitoreşti - acela al Sirenelor - 
este reţinut de Eminescu în stihurile Pentru păzirea 
auzului: 

„Nu spune-un basmu numai poetul cel vorbăreţ De 
eroul Odissev cel mult meşteşugaret: 

Şi-au astupat cu ceară urechea să se culce. 

La glasul de Sirenă adormitor de dulce şi-astfelputut- 
a numai corabia-i s-o poarte Pe lângă a lor ostrov aducător 
de moarte. „ (IV 

266) 

În lumina peisajului mediteranean, Ion Pillat crede a 
zări imaginea diafană a fiicei lui Antinous, iar întrebarea 
nu întârzie să se ivească: 

„Sonor fântâni în amfore mai curg. 


Tot spală pânza fetele la mal. 

Şi-n ape limpezi prinsă în cristal Nausicaa se scaldă 
în amurg. 

Ulise, unde e corabia ta...?” (P 188) 

Mai aproape de noi, Miron Radu Paraschivescu dă 
titlul de Ulise celei de-a treia din Tristele sale (II, 9), iar 
„România literară” publică în 1968 o inedită a lui 
Fundoianu intitulată, de asemenea, Ulise, datând din 

1914, când poetul avea doar 16 ani. Două decenii mai 
târziu, autorul Priveliştilor avea să aşeze pe coperta 
primului său volum de versuri în limba franceză (Paris, 
1933) tot numele eroului Odiseii. În fine, culegerea de 
poezii Ulise - a lui Ilarie Voronca (1928) - poartă, în 
versiunea ei franceză (1933), un titlu şi mai semnificativ: 
Ulysse dans la cite. Se pare că poeţii epocii vedeau în 
peripeţiile neînfricatului explorator de odinioară un simbol, 
menit să sugereze propriile lor căutări şi iscodiri pentru 
lărgirea şi înmulţirea drumurilor poeziei. 

Verigă a aceluiaşi lanţ, Ulise al lui Blaga are o 
fizionomie profund originală: mreaja de întâmplări a 
epopeii se destramă, ele se îndepărtează şi se afundă, 
parcă, răzleţindu-se de cel care le trăise. Eroul a ajuns 
într-un punct al vieţii care urmează ultimei file din 
Odiseea. Lungul şir al pătimirilor s-a curmat, talazurile s- 
au  aşternut, zeii vrăjmaşi sunt neputincioşi, se 
înstăpâneşte ora solară a cumpenei, care filtrează şi 
absoarbe în focarul ei sensul însuşi al vieţii. Din preaplinul 
unei astfel de clipe - proiectate pe fundalul mării - se 
desfac gândurile lui Ulise, pe care Penelope, de undeva din 
preajmă, crede a le desluşi după cum urmează: 


„De pe liman pe golfuri privirea ţi-o roteşte. 

E linişte ca-n ziua când mă-ntorsei hoteste şi ţi-am 
golit de oaspeţi viaţa, pragul, tinda. 

la seama, Penelope, ce netedă-i oglinda. Se-ntinde 
marea clară pe-un prund de oseminte. Nu-i nimenea cu 
prora s-o spargă, s-o frământe. Doar şerpii taie apa spre - 
un țărm ghicit în zure, treând peste adâncuri ca semne de- 
ntrebare. Catargul putrezeşte la margine de timp, acolo 
între Hades şi-acele culmi în nimb. 

Nu m-amăgeşte ceasul să număr nestemate, nici nu 
mă cheamă-n urmă furtuni şi vrăji uitate. 

Vezi, orice amintire-i doar urma unor răni prin ţări, 
prin ani primite, pe la răscruci şi vămi. 

Nu aştepta păţanii să izvodesc, alese. 


Deşartă născocire evorba ce se ţese. 

Dar pe liman ce bine-i să stăm în necuvânt - şi, fără 
de-amintire şi ca de subt pământ, s-auzi, în ce tăcere cu 
zumzete de roi, frumsetea şi cu moartea lucrează peste 
noi”. 

Sentimentul că ne aflam în faţa unei opere definitive 
se înfiripă de la primele versuri şi nu ne părăseşte curând 
nici după încheierea lecturii. El rezultă din unitatea 
organică a lucrării, din arhitectura ei interioară, din forţa 
ei sugestivă neobişnuită. 

Un examen - cât de succint - al versificaţiei atestă 
preocuparea pentru efecte de geometrie şi 
proporţionalitate, semnificative într-o „construcţie” 
clasică. Blaga optează, de data aceasta, pentru metrul 
iambic de 7/6 silabe, repartizând cele 40 de versuri în 5 
octete. Un detaliu infim - cum este modalitatea alternantei 
versurilor de 7 cu cele de 6 silabe - se dovedeşte edificator 
pentru intenţia organizării metrice a poemului. În primele 
2 octete nu apar decât iambi de 7 silabe. În strofele a 3-a şi 
a 4-a, primele două versuri „pare” (2 şi 4) sunt de 6 silabe, 
iar în octetul final, alternanta este generalizată. Pe de altă 
parte, suspensia vocii după consumarea fiecărui vers „par” 
din această strofă - impusă, aci, de faptul că ultima „moră” 
este accentuată (i necuvânt, pământ, roi, noi) - creează 
adevărate distihuri, între care cad pauze nete foarte 
expresive, marcate, de altfel, şi grafic, prin [(v.34) [, (v. 36) 
[.] (40). Aceste pauze, răspicând rostirea, nu stânjenesc 
dezvoltarea liniara a ideii poetice, care acoperă, într-o 
singură frază, întreaga strofa, în timp ce, în restul poeziei, 
octetele cuprind câte 2 sau chiar 3 fraze. 

Ritmul iambic - chiar dacă „substituirile” sunt 
numeroase - nu este „dereglat” decât în construcţiile 
negative, unde abaterile de la structura metrică dominantă 
sunt tot atâtea elemente expresive; v.21: m-amâgeste 
ceasul” (/nu /u /v), v. 23: „nici nu mă cheamă-n urmă” (/uv 
/u /u), v. 29: aştepta păţanii” (/vu /v /v). Cu excepţia strofei 
a 3-a, unde se găsesc două din construcţiile citate mai sus, 

în toate celelalte octete - indiferent de multitudinea şi 
instabilitatea „substituirilor” - versurile al 7-lea şi al 8 - le- 
a prezintă aceeaşi structură: 

„la seama, Penelope, ce netedă-i oglinda”; 

„Trecând peste adâncuri - u /uvv /u ca semne de- 
ntrebare v /uuu /u 

„Deşartă născocire e vorba ce se ţese”; 

„Frumsetea şi cu moartea lucrează peste noi”. 

Se constituie astfel un „refren metric”, care reface 
armonia şi înfăşoară întregul text în pânza ei. 

lambii „puri” (v /u /u / (V)) - destul de puţini (v. 6, 9, 
13, 14, 20, 24, 27, 37) - se adună mai cu seamă în strofa a 
doua, sugerând fie câştigarea vizuală treptată a spaţiului 
marin („Se-ntinde marea clară”), fie dimensiunea exclusivă 
a orizontalităţii („Doar şerpii taie apa/spre - un țărm ghicit 
în zare”). De îndată ce marea este privită ca „acoperiş” 
(Paul Valery: toit tranquille, ou marchent des colombes...”), 
de îndată ce perspectiva devine verticală, curba ritmică se 
precipită, încovoind „bucle” inegale: 

„Se-ntinde marea clară Pe-un prund de oseminte”. u 
[vuv /u 

„Doar şerpii taie apa u /u /u /u spre - un țărm 
ghicit în zare, a /u /u /u trecând peste adâncuri u /uuv /u 
ca semne de-ntrebare”. u /uuu /u 

Rimele sunt, de obicei, extrem de simple: 
roteşte/hoteste, _tinda/oglinda,  alese/tese,  roi/noi. Nu 
lipsesc asonantele - oseminte/frământe, răni/vămi - nici 
rimele constituite, ca de atâtea ori în poezia românească, 
în ciuda opoziţiei dintre consoana surdă şi perechea ei 
sonoră (timp/nimb). Rotaţia continuă a versurilor cu şi tară 
rimă - caracteristică multora din poeziile lui Lucian Blaga 
- deopotrivă cu „imperfecţiile” semnalate iscă impresia 
unui flux sonor liber de orice constrângere, aşa încât 
„potrivirea” - la răstimpuri uneori inegale - a grupurilor de 
sunete finale este percepută cu sporită plăcere. Ca şi cum 
poetul nu ar fi căutat rimele, ci, dimpotrivă, nu le-ar fi 
putut evita. Senzaţia exprimării fireşti şi spontane este 

întreţinută, în planul vizual, şi de eliminarea majusculelor 
în fruntea versurilor, cu excepţia cazurilor când acolo 
începe o frază nouă. 

Blaga schiţează, aşadar, un episod posibil din viaţa 
lui Ulise, după ce acţiunea propriu-zisă a Odiseii homerice 
se încheiase şi înainte ca noua Odisee să fi început. Eroul 
se întorsese în Itaca, regăsise pe ai săi, făcuse dreptate şi 
rânduială, aflând în cele din urmă, ceasul de tihnă după 
care atâta amar de vreme jinduise. 


Episodul - imaginat cu o rara inteligentă poetică - se 
desfăşoară pe ţărmul mării, de unde Ulise, potrivit unui 
vechi obicei, scrutează depărtările. Prezenta elementului 
neptunic este tiranic-obsedantă, căci numai marea poate 
să întruchipeze dimensiunile adevărate ale existentei lui 
Odiseu. În planul lexical, consecinţa va fi frecventa 
termenilor din domeniul marin şi a unor epitete 
corespunzătoare: liman, golfuri (v. 11), apa (v.13), țărm 
(v.24), zare (v. 33). Se observă lesne că frecvenţa acestor 
termeni scade spre sfârşitul poeziei, pe măsură ce 
elementele descriptive, bogate în primele strofe, sunt 
înlocuite cu detalii ale retrospecţiei şi ale peisajului 
interior. Singurul termen care revine - şi încă în poziţii 
simetrice, deschizând atât cea dintâi, cât şi cea din urmă 
dintre strofe - este „liman. 

„De pe liman pe golfuri privirea ţi-o roteşte” (v.1 - 2); 

„Dar pe liman ce bine-i să stăm în necuvânt” (v.33 - 
34). 

Termenul ocupă, de altfel, exact aceeaşi poziţie în 
versurile respective, constituind, de fiecare dată, al doilea 
iamb, iar configuraţia metrică a distihurilor citate este 
identică: 

v.1 - 2: nu [v /] u /u u /uuv /v v. 33 - 34: nu [u /]u /u u 
/uuu / 

Aşa stând lucrurile, se cuvine, poate, să ne întrebăm 
care este, în contextul dat, semnificaţia poetică a acestui 
termen. Sinonim al lui țărm şi mal (primul întrebuințat şi el 

în versul 14), liman se dovedeşte un cuvânt-cheie în 
construcţia poeziei. Spre deosebire de sinonimele sale, el 
este foarte expus unor subsensuri figurate, chiar atunci 
când, cum se întâmplă în citatele de mai sus, contextul 
pare să elibereze numai înţelesul propriu al cuvântului. 
Din punctul de vedere al navigatorului - în care se aflase, 
până nu de mult, Ulise însuşi -  limanul este „pământul 
ferm”, locul de refugiu, unde se curmă, odată şi odată, 
peripeții şi riscuri, unde încetează monotonia şi 
monocromia dezolantă, unde chipul realităţii prinde să se 
diversifice şi să se nuanţeze. Limanul este, aşadar, marea 
poartă către oameni, către viaţa adevărată, către fericire. 
Imi vin în minte, aci, versurile din Sarmis, unde cuvântul 
este prins într-un angrenaj contextual revelator: 

„Luceferii ce tremur sclipind prin negre cetini. 

Pământul, marea, cerul cu toate ni-s prieteni. 

Cât ai putea departe lopeţile să lepezi. 

Ca-n voie să ne ducă a mării unde repezi. 

Ori unde ne vor duce în farmecul iubirii. 

Chiar de murim, ajungem limanul fericirii”. (IV, 411) 

Această disponibilitate semantică a termenului - 
care-l avantajează, într-o privinţă, fată de sinonime - 
transpare şi în frazeologie. Expresia ieşi la liman dezvoltă 
şi sensul figurat de „a scăpa dintr-o primejdie” (v. DL, s.v.). 
Dar să revenim la poemul nostru. Sensul propriu - 
„geografic”, dacă pot spune aşa - este precumpănitor 
numai în primul vers, unde numeşte locul de plecare, de 
origine a unei acţiuni, în speţă, a privirii: „De pe liman pe 
golfuri privirea ţi-o roteşte”. 


Aci cuvântul are o întrebuințare aproape strict 
obiectivă, iar substituirea lui cu un sinonim - în caz că 
metrica ar încuviinţa-o - n-ar fi păgubitoare. În ultima 
strofă, situaţia se schimbă: limanul reprezintă, acum, 
punctul de care cu deznădejde se aninaseră, sporite de 
trecerea vremii, nostalgia şi dorul, aşezându-şi în el, şi 
numai în el, ţinta lor nestrămutată. Biruitor şi singur, 

Odiseu ajunge în Itaca. Marea se clădeşte parcă mai înaltă, 
pe prundul de oseminte al tovarăşilor lui. Coborând pe 
liman, Ulise îl părăseşte greu, căci află în el simbolul unei 
împliniri târzii, nu lipsite de aburul melancoliei şi de dunga 
neliniştii şi a presimţirii. Nu cumva „limanul” îndelung 
râvnit, odată atins, va fi sâlas al unei alte râvne? Nu cumva 
„limanul” va deveni, din ţintă a dorului, piedică - de 
înfruntat şi de învins - în calea unui dor nou, de alte zări şi 
„limanuri”? Aparent pozia nu înlesneşte o asemenea 
interpretare. Dar întrebarea poate şi trebuie să fie pusă: 
şerpii o desenează pe fondul zării, lunecând spre ţărmuri 
ghicite numai. 

Există şi alte indicii, mai puţin transparente. 
Creionând, în strofa a 2-a, un admirabil pastel marin, 
poetul îl lasă pe Ulise să se „obiectivizeze”, generalizând 
formele verbale şi pronominale de persoana a 3-a: „Se- 
ntinde marea clară pe-un prund de oseminte. 

Nu-i nimenea cu prora s-o spargă, s-o frământe. 

Doar şerpii taie apa spre - un țărm ghicit în zare, 
trecând peste adâncuri ca semne de-ntrebare. 


În celelalte strofe, participarea şi, deci, 
subiectivitatea lirică este evidentă, concretizându-se, între 
altele, prin abundenta formelor de persoana 1 şia 2 - a: 
„privirea ţi-o roteşte” (v.2), „hoteste”. 

(v.4), „ţi-am golit“ (v.5), „Iseama, Penelope” (v.7). 

„Nu / «-amăgeşte ceasul” (v.21), număr nestemate” 
(v.22), „nu mă Cheamă” (v.23), (v.25), aştepta” (v.29), „să 
izvodesc” (v.30), stăm în necuvânt” (v.34), „s-auzi” (v.37), 
„peste” (v.40).  Depersonalizarea este însă numai 
„gramaticală”, glasul simţirii nu poate fi stins: 

„Se-ntinde marea clară pe-un prund de oseminte Nu-i 
nimenea cu prora s-o spargă, s-o frământe”. 

E nedumerire, e regret, e poate ceva mai mult decât 
atât în ultimele două versuri? Cert este că priveliştea mării 
„părăsite” nu rămâne numai pe retina lui Ulise, ci coboară 
în zonele adânci ale conştiinţei. 


În sfârşit, ce sens are propoziţia imperativă din 
finalul strofei 1 („Ieşeama, Penelope, /ce netedă-i 
oglinda”)? Este acesta doar un îndemn (—priveşte”) sau, 
mai degrabă, un avertisment? Mai ales că metafora „mării 
oglindă” - fie şi numai pe cale asociativă - orientează tot 
către investigarea conştiinţei: 

„Homme libre, toujours tu cheriras la mer! 

La mer est ton miroir; tu contemples ton ame 
Dans le deroulement infini de să lame Et ton esprit 
n'est pas un gouffre moins amer. Din asemenea 
mărunte semne se înfiripă, în umbra textului, ultimul chip 
al lui Ulise: 


„Nici milă de părinte, nici iubire de fiu şi de nevastă- 
ori datorinta de-a-i fi prilej în veci de fericire n-au izbutit 
să-mi stâmpere dorinţa de-a cerceta pământu-n lung şi-n 
lat şi omului virtutea-ori neputinţa. 

Pornit-am dar pe marea fără hat c-un singur vas, 
nemernicind spre moarte, şi-un pumn de soţi ce-n veci nu 
m-au trădat... 

Bătrâni eram şi-n noi pierise focul şi-al vietii-îndemn 
când am ajuns pe unde 

Her cui pe vremuri însemnase locul ca nimeni mai 
departe să se-afunde”. 

Atingând limitele lumii cunoscute şi depăşindu-le, 
Ulise constrânge ignoranta să se retranseze, lărgind şi 
înseninând zările cunoaşterii omeneşti: 

„Considerate la vostra semenza: 

fatti non foste a viver come bruţi, ma per seguir 
virtute e conoscenza”. 

Poetul nostru ne propune însă un alt Ulise, inedit, 
prins „la cumpăna apelor”, între cele două versante ale 
vieţii sale, din care se încheagă - nevăzut şi abia bănuit - 
cadrul imens al poemului. Blaga se simte solidar cu un 
astfel de erou, care poposeşte pe ţărmul Itacâi târziu, în 
pragul amurgului, ostenit de o mare aventură, copleşit de 
un trecut plin de furtuni, vrăji, răni, răscruci, vămi, păţanii. 

Într-un anume sens, Itaca este, pentru Blaga, metafora 
Poeziei înseşi, regăsite după îndelungi căutări istovitoare. 
Pe limanul legendei domneşte acum pacea „necuvântului”. 
Prinţul aventurii tace, şi o mulţime de lucruri rămân 
nerostite, alcătuindu-şi urzeala fragilă dincolo de marginile 
poemului... 


1.6. ION COTEANU - MIMAI EMINESCU, DINTRE 
SUTE DE CATARGE SAU POEMUL  SIMETRIILOR 
SIMBOLICE 86 

V 

om încerca în cele ce urmează să punem în lumină 
simbolurile din poemul lui Mihai Eminescu menţionat în 
titlu. Ne bizuim pe metoda decodării în trepte. Potrivit cu 
această metodă, cititorul face la un text artistic cel puţin 
două decodări, dintre care una e simplă sau ingenuă; a 
doua, mai profundă, este simbolizatoare, căci cu ajutorul ei 
se pot dezvălui, după părerea noastră, semnificaţiile lumii 
textului poetic însuşi. 

Orice lectură este, cum se ştie, un proces mental 
cursiv şi recursiv, pentru că un element din discurs se 
leagă în mod necesar cu alte elemente anterioare, iar când 
cititorul îşi dă seama că are de a face cu un limbaj deosebit 
de cel curent îi caută în repertoriul său înțelesurile 
corespunzătoare. Cât de uşor sau cât de greu le găseşte, 
cât de greu sau de uşor le asociază cu cele curente din 
diferitele părţi ale textului poetic sperăm să reiasă în mod 
indirect şi din desfăşurarea demonstraţiei de fată. 

Să admitem că cititorul poemului Dintre sute de 
catarge este o persoană sensibilă la semnalele prozodice, 
cu o cultură medie, cu reacţii fireşti la noutatea 
reprezentării lucrurilor dintr-un poem şi că nu este!8 

Influențat de prejudecăţi speciale. El nu va fi deci 
prea mirat când i se va atrage atenţia chiar de la început 
că poezia citată are două părţi clare, care pot fi puse pe 


184 în Analize de texte poetice, antologie/1986, coord. lon Coteanu, 
pp.150 -152 


două coloane, primele două strofe pe o coloană, celelalte 
două pe altă coloană, fie şi numai pentru că cele două 
dintâi sunt întrebări, iar următoarele două, nu. Cum însă 
ele par răspunsuri, deşi nu explicite, la primele, aşezarea 
în modul arătat poate să reflecte mai mult decât o simplă 
simetrie formală. A porni de la o asemenea ipoteză este 
foarte important, căci rezerva vădită a unor critici literari 
la apariţia poemului lui M. Eminescu, din care, spuneau ei, 
nu se înţelege nimic, se datora incapacității lor de a umple 
spaţiul dintre întrebările cuprinse în primele două strofe şi 
eventualele răspunsuri din celelalte două. Ne permitem a 
crede deci că tensiunea la care dă naştere simetria 
amintită depăşea posibilităţile criticilor de la 1880, când s- 
a publicat Dintre sute de catarge. 


Paralelismul în discuţie arată astfel: 


Întrebări Răspunsuri!? 
De-i goni fie 

Dintre sute denorocul. 
catarge care lasă Fie idealurile. 
malurile, Câte oare Te urmează în tot 
le vor spargelocul Vânturile, 
Vânturile, valurile?valurile. 
Dintre păsări Nenţeles rămâne 
călătoare gândul 

Ce străbat Ce-ţi străbate 
pământurile, Câte-ocânturile, Zboară 
să  le-nece  oareveşnic îngânându-l 
Valurile, vânturile? Valurile, vânturile. 


Nu sunt puse astfel în valoare numai cele două serii 
de întrebări şi cele două serii de răspunsuri posibile, ci şi 
factorul de legătură, refrenul, ultimul vers al fiecărei 
strofe. El prezintă o inversiune simetrică însoţită de câte o 
afirmaţie care, la prima vedere, nu se cuplează cu 
întrebările anterioare. Răsturnării refrenului, în aparentă 

numai de natură prozodică, îi corespund câteva deplasări 
de sens din strofele 1 şi 2. Catargele din 1, care bănuim 
că au şi fost echivalate de cititor de la prima decodare 
simplă cu „corăbii”, vor fi sparte, nu rupte, iar păsările 
călătoare din 2, deşi străbat pământurile, nu mările, vor fi 
totuşi înecate. În primul caz, deşi valurile sparg corăbiile, 
refrenul începe cu vânturile, iar în al doilea cu valurile, 
pentru că ele îneacă. 

Forţele din versul-refren au rol diferit în primele 
două strofe, în comparaţie cu următoarele două. În 
primele, ele distrug, în celelalte, continuând să acţioneze, 
sunt sau numai însoțitori, sau repetă, cum spune strofa 4, 
un gând rămas neînțeles. Ele agită însă permanent lumea, 
de la corăbii la păsări, de la acestea la omul care a 
renunţat la noroc şi idealuri, în sfârşit, la gândul neînțeles 
din cânturile omului-poet. Distribuţia versului - refren 
întăreşte tensiunea dintre cele două părţi ale poemului, 
tocmai pentru că pune în relief deosebirile, ceea ce, pe de 
altă parte, sugerează o apropiere între ipostazele lumii din 
strofele 1 şi 2 şi cele din strofele 3 şi 

4. În strofele 1 şi 2, obiectele pe care vânturile şi 
valurile le pot distruge sunt lucruri concrete, cel puţin la 
prima vedere, şi în orice caz la decodarea ingenuă, pe 
când cele din strofele 3 şi 4 sunt lucruri generale (omul- 
poet) sau abstracte (gândul/Ce-ţi străbate cânturile). 
Schimbarea centrului de interes este însă în aşa fel 
ordonată, încât, datorită menținerii  paralelismului, 
echivalarea dintre lucrurile concrete şi cele abstracte pare 
cerută de simetria întregului. Să se compare din acest 
punct de vedere şi versurile de mai jos din prima coloană 
cu cele din a doua: 


„„păsări ...gândul 
călătoare Ce străbat Ce-ţi străbate 
pământurile cânturile 


şi se va înţelege, după toate cele spuse până aici, de 

ce socotim că străbate nu este repetat la întâmplare. 
Devine deci imperioasă o nouă interpretare a agenţilor din 
versul-refren. Personificarea discretă din strofa finală, 
unde valurile, vânturile „îngână” un gând, trimite la o 
reprezentare generalizatoare şi simbolică, nu a unuia sau 
altuia din cei doi termeni, ci a amândurora luaţi împreună. 
Ei sunt laolaltă un nume pentru destin. Imaginat astfel, 
destinul leagă între ele lumile poemului, căci, după cum 
corăbiile sunt făcute să lase malurile pentru a ieşi în 
vâltoarea mării, păsările călătoare să străbată 
pământurile, tot astfel poetul este făcut să fie urmat în tot 
locul de vânturile şi valurile lumii, chiar dacă îşi goneşte 
norocul, simbol al satisfacției materiale, şi idealurile, 
simbol al realizărilor lui spirituale. 

Din momentul acceptării agenților din versul - refren 
ca simbol al destinului poetului şi creației sale, treapta 
decodării simple este depăşită. Orice nouă întoarcere către 
prima parte a poemului ia de aici înainte alt caracter. Ea 
permite interpretarea catargelor „care lasă malurile” ca 
alt semn pentru ideea cuprinsă în cuvintele norocul şi 
idealurile izgonite, iar păsările călătoare ca alt semn 
pentru gândul care zboară, veşnic îngânat de valuri şi de 
vânturi, ambele efecte ale destinului implacabil imaginat în 
versul-refren. 

Pornind de la paralelismele, echivalentele şi 
simbolizările arătate şi plasând între ele versul-refren 
identic în strofele 1 şi 3, căci întrebarea din strofa 1 şi cea 
din strofa 2 sunt retorice, obţinem următoarea schiţă 
(liniile reprezintă silabele): 


Un cititor cu imaginaţie picturală ar putea să vadă 

aici imaginea stilizată a unei păsări cu aripile desfăcute ori 
înălţarea şi coborârea valurilor, zbuciumul şi mişcarea lor 
necontenită. Schița se potriveşte întru totul şi strofelor 2 şi 
4. 

Nu ştim dacă această imagine va fi fost şi în mintea 
poetului, dar că el a sugerat prin prozodie ridicarea şi 
coborârea valurilor este neîndoielnic, după cum legănarea 
lor poate fi asemuită cu un fâlfâit de aripi. 

A spune, în concluzie, că, de fapt, corăbiile şi păsările 
călătoare sunt ipostaze simbolizatoare ale poetului ni se 
pare obligatoriu, dar a nota încă o dată că această 
concluzie este impusă de simetriile poemului poate nu mai 
este necesar, faptul fiind evident. În orice caz, prima 
coloană se reflectă printr-o proiecţie simbolizatoare în a 
doua coloană, ceea ce ne-a determinat să numim Dintre 
sute de catarge poemul simetriilor simbolice. 

2. PARADIGMA EXPRESIVITĂŢII 

ÎN TEXTUL URIC NERTTUAL DIN 

MARAMUREŞ 

(NIVELUL LEXICO-SEMANTIC) 

cordând semnificaţia de permanentă 

A 

fenomenului de redundantă ca repetare a formelor şi 
substanţelor, şi semnificaţia de adevăr adecvării dintre 
conţinut şi expresie!%, şi concomitent dintre acestea şi 
realitatea extralingvistică desemnată!%, prin intermediul 


185 A.J.Greimas, op. cit.p.292. 

186 Constituită ca “fuziune intimă a planului expresiei si 
continutului”(A.].Greimas, op. cit.,p.289) poezia implică, după AJJ. 
Greimas, relaţii de tip special între sunet si sens, iar după R Jakobson, 
“recurenta fonetică angajează o recurentă echivalentă în cuvinte si în 
gândire”, altfel spus “echivalenta sunetelor proiectată asupra secvenţei 
ca un principiu constitutiv al poeziei populare presupune inevitabil 
echivalenta semantică” (Roman Jakobson, Essais de linguistique 
generale/1963,p.237). Dar, după lon Coteanu, conotatia semnului 
lingvistic derivă nu numai din relaţiile de tip special dintre expresie si 
conţinut. Ea se constituie si ca rezultat al relaţiei dintre semnul 
lingvistic si realitatea desemnată (lon Coteanu, Consideraţii asupra 
structurii stilistice a limbii române, în Probleme de lingvistica 


textelor poetice cercetate! s-a determinat o matrice, 


cu următoarele componente ca nuclee de 
expresivitate la nivel lexico-semantic: câmpuri şi 
categorii lexicale, nuclee semantice, structuri lexico- 
gramaticale, cuvinte derivate, structuri de relaţii 
semantice şi structuri tropologice. 

1. Structura lexicului aparţinând celor zece texte 
selectate aleator din capitolul Doine al culegerii lui Tache 
Papahagi, Graiul şi folclorul Maramureşului, s-a 
constituit ca o primă realitate supusă analizei şi 
interpretării, fiind considerată ca relevantă pentru modul 
de gândire, pentru raportul afectiv al creatorului anonim 
cu tot ce-l înconjoară, pentru sistemul de norme şi valori 
pe care acesta le respectă. De asemenea, prin 
determinarea „sectoarelor lexicale”! predominante s-a 
urmărit să se alcătuiască o ierarhie a opţiunilor lingvistice 
sub presiunea modelului, cu ajutorul cărora să se 
determine capacitatea de performare a creatorului 
anonim. 

Într-o distribuţie diferită la nivelul fiecărui text, 
grupele lexicale pentru cele zece texte supuse studiului s- 
au ierarhizat astfel: 

Cuvinte ce exprimă realități casnice şi 
gospodăreşti: poartă (XVIII), fereastră, cunună (XXVII), 
târg, masă, frâu, brâu, puscută, scară (LIII), casă, coasă, 
greblă, zestre (LXII), lut, groapă (CV), drum, cale (EXXI), 
plug, moara, pita, său, cojită, hâlbe (CCXX), bere, rachiu, 
ulcior, pahar (CCXXXVI) - 27 unităţi lexicale. 

Cuvinte ce exprimă realităţi din natură şi din mediul 
apropiat: floare (VII), codru (XVIII), mierlă, pădure (XXVII), 
cal, murg, iarbă (LII), săcară, ovăz, grâu (LXII), 
măgheran, apă, lună, cuc (EXXI), ruje (CXLIV), corb, 


generalâ/IV/1962/p.81). 

18'7L ucrarea face parte dintr-un studiu mai amplu realizat asupra 
textului popular liric neritual, din Maramureş, având ca punct de 
plecare culegerea lui Tache Papahagi, “Graiul si folclorul 
Maramureşului”/1925 

188 Tudor Vianu, Studii de stilistică,!968,p.65 


cioară, coastă, tătâisă, rât (CCXX), murată, mugur, râu 
(CCXXXVI) - 23 unităţi lexicale. 

Cuvinte ce denumesc părţi ale corpului omenesc: 

picior, mână (LIII), gură (gurită), ochi (CV), obraz 
(CXLIV), sânge, ciont (os) (CCXX), sprâncene, cap 
(CCXXXVI) - 9 unităţi lexicale. 

Cuvinte ce exprimă relaţii socio-afective: fete 
(XVIII), nevastă, mândră, mândra (mândruţ, mândrulut, 
mândrulior etc), „curvă de câne”, o raginoasă (LIII), neam, 
drăguţ, iubit, mămucă (CV), bade (EXXI, fată, drăguşor, 
bărbat, fecior, noră, coconită (CCXX), mamă (CCXXXVI) - 
18 unităţi lexicale. 

Cuvinte ce exprimă abstracţiuni: dor (XVIII), 
libertate, închinăciune, voie bună, dreptate, parte (noroc), 
sănătate (XXVII), gând, vis (visuc) (LIII), vorbe, omenie, 
plăcere, mângâiere (CV), noroc, năcaz (EXXI), ispită, 
cuvinte (CCXX), jale (CCXXXV) - 19 unităţi lexicale. 

Cuvinte ce exprimă realităţi social-istorice şi 
administr ativ-cărturăreşti: rob, robie, ungur, Seghedin, 
naţiune, trei culori (XXVII), Câmpulung, taler, călugăr, 
cancelarie, pană, hârtie, rând, tară 

(LIII), legi, domni (LXII), neamt, sâreag (CCXLIV), 
temniţă, fiare (lanţuri) (CCXX), - 20 unităţi lexicale. 

Cuvinte ce exprimă însuşiri: 

adjective propriu-zise: verde, albastra (XVIII), 
poromb, hâdă, frumoasă, sfânt, nouă, ruginită (LIII), 
sfântă, liber, mai mândră, dalbă, adevărat (XXVII), frumos 
(LXII), de treabă, drag (CV), roşie (CXLIV), urâtă, gol, 
uscat (CCXX), negru (CCXXXVI) - 21 unităţi lexicale. 

participii cu valoare adjectivală: închise, scrise 
(XVIII), ne-ncetată, închinată (XXVII), prinsă, descinsă, 
zugrăvită (LIII), împlută (CXLIV), de ochit, de nebunit 
(CCXXXVI), crescut (CV), iubită, arsă (CCXX) - 13 unităţi 
lexicale. 

Cuvinte ce exprimă acţiuni, procese: a înflori, a trăi, 
a muri, a se usca (VII), a sta, a prinde, a întreba, a 
câta, a fi, a nu-l răbda, a bate, a învăţa, a lăsa, aiubi, 

a dori (XVIII), a cânta, a avea, a veni, a se duce, a 
spune, a împleti, a se purta, a face (XXVII), a 
cumpăra, a paste, a râncheza, a dormi, a visa, a zice, 
a somna, a rupe, a minţi, a rugini, a se teme, a scăpa, 
a nărăvi, a potcovi, a trece, a întinde, a cuprinde 
(LIII), a se lua, a despărţi, a tipa, blemi, a mere (LXII), 
a vorbi, a plăcea, a gândi, a cuteza, a se jura (CV), a-i 
veni, a şti, a se (în) tâlni, a arăta, a povesti, a părea, a 
trage (XXI), a cunoaşte (CXLIV), a găsi, a mânca, a fi de 
ispită, a cădea urâtă, a strâca, a bea, a purta, 
putrezi, a rămâne, a ieşi, a se însura, a coldui, 
milui, a-şi aduce aminte, a asculta (CCXX), 

înnebuni, a pune capu', a pierde, a căuta, a ţine, 
bea, a grăi (CCXXXVI) - 90 unităţi lexicale. 


voy 


Comparând datele (cuvintele au fost considerate o 
singură dată) s-a constatat că denominativul şi procesualul 
se întâlnesc într-un relativ echilibru la nivelul textului liric 
maramureşean, ponderea diferită a grupurilor lexicale 
fiind cea care stabileşte gradul de distanţare fată de texte 
cu tematică asemănătoare din alte zone folclorice ale 
tării189, 

Grupa lexicală ce exprimă realităţi din natură 
dezvăluie o primă particularitate: în poezia lirică 
maramureşeană natura este un reper, un reper afectiv, 
mai puţin, poate, un rezoneur. Codrul, iarba, florile, apa, 
râul sunt percepute ca elemente ale unui decor familiar, 
dar cu certe valori simbolice, îndeplinind îndeosebi o 
funcţie estetică în cadrul poeziei. 

Florile sunt în cea mai mare parte sălbatice, flori de 
câmp:  măgheran, sansiu, ruzmarin, busuioc, dar şi 
câteva de grădină: ruja albă, mălinul, folosite, de regulă, 
în formulele de început, cu vechi reminiscenţe incantatorii, 
iar în interiorul textului cu valoare de simbol (tatălsa, 
simbol al izolării, al desconsiderării; ruja, simbol al 


189 Al. I. Amzulescu, Repere si popasuri în cercetarea poeziei 
populare/1989, p.178,188,216 


frumuseţii). Codrul, cu varianta sinonimică pădure 
(pădurice) apare atât în formulele de început, în 
construcţii stereotipe, cât mai ales pe parcursul textului, 
cu rol de localizare sau, uneori, de rezoneur. De cele mai 
multe ori, noţiunea de codru, pădure, este sugerată prin 
construcţii metonimice  (sinecdocă): „frunză verde”, 
frunză de stejar”, „alunar”, „frunză-n creangă”, 
„creangă”, stereotipe sau nu. 

Animalele şi păsările reprezentate de cal, cu 
varianta sinonimică murg, de cuc şi de mierlă, şi, mai 
rar, îndeosebi în blesteme, de corb şi cioară, primesc 
valoare de simbol şi au un rol dinamic în conflictul lirico- 
dramatic al textului. 

O interpretare particulară poate fi dată celor două 
grupe lexicale mai slab reprezentate numeric: grupa 
cuvintelor ce exprimă  abstracţiuni, sentimente, 
atitudini, stări, şi grupa cuvintelor ce denumesc 
relaţii socio-afective. Şi într-un caz şi în celălalt impresia 
de insuficientă este falsă, fiindcă la acest nivel acţiunea 
funcţiei expresive se reflectă nu în ponderea cuvintelor, 
considerate ca simple adecvări între expresie şi continui, ci 
în varietatea semnificaţiilor datorate adecvării primelor 
două cu realitatea extralingvistică desemnată!%192, pe de 
o parte, şi în capacitatea de iradiere semantică, pe de altă 
parte. Un exemplu concludent pentru prima situaţie îl 
constituie cuvintele „mândru” şi „mândra”, cu variantele 
derivate corespunzătoare, care primesc conotaţii pozitive 
accentuate în textele CCXXXV ŞI CV, medii în textul LXII, 
dar negative sau fals negative în textele CCX ŞI LIII. Un alt 
exemplu îl constituie cuvintele „dor”, „jale“, „năcaz”, ele 
însele parţial sinonime, care se regăsesc dezvoltate în 
structuri redundante, accentuat expresive, de genul: 
„Vine-mi să mă duc în lume”, „câte-am tras” (CCXXI), 
„de m-ai nebunit pă mine”, „mi-am pus capu' după 
tine” (CCXXXVI), „Dumnezeu nu-l răbde”, „Dumnezeu 
să-l bată” (XVIII) etc. 


190 192 lon Coteanu, Stilistica..., vol.l, p.91 


O alta particularitate ce se percepe indirect, prin 
recompunerea secvenţelor, ţine de semnificaţia ascunsă, 
intrinsecă, a unor cuvinte care ajută la descoperirea 
tonalităţii reale a poeziei. De cele mai multe ori supărarea, 
necazul sunt „jucate”, şi, deşi cuvintele adresate iubitului 
sau iubitei sunt grele, (vezi blestemul din dragoste din 
textul CCXX sau imprecaţia din LIII), există elemente care 
atenuează şi care atenționează asupra atitudinii şi 
sentimentelor adevărate. Se constituie astfel un câmp 
semantic complex, încifrat, care, descoperit, nu numai că 
relevă universul afectiv al textului, dar oferă în acelaşi 
timp repere pentru descifrarea mecanismului intim al 
creaţiei poetice, compus dintr-un joc ascuns de sensuri şi 
simboluri. Un rol deosebit în acest joc revine formulelor de 
adresare, posibile reminiscenţe ale incantaţiilor magice!”!, 
de cele mai multe ori marcate afectiv: „Mâgheran 
crescut în iarbă/Măi mândrului d'ingă apă” (CV), 
„Mâi  mândruţ,  mândrutule”  (EXXI), „Hăi, tu, 
mândrulioru meu” (CCXX), „Hei, tu, al meu 
mândrulior” (CCXXXVI) etc. Acelaşi rol îl au cuvintele şi 
expresiile cu rol de atenuare: „De m-ai nebunit pă mine... / 
Mult mă gândesc că te-oi pierde” (CCXXXVI), „Hăi, tu, 
mândrulioru meu... Herăle să-l ruginească/Picioarele-l 
putrezească... Da şi eu te-aş milui...” (CCXX) etc. 

2. Legat de realitatea imediată, căreia îi acordă o 
deosebită valoare afectivă, creatorul popular din 


Maramureş este în esenţă un hedonist în poezia de 
dragoste. Preponderent feminină, fără a fi complexă din 
punct de vedere compozițional, aceasta utilizează cu o 
uşurinţă specifică cuvântul, interferând spontan şi selectiv 
în acelaşi timp universul lexico-semantic al graiului cu cel 
al limbii literare. 

Remarcat de însuşi Tache Papahagi în momentul 
culegerii textelor şi susţinut de textele-martor din 


191 Mihai Pop si Pavel Ruxăndoiu, op.cit.,p.353, si Al |. Amzulescu, op. 
cit.,p.216 

culegerile Al. Ţiplea, Tit Bud şi Ion Bârlea, fenomenul de 
evitare a regionalismului lexical este demonstrat şi de 
cercetarea noastră. 

Folosind ca material de referinţă cele zece texte 
selectate iniţial, completate cu observaţiile efectuate pe 
secvenţe din întreaga culegere, s-a realizat o clasificare a 
regionalismului pe baza a doua criterii: criteriul 
frecventei şi criteriul funcţional. 

În ceea ce priveşte frecventa, fiecare regionalism se 
prezintă ca apariţie singulară în cadrul fiecărui text 
analizat (excepţie: CCXX) şi cu o distribuţie relativ redusă 
în celelalte texte ale culegerii. 

Sub acţiunea funcţiei poetice, ele capătă evidente 
valori expresive, devenind în acelaşi timp mărci stilistice 
ale textului: 

pită «zb. bg. pita = pâine, aici pâine străină; 

sohan «magh. soba = niciodată, aici, subliniat 
niciodată; 

tatălză «tâtâisă = plantă cu flori galben-aurii, aici 
floare înstrăinată, desconsiderată; 

rât «magh. ret = ses pe lângă o apă curgătoare, loc 
de cosit sau de pâsunat, aici undeva în afara locurilor 
familiare; 


ciontu «ciot + ciung = aici osul gol; 

de bânat «magh. banat = durere, părere de rău, aici 
jale, durere mare; 

coconită «cocon + ită = copilă, aici „copil sacrificat” 
sau „singurul care-ţi aduce apă”; 

a coldui «magh. cold (us) = a umbla haimana, aici a 
cerşi; 

halbe, onom. = resturi, aici „ce este mai rău”; 

hâdă «ucr. hyd = urâtă, aici foarte urâtă, slută; 

a nărăvi «nărav + i = reg. a se împăca, aici a 
întârzia; 

batăr «magh. bator = cel puţin, măcar, barem, în 
ciuda, chiar dacă; 


a tipa = a arunca, aici „las-o încolo”; 

sâreagu «şir + ea g = şir, regiment, aici „soldaţii 
tăi”; 

ruje «bg. ruja = măceş, trandafir, aici simbol al 
frumuseții; 

parte = noroc, aici „ceea ce mi-e dat”.19? 

Relevantă pare a fi relația ce se stabileşte între 
regionalism şi textul cu o anumită funcţie, în cazul nostru 
cu blestemul din dragoste, unde regionalismele lexicale 
reprezintă 80% din totalul celor întâlnite în textele 
analizate. Acest fapt pare să susţină atât vechimea textului 
cât şi tendinţa conservatoare a temei şi a structurii moţi 
vice. 

Arhaismul lexical este destul de slab reprezentat, 
dacă se are în vedere că la nivelul celor zece texte se 
întâlnesc doar trei unităţi lexicale arhaice: blemi, 
formă cu afereză pentru îmblăm «lat. ambulus = vino, 
să mergem; a somna, derivat de la somn; nime «lat. 
Nemo/neminis!%, toate trei motivate prozodic. 

Considerat în sincronie, textul liric din culegerea 
Tache Papahagi este deschis neologismului!”, atunci 
când surprinde o realitate social-istorică mai nouă sau 
când performerul este influenţat de limba literară. Fie că 
apare ca termen nou, fie că dublează regionalismul, 
neologismul implică valori afective uşor de perceput: 
naţiune, dreptate, libertate, robie, hârtie, cancelarie 
(cântălărie), legi, bere, dar şi război, taburi, răgute, 
sârgent, gloanţe, în alte texte. 

Marcată puternic de o realitate social-istorică ce se 
infdtrează în intimitatea creaţiei ca reper temporal, spaţial 
sau relaţional, poezia lirică maramureşeană primeşte 
frecvent o dominantă lexico-semantică ce aparţine 
domeniului administrativ-cârturăresc (XXVIII, LIII, 


192 cf. DLRM 

193 cf. DLRM 

194 Gheorghe Pop, Elemente neologice în graiul maramure- 
sean/1971,p.32 si urm. 


LXII), fapt ce a condus la interpretări variate privind 
autenticitatea oralităţii textelor culese!%. 

3. Relativ unitare tematic, cu excepţia textului XXVII, 
cunoscut sub numele de Horea lui Lucaci, poeziile 
supuse studiului sunt influențate în planul limbii şi de 
varietatea motivelor. 

Pentru evidențierea  nuanţelor expresive şi a 
mijloacelor de realizare a acestora s-a constituit într-o 
primă etapă schema structurilor semantice ale textelor, 
pornind de la unităţile semantice-nucleu. Analiza şi 
interpretarea datelor oferite de acestea au relevat o 
matrice bazată pe paralelism ca principiu de 
construcţie sintactică, bogată în simboluri şi 
semnificaţii. 

Întocmite ca structuri concentrice în jurul nucleului 
semantic de bază, matricele textelor au dezvăluit diferite 
grade de complexitate, în funcţie de capacitatea de 
iradiere semantică şi motivică a nucleelor. 

Au fost percepute ca nuclee de gradul O+% unităţile 
semantice expresive implicit, generatoare de câmpuri 
semantico-expresive noi, susţinând în totalitate motivul de 
bază al textului. 

Exemplificăm: 

VII „Floricică, floricea” - motivul iubirii - floare; 

XVIII „Prinde doru-a mă-ntreba” - motivul dorului; 
LIII „La mândruca de nevastă” - motivul nevestei; „Greu 
visuc că mi-am visat” - motivul visului; 

„Şi mi-oi trece-n altă tară” motivul plecării; 

LXII „Noi cu mândru lua-ne-am/Dar suntem o leac de 
neam” - motivul interdicţiei; 

CV „Nici atunci nu te-oi uita...” - motivul 
jurământului; 

EXXI „Doru mi-i de nu pot spune” - motivul 
dorului; CXLIV „Nu-i frumos ca mândru meu” - motivul 
frumuseţii iubitului; 


195 Mihai Pop si Pavel Ruxăndoiu, Folclor literar românesc/1978 
196 Vezi si Roland Barthes, Le degre zero de l'Ecriture/1966 


CCXX „Tu atâta să te duci...” - motivul blestemului 
din dragoste; 

CCXXXVI „Ochii tăi, murută negre...” - motivul 
ochilor; 


„Eu atâta te-oi cota...” - motivul căutârii-joc; XXVII 
„Pentru sfânta libertate” - motivul eroului, luptător 
pentru libertate. 

Structura motivică se dezvoltă în continuare în jurul 
nucleelor de gradul 1, 2 şi 3. 

Nucleele de gradul 1, generate direct de nucleul 
O, ca urmare a dezvoltării concentrice a structurii poetice, 
s-au dovedit mai puternic marcate expresiv, atât la nivelul 
expresiei cât şi la nivelul conţinutului. Un exemplu 
concludent îl reprezintă textul CCXX, în care nucleul O 
„Tu atâta să te duci” generează semantic şi poetic 
nucleele de gradul 1: „Pân-ei găsi plug de cuci/Corbii 
la moară ducând, /Cioarâle pită făcând”, „Noroc, 
sohan, să nu-l ai”, „Nouă ai, nouă lemniţ”, „Nouăzeci 
de hieră răci”, toate conotate negativ, ca simboluri ale 
morţii, descompunerii,  înstrăinării, lipsei norocului, 
închiderii, încătuşării, chinului. Accentuarea expresivității 
dinspre nucleul de gradul o spre nucleele marginale se 
confirmă prin existenta paralelismului progresiv care 
dezvoltă nucleul 1 „corbii” la construcții hiperbolice: 
„Mânca-l-ar corbii sau...”, „Bee-l corbii sângele”, şi 
nucleul 1 „hierăle” la structurile „atâta să le port” şi 
„să-l ruginească”, cu efect în nivelul următor: 
„Picioarele-l putrezască/Să-l rămâie ciontu gol... /Să-l 
rămâie ciont-uscat”, până la nivelul de motivare a 
blestemului: „Să vezi cât mi-i de uşor/Mie fără 
drăguşor”, „Să vezi cât mi-i de bănat/Mie fără de 
bărbat”. 

Un text în care contaminarea motivelor creează trei 
structuri motivice diferite este LIII, din culegerea Tache 
Papahagi, regăsit într-o variantă foarte apropiată şi la Al. 
Ţiplea. Tema este cea a nevestei leneşe şi lacome, 

pedepsită de soţ prin plecare, temă păstrată la nivelul a 
două motive. Apare în plus motivul visului, cu rol de 
potenţare dramatică. Nucleele de gradul o 
corespunzătoare celor trei motive se regăsesc în 
structurile poetice: „La mândruca de nevastă”, cu 
echivalentul „Mândra prinsă şi descinsă”, „Greu visuc 
că mi-am visat” şi „Mi-oi trece-n altă tară”. Ele îşi 
păstrează valoarea de nucleu primar numai în cadrul 
motivului pe care îl reprezintă, fiindcă în economia textului 
fiecare se încadrează ierarhic diferit, în funcţie de modul 
în care discursul poetic dezvoltă legătura dintre ele. 

Dacă nucleul semantic „nevastă” cu echivalentele şi 
determinările „mândrucă”, „hâdă”, „mândra prinsă şi 
descinsă” este sesizat ca nucleu de gradul o pentru 
întregul text, „am visat” cu determinarea „greu visuc” şi 
„Mi-oi trece-n altă tară” devin nuclee de gradul 1, 
respectiv 2, susținând aceeaşi idee a dezvoltării 
expresivităţii dinspre nucleul primar spre structurile 
marginale. Imprecaţia „curvă de câne”, ameninţarea „De 
ce te temi nu-i scăpa”, alternativă şi insulta: „Irii şi 
patru oi cuprinde/Mai mândre şi mai frumoasă/Nu ca 
tine-o ruginoasă” depăşesc în mod evident, afectiv şi 
estetic, semantica primelor două motive. 

Şi schemele celorlalte texte analizate demonstrează 
în aceeaşi măsură valoarea de principiu a dezvoltării 
concentrice a expresivităţii semantice, prezentându-se în 
structuri articulate de cuvinte şi expresii marcate de o 
progresie expresivă evidentă... 

4. Privita în relaţie cu structurile lexico-gramaticale, 
semantica textului se dezvăluie prin valorile de sens 
pe care le primesc părţile de vorbire şi care determină 
caracterul descriptiv sau procesual al discursului poetic. 
La prima vedere, poezia lirică maramureşeană este o 
poezie de atitudine, cu o tendinţă de echilibru între 
descriptiv şi procesual. Cercetarea textelor, prin 
aplicarea metodei statistice a oferit următoarele 
date: nume - între 53% şi 80%, verbe - între 20% şi 

46%. Procentual apare ca dominantă clasa numelui 
(incluzând aici substantivul, pronumele, numeralul, 
dar şi adjectivul), fapt ce ar corespunde unei 
trăsături generale a poeziei lirice, descriptivă prin 
excelentă!%199. Interpretarea datelor din perspectiva 
relaţiilor de sens ce se stabilesc între clasele 
morfologice menționate a relevat însă câteva 
particularităţi ce vin în sprijinul afirmației privind 
echilibrul dintre descriptiv şi procesual în poezia 
lirică maramureşeană. În grupa numelui, prezenta 
adjectivului propriu-zis este neglijabilă, variind 
numeric între o şi 15 unităţi, iar procentual, între o 
şi 20%. Substantivul primeşte, în schimb, 
determinări neutre sau  subiectiv-reflexive, prin 
intermediul adjectivelor pronominale. Pe de altă 
parte, deşi în grupa numelui, pronumele reflexive, 
dativul etic şi dativul posesiv susţin semantic şi 
gramatical  reflexivitatea verbului,  potentându-i 
subiectivitatea: „De - oi muri, tu te-i usca” (VII), „Vine 
vremea să mă duc/Să-mi cumpăr un cal porumb”, „Să-mi 
întorc sunte-acasă”, „D-astă noapte mi-am somnat/Greu 
visuc că mi-am visat” (LIII), „Că şi-atunci mi-oi gândi eu/De 
un drag ibit al meu” (CV), „Tu atâta să te duci... /Noroc, 
sohan, să nu-l ai” (CCXX), „Să ne mai grâim de dor... /Să 
ne mai grăim de jele” (CCXXXVI). 

Prezenta verbului dinamic (la moduri personale) şi 
relaţia de interdependenţa pe care o contractează frecvent 
cu substantivul şi pronumele - subiect, ultimul aflat de cele 
mai multe ori în structuri redundante, poate fi încă un 
argument în favoarea ideii de echilibru între dinamic şi 
descriptiv în textul liric maramureşean, căruia îi acordă 
specificitate în cadrul liricii populare româneşti. 

5. Structură derivată la nivelul expresiei şi 
conţinutului, diminutivul reprezintă ca frecventă o 
particularitate a limbajului popular, în general, şi a poeziei 


197 199 Tudor Vianu, Studii de stilistică, p. 65 


populare, în special!%. 

Textul liric maramureşean nu constituie o excepţie, 
diminutivul fiind prezent în proporţie de 2 până la 17% în 
şapte din cele zece texte studiate. Ceea ce se dovedeşte 
însă specific ţine de opţiunea creatorului popular pentru 
anumite sufixe diminutivale şi de capacitatea acestuia de 
inovare a expresiei lingvistice prin utilizarea diminutivului. 

Cele mai multe derivate diminutivale aparţin clasei 
numelui, sufixe deosebit de productive dovedindu-se ut, - 
ută (mândruţ, drăguţ, şirut, târgut, murgut; ierbută, 
puscută, norută, murută), urmate de - un, - ucă, -ită, - 
că, - uşor (mămucă, visuc, mândrucă, guriţă, coroniţă, 
cojită, floricică, drăguşor). Printre ele se remarcă 
diminutivele marcate stilistic: ierbută, norută, murută, 
visuc. 

Cea mai bogată serie derivativă o prezintă apelativul 
„mândru” care cunoaşte trei variante diminutivale în 
textele studiate şi şase variante în culegerea Papahagi (la 
fel în culegerile Al. Ţiplea şi Tit Bud): mândruţ, mândruc, 
mândrului, mândruluc, mândrulior, mândrior, la care 
se poate adăuga şi augmentativul cu valoare de diminutiv 
„mândrulean”. 

Marcate expresiv în paradigma limbii şi a graiului, 
diminutivele primesc conotaţii deosebit de puternice la 
nivelul contextului. Dacă în majoritatea cazurilor un 
diminutiv precum „mândrulior” sugerează dragoste, 
tandreţe, dor, în unele situaţii termenul dezvoltă alte valori 
afective: ironie, neîncredere, reproş, după cum şi 
diminutivul „mândrucă”, variantă pentru „bolundă” 
(varianta Al.  [iplea) sugerează clar disprețul, 
desconsiderarea. 

Interesantă apare modalitatea de a marca 
disimularea unor sentimente reale şi de a atenua din 
duritatea reproşului sau a blestemului din dragoste, prin 
utilizarea diminutivului. Într-un text ca LIII, de exemplu, 


198 Iorgu lordan, Stilistica limbii române/1975, p. 18; Ilon Coteanu, 
Stilistica funcţionala a limbii române, vol. 1/1973, Limbajul popular 


diminutivele târgut, mândrucă, murgutu, ierbuta, 
mândrulutu, visuc, puscută se realizează semantic în 
interiorul unui fals dialog în care predomină reproşul, 
desconsiderarea. Dacă în intervenţia nevestei termenii par 
a avea acoperire afectivă, în cea a „mândrulutului” 
diminutivele sunt utilizate nuanţat: „mândrucă” cu 
nuanţă de dispreţ, „târgut”, cu funcţie prozodică, dar 
atenuând practic disprețul exprimat anterior; 

murgutu” şi „ierbuta” sugerând un transfer afectiv 
pentru a întări astfel sentimentul de supărare provocat de 
nevasta leneşă şi lacomă. Un lucru asemănător se petrece 
şi în textul CCXX, în care diminutivul „mândrulior” se 
dovedeşte a fi deosebit de încărcat afectiv: iubire, 
tandreţe, dor, necaz, dispreţ, reproş. In acelaşi plan însă, 
alături de diminutivele „drăguşor” şi „mândruţ” acesta 
are şi un alt rol: de a atenua vizibil greutatea blestemului 
şi de a marca disimularea. 

În afara  diminutivârii, derivarea este slab 
reprezentată, fiind preferate formele primare. Au fost 
totuşi detectate câteva tendinţe: adjectivizarea 
substantivelor prin  sufixare, în serii cu valoare 
expresivă: „Mai mândre şi mai frumoasă/Nu ca tine-o 
ruginoasă” (aici resubstantivizat) (LIII), includerea unor 
derivate în sintagme blocate sau parţial blocate: „Da 
mândruţ eşti pă plăcere/Pă voie, pă mângâiere” (CV), 
„Sprâncene de  nebunit”  (CCXXXVI) sau vechiul 
„somnat” „Astă noapte mi-am somnat”. 

În acelaşi plan al formării cuvintelor se integrează 
paradigmatic o serie de expresii şi locuţiuni percepute şi 
funcţionând ca structuri sintactice blocate, de cele mai 
multe ori cu valoare expresivă în economia textului: „Mi- 
am pus capu’ după tine” (CCXXXVI), „Din florea pă 
sama mea” (VII), „Guriţa ta mult mi-i dragă/Că vorbeşti 
vorbe de treabă”, „Pân-or pune lut pă mine”, „Da 
mândruţ eşti pă plăcere” (CV), „Să hii mândruţ de 
ispită”, „S-amu i-am căzut urâtă”, „Cât mi-i de bănat”, 
„Să-l aduci, mândrule-aminte” (CCXX), „Dumnezeu să-i 

facă parte”, „La mult ani cu sănătate” (XXVII), „Prinde 
doru-a mă-ntreba”, „Sus îi 

Dumnezeu, nu-l răbde”, „Sus II Dumnezeu, să-l 
bată” (XVIII), „Zine-mi să mă duc în lume” (EXXI), 
„curvă de câne” (LIII). De regulă au un caracter 
redundant, formând nuclee semantice cu valoare 
expresivă, derivate printr-un proces metaforic. 

6. Neutre sau nu în afara contextului, majoritatea 
unităților lexicale obțin valori expresive în context datorită 
relațiilor de sens pe care le contractează. 

Polisemia este caracteristică, fiind de altfel 
principala sursă a expresivității. Sub influenta 
sincretismului funcțional, cuvinte nemotivate sau puţin 
motivate semantic, considerate în relație cu componentele 
enunţului, obţin semnificaţii diferite, într-un evident proces 
de metaforizare. Oricare dintre textele analizate susţin 
afirmaţia. 

Luând ca exemplu textul EXXI, din totalul de 48 de 
unităţi cu conţinut semantic determinat, niciuna nu poate 
fi percepută ca monovalentă. 

Corelând cu structura motivică a textului dat se 
constată tendinţa de dezvoltare a sensurilor la cuvintele 
sau structurile care introduc motivul: „doru”, „să mă duc 
în lume”, „drumu'”, „lună”, „norocu”, „cucu”, „să mă 
tâlnesc”, „trei zâle”, „năcaz”. Acţiunea funcţiei poetice 
nu elimină complet denotaţia, ci o face ambiguă. Nu numai 
mesajul în sine devine ambiguu, ci şi emiterea şi 
receptarea includ ambiguitatea, aceasta fiind un corolar 
cerut de poezie. Se creează permanent o ecuaţie în care 
suprapunerea similarităţii asupra contiguităţii conferă 
poeziei esenţa sa de parte în partea simbolică, complexă, 
polisemică!1%%201. 

Bazată pe paralelismul sintactic, structura 
compoziţională a poeziei orale implică în acelaşi timp un 
paralelism semantic, prin crearea seriilor sinonimice 
totale sau parţiale. 


199 201 Roman Jakobson, op.cit.,p.238 


Mai rare la nivelul aceluiaşi text, sinonimele totale 
par a fi folosite îndeosebi din considerente prozodice (vezi 
EXXI), dar şi cu rol de nuanţare a expresivităţii semantice 
atunci când sunt simboluri naturale. 

În cea mai mare parte aproximative, cuvintele sau 
construcţiile sinonimice susţin un paralelism de 
gradaţie, în sensul dezvoltării expresivităţii dinspre 
nucleele primare spre cele marginale. Generatorul 
seriei sinonimice este de regulă un cuvânt puternic 
polisemantic, de formă primară, ce permite dezvoltarea 
nuanţelor semantice pe care le conţine. 

Un text selectat aleator din cele zece cercetate 
confirmă ideea. Secvența „Ce mamă tu t-ai avut/De pă 
tine te-o făcut/Cu ochi negri de ochit/Sprâncene de 
nebunit/De m-ai nebunit pă mine/Mi-am pus capu' 
după tine” cunoaşte dezvoltări redundante evidente, 
sinonimia parţială constituindu-se ca parte dintr-un proces 
metaforic de diferite grade. 

O altă secvenţă din acelaşi text prezintă trei 
dezvoltări sinonimice, de data aceasta mai degrabă ca un 
joc al motivării, într-un paralelism tautologic2% 

202: „Uitându-te câtă râu/Să mă vezi că doară ziu, 
/Să bem bere şi rachiu, /Să bem bere din ulcior, /Să ne mai 
grăim de dor, /Să bem în din păhărele, /Să ne mai grăim de 
jăle”. 


Interpretabile ca prezente în textul folcloric 
maramureşean, perechile sinonimice formate dintr-un 
regionalism sau arhaism lexical şi un neologism sau un 
cuvânt din limba literară, apar ca o consecinţă firească a 
interferării celor două tendinţe: de păstrare a structurii 
prestabilite şi de intervenţie creatoare pe text, de adaptare 
a acestuia la destinatar (vezi blemi - hai - vino; hâdă - 
urâtă; rujă - trandafir; sohan - niciodată; ciontu - 
osu’), chiar dacă se poate sugera şi adaptarea prozodică, 
modelul de vers fiind cel care impune alegerea. 


200 201 Roman Jakobson, op.cit.,p.239 


Suport semantic al paralelismului adversariv sau de 
opoziţie?"!, cuvintele şi construcțiile antonimice se 
realizează fie la nivelul clasei numelui, fie la nivelul 
claselor verbului şi adverbului, exprimând o opoziţie totală 
sau parţială şi susţinând în plan stilistic antiteza: „Ea de-i 
hâdă, de-i frumoasă”, „Că puscuta ta cea nouă/Era ruptă 
drept în două. /Pana ta cea zugrăvită/Era tătă ruginită”, 
„Mai mândre şi mai frumoasă/Nu ca tine-o ruginoasă” 
(LIII) sau „Tătă vara ne-om ibi/Nime nu ne-a despârti” 
(LXII), „lo de-oi trăi, te-oi purta, /De-oi muri, tu te-i usca” 
(VII), „Pă cum i-am fo' de ibită/S-amu i-am căzut urâtă” 
(CCXX), „Că m-o-nvâtat sărutată/Şi m-o lăsat supărată/Şi 
m-o-nvăţat a ibi/Şi m-o lăsat a dori” (XVIII). De regulă, 
antonimia susţine în plan expresiv nu numai contrastul, ci 
şi  gradaţia, economia textului liric determinând 
concentrarea mijloacelor de expresie. 


7. Creaţie poetica în care realul concret obține valori 
expresive nebănuite, prin integrare în structuri marcate 
îndeosebi implicit la nivel stilistic, textul cercetat se 
dezvăluie ca rezultat al unui proces de metaforizare 
internă susținut şi de resursele poetice disimulate în 
structura morfologică şi sintactică a limbajului. 

Structura tropologică?? a textului se bazează în 
primul rând pe capacitatea polisemantică a termenilor 
utilizaţi. 

Epitetul-trop, adjectival, este rar, adjectivul însuşi 
fiind puţin reprezentat în textele cercetate, valoarea de 
epitet datorându-se în mare parte unei extensii afective a 
cuvântului determinat sau a contextului: „murută negre”, 
„mugur verde”. 

(CCXXXVI), „Să-l rămâie ciontu gol... /... ciont-uscat” 
(CCXX), „Mândruca de nevastă”, „Greu visuc că mi-am 
visat”, „Pana ta cea zugrăvită/Era tâtă ruginită”, „Trii şi 
patru oi cuprinde/Mai mândre şi mai frumoasă/Nu ca tine- 


201 Ibidem, p. 165 
202 A.J. Greimas, op.cit.,p.295 


o ruginoasă” (LIII), „vorbe de treabă” (CV), „La obraz, ruje 
roşie... /La obraz e ruj - umplută” (CXLIV). 

Modelul de vers cu măsura de 5 - 8 silabe a impus 
restricţii şi în plan semantico-stilistic, un prim efect fiind 
tendinţa de transformare a comparaţiei într-o metaforă 
coalescentă, prin suprimarea corelativelor: „Tu eşti şirut 
de săcară/Eu de grâu de primăvară/lu eşti şirut de 
ovâz/Eu de grâu de cel p-ales” (LXII), „Nice-s fată, nici 
nevastă/Numa tatălză-n rât”. 

(CCXX), „Ochii tăi, murută negre” (CCXXXVI). O 
combinaţie de metaforă şi metonimie apare în structurile: 
„Cât pă cel cu pană verde... /Cât pă cel cu pan - albastră” 
(XVIII), „Să pui taleru pă masă” (LIII), „Mânca-l-ar corbii 
sau...” (CCXX). 

Intensitatea sentimentelor este exprimată de cele 
mai multe ori cu ajutorul hiperbolei verbale: „De m-ai 
nebunit pă mine/Mi-am pus capu' după tine”, „Când pă 
tine te-oi pierdea/O zântreagă te-oi cota” (CCXXXVI), „Nici 
atunci nu te uit bine/Pân-or pune lut pă mine. /Nici atunci 
nu te-oi uita/Până-n groapă m-or băga/Şi cu lut m-or 
astupa” (CV), „Doru mi-i de nu-l pot spune/Zine-mi să mă 
duc în lume” (XXI), sau cu ajutorul hiperbolei construite cu 
un numeral repetat: „Tu atâta să te duci/Nouă ai, /Pă nouă 
cai”, „Tu atâta să te duci/Nouă ai, nouă lemniţ/Nouăzeci de 
hieră răci”, „Să te-nsori de nouă ori...” (CCXX), acestea şi 
cu valoare incantatorie şi simbolică. 

La limita dintre metaforă şi simbol, la fel ca în 
întreaga lirică populară românească, se regăsesc o mare 
parte dintre termenii figuraţi ai textelor: corbul, ciorile 
(CCXX) ca simboluri ale morţii, ale descompunerii, 
murgul (LIII, CCXXXVI) ca simbol al venirilor şi plecărilor, 
martor al dragostei dintre protagonişti, iar ochii negri, 
murele (CCXXXVI) ca simboluri ale frumuseţii bărbăteşti, 
la fel cum ruja (CXLIV) poate fi interpretată ca simbol al 
tinereţii, sănătăţii şi frumuseţii, dar şi al morţii (III). 

Elemente dinamice, cu valoare de simbol, foarte des 
întâlnite În textul liric maramureşean, uneori 

identificându-se funcțional, cucul şi mierla sunt 
percepute, primul ca simbol al însingurării şi al 
înstrăinării, invocat de cei care trăiesc acest sentiment, iar 
mierla ca simbol al încrederii, speranţei, capacităţii de a 
comunica cu ceilalţi. 

Floarea cunoaşte şi ea două ipostaze simbolice: 
una implicând ideea de dragoste, viaţă frumuseţe (VII, 
CXLIV) şi alta pe cea de însingurare, tristeţe, urâţenie 
(CCXX). În toate aceste cazuri, particularitatea poeziei 
lirice  maramureşene derivă nu din originalitatea 
simbolurilor, identice cu cele din poezia altor zone, ci din 
aparenta lipsă de varietate, înnobilată prin constanta 
selecţiei şi prin valorile multiple pe care le primesc 
simbolurile. 

Construite sub forma unor monologuri retorice, 
rareori sub forma unui fals dialog, textele cercetate 
păstrează aspectul unei incantaţii sau al unei invocaţii, 
primul vers, în general rupt prozodic de restul textului, 
având o funcţie magică, fatică şi conativă totodată: 
„Mâgheran crescut în iarbă...” (CV), dar şi „Mă mândruţ, 
mândrutule/Doru mi-i...” (EXXI), „Hâi tu, mândrulioru 
meu/Tu atâta să te duci...” (CCXX), „Hâi tu, al meu 
mândrulior/ Ce mamă tu t-ai avut... (CCXXXVI), sau 
„Neamţule-n sâreagu tău...” (CXLIV). 

Rar întâlnită în poezia de dragoste, imprecaţia este 
prezentă totuşi în poezia de jale, de revoltă, de cătănie sau 
de război. În textele analizate apare doar expresia „curvă 
de câne” (LIII) cu intenţie de înfierare. 

De o mare expresivitate se dovedesc blestemele din 
dragoste, în care întreaga structură semantică, construită 
pe ideea de disimulare, imprimă până la nivelul cuvântului 
valori afective şi estetice deosebite. Polisemia termenilor, 
dezvoltarea seriilor  sinonimice, structurile blocate, 
simbolurile, epitetul, metafora, metonimia, hiperbola, 
discutate deja, toate mijloacele de realizare a limbajului 
poetic la nivel semantic sunt astfel exploatate încât efectul 
artistic este definitoriu pentru calitatea de adevărată 

poezie pe care o incumbă textul (CCXX). 

Sintetizând, se poate construi o taxonomie a faptelor 
expresive, relevante pentru individualitatea şi, în acelaşi 
timp, pentru caracterul de parte în sistemul poeziei 
populare a textului liric din Maramureş: 

1. Lexicul variat, exprimând realităţi familiare, 
primeşte ca particularitate o dominantă social-istorică 
şi culturală specifică, percepută ca marcă stilistică a 
textului. 

2. O structură motivică medie, mai redusă decât în 
alte zone, limitată de concentrarea textului, se 
relaţionează cu nucleele expresive care dezvăluie, în 
general, de la 1 la 4 nivele de expresivitate, corespunzând 
parţial dezvoltării motivelor şi motivemelor. Nucleele 
marginale sunt mult mai expresive decât cele centrale, 
care deţin însă o mai mare capacitate de iradiere 
semantică şi motivică. 

3. La nivel lexico-gramatical se percepe un echilibru 
nume - verb, deci un echilibru între descriptiv şi 
procesual, marcând textul cu un ton constatativ sau de 
atitudine. 

4.  Arhaismul lexical este slab reprezentat. 
Regionalismul este evitat, cu tendinţă de înlocuire cu 
sinonimul literar, demonstrând dinamismul acestui gen de 
creaţie orală care se adaptează mai uşor la realitatea 
social-istorică şi culturală a perioadei de performare, fapt 
susţinut şi de gradul de pătrundere a neologismului. 

5. Reflexivitatea gramaticală este susţinută de o 
semantică puternic marcată afectiv şi estetic, în cadrul 
unui proces de metaforizare a sensurilor. 

6. Structura arhitectonică a textului, având la bază 
paralelismul, se completează în plan semantic cu 
dezvoltarea de serii sinonimice sau antonimice în 
paralelismul tautologic, de gradaţie sau de opoziţie. 

7. Structura tropologică este dominată de metafora 
coalescentă şi de simbol, urmate de hiperbola verbală şi 
epitet. Expresivitatea este marcată îndeosebi implicit. 


Se prefigurează astfel o schemă matriceală ce 
demonstrează şi susţine calitatea de poezie de mare 
profunzime emoţională a liricii populare maramureşene, 
integrând-o natural în matricea stilistică generală a poeziei 
populare româneşti. 

